
DISSERTATIO INAVGVRALIS 

MARPVRGENSI ORDINIS AD SVMMOS IN 

SCRIPSIT 


iet* ^ 


GEORGIVS ENGEL 
MOENOFRANCOFVRTENSIS BORVSSVS 


MARPVRGI CATTORVM 
IYPIS ACADEMICIS IOH. AVG. KOCH 
MCMX 


Dissertatio referente Theodoro Birt P. P. O. ab amplissimo P AR E NII BVS Q PTI M Í S 


philosophorum ordine probata die XVII. mensis Aprilis anni MCMX. 


D. prooemiis quibus veteres scriptores et poetae 
aut opera plena aut singulos operum libros exornabant 
| etsi nonnulli viri doctissimi vel separatim !) vel ubi occasio 
ferebat?) disputare incohaverunt, tamen haec materia tam 
inexhausta est, ut operae pretium mihi esse videatur denuo 
id negotii suscipere, omnino, ut breviter dicam, historiam 
quandam principiorum condere. Qua in re profectus sum 
ab eis quae disputavit Th. Birt in Ant. Buchwesen p. 141 sqq. 
Aliena vero erunt ab hac disputatione prooemia ea quae ab 
oratoribus usurpata sunt; necesse enim non est ea quae 
Volkmannus?) egregie et luculente disseruit aliique *) porro 
explicaverunt iterare. Restant igitur nobis illustranda exordia 
epica, didactica, historica non solum Graecorum, sed etiam 
Latinorum atque ita, ut ordine temporum conservato primum 
de epicis et didacticis brevius, deinde de historicis fusius 
dicamus. Sed cum in tanta materia modus quidam temporum 
mihi adhibendus sit, satis habebo, ut a quarto saeculo a. Chr. 


1) H. Lieberich, Studien zu den Prooemien in der griech. u. byzant. 
Geschichtsschreibung. Teil I: Die griech. Geschichtsschreibung. Münch. 
a. 1899. — Pahl, de prooemiis Sallustianis. Tübing. a. 1859. — Sonnen: 
burg, de prooem. Lucret. Rhen. Mus. 62, 55. — Vahlen, Sitzungsber. d. 
Berl. Akad. 1877. pag. 479 (de primo Lucret.). 

2) Dindorf, de prooem. Diodori, in edition. tom. V. a. 1868. — 
E. Norden, de prooem. Verg. Georg. III. Herm. 28, 516. — G. Schneider, 
de prooem. Vitruvii, in praefat. edition. a. 1807. — Vahlen, de prooem. 
Ennii, in praef. edition. (Ennianae reliquiae ? a. 1905). — Breiter, de 
prooem. Manilii, in comment. edition. a. 1908. 

3) Die Rhetorik der Griechen und Rómer. ? a. 1885. pag. 127 sqq. 

4) Liceat eum qui postremo, quantum scio, de hac re egit nominare, 
Claus Peters: de rationibus inter artem rhetoricam quarti et primi saeculi 
intercedentibus. Diss. pag. 22—44. Kirchhain. a. 1907. 

n. usque ad secundum fere integrum p. Chr. n. exempla pro: 
oemiorum proferam, praesertim cum ars prooemiandi intra 
haec sex saecula et ad summum adoleverit et iam dilabi 
coeperit minimeque porro exculta sit, sed quae antiquitus 
tradita erant conservaverit sive integra sive paululum mutata 
et aucta. 

Priusquam autem ad res ipsas progrediamur, inprimis 
ea investigari oportet quae veteres de prooemio universo, 
deinde quae de epico, didactico, historico praescripserunt. 
Valde sane, ut opinor, miraberis, si contendo nulla veterum 
praecepta ad prooemium universe spectantia, nulla fere de 
historico, nulla omnino de epico didacticoque principio 
exstare. Tamen quin olim praesto fuerint, nemo, ni fallor, 
in dubium vocabit, praesertim cum duo documenta quae 
ad prooemium historicum pertinent possideamus (v. p. 41 sq.) 
Omnes loci qui de prooemiis agunt semper oratoriam artem 
spectant. Quatenus vero praecepta rhetorum momenti 
fuerint ad reliqua principiorum genera postea apparebit; 
nunc autem disciplina eorum e materia ipsa eruenda est. 

Hac in re tractanda optimum esse mihi persuasi statim 
lectorum animos, ut facilius argumentatio huius disser 
tationis perlustraretur, primum ad genera, deinde ad certos 
stabilesque locos quosdam principiorum deduci. Ac nemo 
quidem qui unquam antiquis litteris operam navavit nescit 
scriptores opera ita composuisse et ordinavisse, ut alia uno 
volumine vel libro, alia compluribus contineantur. Unde 
apparet duo prooemiorum genera statuenda esse, alterum 
quo opera plena, alterum quo libri operum singuli ornen 
tur; quae duo genera inter se valde differunt. Discernimus 
igitur prooemia operum et prooemia librorum; haec 
plerumque continent quae lectores ad intellegendum scrip. 
toris consilium et operis usum scire oportet, illa saepe legen 
tes ab altero ad alterum volumen traducunt. Nunc ad locos 
quos dixi nos vertamus. Si scriptor aliquis opus condere 
vult, optimo iure ex eo quaeritur, quid velit et cur scribat; 

munus igitur prooemii est, ut argumentum indicet et causam 
scribendi explicet. Ex officio primo porro fluit locus quo 
argumentum disponitur isque cum illo saepe artissime 
coniunctus est. Sin autem opus compluribus voluminibus 
continetur, boni scriptoris erit argumentum prioris vel 
priorum prooemio sequentis in legentium memoriam revo: 
care. Ubi vero scriptor causam, cur scribat, aperit, vel 
amore sui vel argumenti se duci vel etiam eius gratia id 
feri dicit cui librum mittit; dedicatio autem loco causae 
vicina est. Neque miramur, quod opus lectori commendat ; 
qua commendatione alii aliis modis utuntur; exempli gratia 
argumenti utilitatem, delectationem, difficultatem, fontium 
et auctorum indicem, captationem benevolentiae, similia 
plura multis verbis efferunt. Etiam de sua persona scriptor 
in prooemio loqui potest, si ipsum vel opus defendere 
contra adversarios eorumque opinionibus repugnare oportet. 

Ratione igitur duce septem locos principales, quos in 
posterum numeris I, II, III sqq. significamus, indicatio: 
nis (D, dispositionis (IL), recordationis (III), 
causae (IV), dedicationis (V), commendationis 
(VD, scriptoris de se ipso loquentis (VII) statui- 
mus, quibus unum praeterea adicere possumus qui maxime 
ad poetas pertinebit: invocationis numinum (VIII). 
Sed res ipsae, exempla prooemiorum, iamiam proferantur, 
ut lectores studiosi intellegant, quemadmodum usus scrip: 
torum et haec quae praemisi inter se congruant. 


I. 
De prooemiis epicis. 


Hic agatur praecipue de principiis eorum operum quae 
omnium consensu atque optimo iure epica significantur ; 
omnia vero quae ad fabulosas fictasque hominum et divorum 
narrationes, ad fabulas Romanenses vel Milesiacas, spectant 
nec non et elegi ab hac disputatione alieni erunt; sed 

tamen hic illic illa quoque carmina quae epyllia nominare 
solemus, ut Theocriti, Moschi, Catulli, respiciantur. 


Callimachi Hecale utrum a prooemio initium ceperit 
necne incertum est. /Aetion opus sine dubio in libro I 
prooemio non caruit; quod tamen ad libros reliquos attinet, 
nihil pro certo affirmare audemus. Apollonius Rhodius 
Argonauticon voluminibus I, III, IV exordia peculiaria 
praemisit. Initium librorum I et II commune est, quod 
rebus ipsis inter se cohaerent; tertio et quarto graviores 
res inchoantur; quam ob rem poeta ibi novis principiis 
usus est. Theocritus in carminibus epicis minoribus pro 
oemia quidem propria non adhibet; eximia autem arte 
varioque modo audientes vel legentes ad res tractandas 
adducit. Livius Andronicus in Odyssea ab omnibus par 
tibus Homeri rationem quin secutus sit, dubitari non potest. 
De Naevii exordiis belli Punici notum est fere nihil. At 
Ennium in Annalibus et toti operi et compluribus volu 
minibus prooemia attribuisse non pauca fragmenta satis 
docent. Vahlen!) de hac re sic iudicavit: libro VI pecu- 
liare quoddam prooemium non defuit, ut praeter primum 
septimo, decimo, et ut videtur etiam sexto decimo. Sed 
his libris dum vindico exordium, ceteris non abiudico : nisi 
quod indicium, quo adiuvem suspicionem, nullum invenio. 
Postea Livius historicus eadem ratione usus est; videtur 
igitur hic Livius Ennium, quantum ad hanc rationem per 
tinet, imitatus esse; vide infra p. 84. Moschus in carmine 
minore epico quod Europe inscribitur statim in medias res 
inducit Neque aliter Catullus egit in carminibus quae 
ad idem genus pertinent. Vergilii Aeneidos libris desunt 
exordia omnibus; totum autem opus suo prooemio non 
caret. Eundem morem Ovidius, quantum Metamorphoseon 
opus attinet, sequitur; at Fastorum sex voluminibus pecu 
liaria principia instituit. Quod unde declaratur? Fasti, si 


1) Ennianae reliquiae ? a. 1905 pag. CLXIV. 

metrum respicis, elegiaco, si sermonis formam, epico generi, 
si effectum, didactico dandi sunt. More autem didacticorum 
operum singuli libri sua prooemia possident (vide infra). 
Culex et Ciris ab iustis principiis initium sumunt. Eadem 
est res, si ad Lucanum, Valerium Flaccum !), Statium, Silium 
Italicum oculos vertimus; opera ipsa prooemiis suis exornata 
sunt, volumina singula peculiaribus vacant omnia nisi Silii 
liber XIV, ubi poeta, quod scaenam mutavit, principio 
novo usus est. Hanc prooemiandi rationem etiam posteriores 
epici sequuntur omnes; exordia librorum adeo desunt, ut 
quasi lege vetita esse videantur. 


Videmus igitur poetas epicos a saeculo quarto 
a. Chr. n. usque ad secundum post Chr. operibus 
principia semper praemisisse, contra usum li: 
bros prooemiandi nunquam floruisse. Interdum 
hanc quoque consuetudinem vigere cognovimus, quam 
Quintilianus IV prooem. 4 his significat: nemo miretur 
poetas maximos saepe fecisse, ut non solum initiis operum 
suorum AMusas invocarent, sed provecti quoque longius, 
cum ad aliquem graviorem venissent locum, repeterent vota 
et velut nova precatione uterentur. 


Nunc vero ad argumenta horum principiorum nos 
vertamus. Inter omnes constat poetas ab antiquissimis 
temporibus a suis numinibus, a Musis inprimis carmina 
auspicatos esse. Id iam Homerum fecisse pervulgatum est; 
in exordiis Iliadis et Odysseae vates ab invocatione Musae 
exorsus argumentum tractandum indicat explicatque i. e. 


1) libr. III 15—19 prooemium voluminis non sunt, cf. Ribbeck, 
Geschichte d. róm. Dichtung III, 180: Im dritten Buch hat die irrtüm- 
liche Rückkehr nach Cyzikus und der mótderische, nàchtliche Kampf mit 
den Doloniern, welche einen Ueberfall der ràáuberiscien Pelasger abzu- 
wehren glauben, dem Nachdichter ergiebigen Stoff zur Darstellung einer 
grausigen Metzelei gegeben. Die eigene Erfindung kennzeichnet er sofort 
durch Anrufung der Clio. cf. Verg. Aeneid. VII 57—45. 

munus locorum I et VIII explet. Eadem etiam de Aetion 
prooemio Callimachi videntur in universum sustineri posse 
verissime. Testatur incertus poeta anth. Pal. VII 42 
Callimachum in aetion prooemio se fecisse per somnum e 
Libya h. e. e Cyrena patria in Heliconem sublatum et a 
Musis de heroum divorumque rebus edoctum; quod arti- 
ficium postmodo cum alii videntur poetae pro exordio ad- 
hibuisse tum maxime Ennius in Annalibus. !) 


Apollonius Rhodius in exordio operis Apollinem 
invocat argumentumque in universum pronuntiat (1—4), 
deinde, quibus causis Argonautica effecta sint, explicat 
(5—17), denique ad res libri I his aggreditur: 


νῆα μὲν οὖν οἱ πρόσϑεν ἔτει κλείουσιν ἀοιδοί 


"Aoyov ᾿4ϑηναίης καμέειν ὑποϑημοσύνησιν. 

20 vóv δ᾽ ἂν ἐγὼ γενεήν τε καὶ οὔνομα μυϑησαέμην 
ἡρώων, δολιχῆς τε πόρους ἁλὸς, ὅσσα τ᾽ ἕἔρεξαν 
πλαζόμενοι᾽" Μοῦσαι δ᾽ ὑποφήτορες εἶεν ἀοιδῆς. 

Prooemium libri III est hoc: 
Εἰ δ᾽ ἄγε νῦν, Ἐρατώ, παρά 9! ἵστατο καί μοι ἐνίσπες, 
ἔνϑεν ὅπως ἐς Ἰωλκὸν ἀνήγαγε κῶας Ἰήσων 
Μηδείης ὑπ᾽ ἔρωτι. σὺ γὰρ καὶ Κύπριδος αἶσαν 
ἔμμορες, ἀδμῆτας δὲ τεοῖς μελεδήμασι ϑέλγεις 
παρϑενικὰς. τῶ καί τοι ἐπήρατον οὔνομ᾽ ἀνῆπται. 


Similiter etiam libri IV exordium institutum est; poeta 
Musam implorat, ut ipsa curas Medeae cantet (1—5). 


In prooemiis librorum loci I et VIII insunt; iidem 
etiam in principio totius operis inveniuntur; praeterea 
autem illi narratio, unde Argonautica originem trahant, 
tamquam emblema inserta est. Emblema autem quod 
dico ita nascitur, ut auctor et ornandi et docendi causa 
eam rem quam in tractationem ipsam inserere non vult vel 
non potest in prooemio tractet. 


1) C. Dilthey, de Callimachi Cydippa. a. 1865 pag. 15. 

De ratione Theocriti supra diximus; hic satis habeo 
unum exemplum afferre (XVIII 1—8): 
"Ev mox' ἄρα Σπάρτᾳ ξανϑότριχι πὰρ Μενελάῳ 
παρϑενικαὶ ϑάλλοντα χόμαις ὑάκινϑον ἔχοισαι 
πρόσϑε νεογράπτω ϑαλάμω χορὸν ἐστάσαντο, 
δώδεχα ταὶ πρᾶται πόλιος, μέγα χρῆμα “ακαινᾶν, 
ἑνίκα Τυνδαρίδα κατεκλάζετο τὰν ἀγαπατάν 
μγναστεύσας Ἑλέναν ὃ νεώτερος “Ατρέος υἱῶν. 
ἄειδον δ᾽ ἄρα πᾶσαι ἐς ἕν μέλος ἐγκροτέοισαι 
ποσσὶ περιπλικτοῖς, ὑπὸ δ᾽ ἴαχε δῶμ᾽ ὑμεναίῳ. 
Livium Andronicum et Cn. Naevium in exordiis 
operum locis I et VIII usos esse docent hi versus: 


virum mihi, Camena, insece versutum. 
novem [Iovis concordes filiae sorores. 


Q. Ennii de principiis Vahlen accuratissimam inqui» 
sitionem praestitit. Loci autem quos deprehendo sunt 
hi: ex prooemio primo locus VI (?), I, VIII; ex sexto 
VI; ex octavo VII; ex decimo I, VIII; ex sexto decimo IV. 
Infra in capite III rerum scriptores eandem prooemiandi 
rationem secutos esse docebo. 


Vergilius non aliter atque Homerus in tritissimo 
Aeneidos principio argumentum declarat Musaeque auxilium 
sibi expetit; insunt igitur hic quoque loci I et VIII. 


Iisdem Ovidius in Metamorphoseon exordio usus est: 
In nova fert animus mutatas dicere formas 
. corpora. di, coeptis — nam vos mutastis et illas — 
adspirate meis, primaque ab origine mundi 
ad mea perpetuum deducite tempora carmen. 


In Fastorum prooemio Ovidius, postquam pronuntiavit 


argumentum : 
Tempora cum causis Latium digesta per annum 
lapsaque sub terras ortaque signa canam, 


1) 1. c. pag. CXLVI, CLXIV, CLXXXI, CXCII, CXCIX. 

Caesari Germanico opus dedicat eiusque quasi dei auxi 
lium implorat (5—26); deinde explanat, quo modo annum 
Romulus instituerit (27—44) quaeque iura dies singuli 
habeant (45—60). Ergo versibus 1—26 loci I, V, VIII 
continentur; his adnexuit poeta versum 27 et sequentes, 
quibus lectores quaedam ad rerum perceptionem necessaria 
doceret. Itaque hoc prooemii emblema est; Ovidius id 
ipsum testatur: 
61 Haec mihi dicta semel, totis haerentia fastis, 

ne seriem rerum scindere cogar, erunt. 
In principiis librorum I, III, IV poeta Iani, Martis, Veneris 
auxilium favoremque sibi conciliat argumentaque pandit. 
In quinto et sexto a dubia explicatione nominum Maii et 
Iunii initium sumit; Musae aliaeque deae invocantur, ut 
ipsae iustam interpretationem  proferant. In his igitur 
prooemiis loci I et VIII adhibiti sunt; exordio vero libri 
II praeter primum (1—2) et octavum (17—19) etiam septi: 
mus continetur (2—18). Nam ibi Ovidius nunc demum 
materiam elegis dignam tractare se putat blandeque ex 
clamat: 

15.... tua prosequimur studioso pectore, Caesar, 
nomina, per titulos ingredimurque tuos. 
Ergo ades et placido paulum mea munera voltu 
respice, pacando siquid ab hoste vacas. 


Culicis poeta in prooemio Octavium quendam allocutus 
primum materiam exponit (1—10), deinde Phoebum, Musas, 
Palem invocat (11—25), favorem denique Octavii, ne hoc 
tam leve atque humile argumentum despiciat, sibi expetit 


(24—40). Tres loci, I, VIII, V, colliguntur. 


Ciris magnum exordium !) ita institutum est, ut auctor 
loco dedicationis usus de suis studiis loquatur (1—47), 


1) Consulto mihi poeta id videtur effecisse, quod Ciris prooemium 
centum versibus accurate numeratis decurrit; vide quae Birtius ad 
Claudian. praefat. pag. CCXIX contulit. 

mox argumentum exponat (48—535), varias sententias de 
Scyllae mutationibus prolatas in iudicium vocet (54—91), 
denique Musarum invocatione concludat (92—100). Insunt 
loc V, I, VI, VIII; quinto autem descriptio feriarum quae 
Panathenaea vocantur ornamentum inserta est; itaque ne 
huic quidem prooemio emblema deest. 


Lucanus in principio belli civilis statim id de quo 
agatur pronuntiat (1—7), deinde damna incommodaque 
belli intestini questus Neronem celebrare incipit (8—62) 
eumque ut Musam invocat (65—66). Locorum I et VIII 
officium expletur; querelae indignationesque et praedicatio 
Caesaris emblema sunt; adlocutio Caesaris haud scio an 
ad locum V pertineat. 


Valerius Flaccus prioribus quattuor versibus argue 
mentum operis circumscribit : 
Prima deum magnis canimus freta pervia natis 
fatidicamque ratem, Scythici quae Phasidis oras 
ausa sequi mediosque inter iuga concita cursus 
rumpere, flammifero tandem consedit Olympo. 
Deinde Phoebi praesidium et favorem gentis Flaviae appe: 


tere studet (7—21). Loci I, VIII adhibiti sunt. 


Silius Italicus Punica sic exorditur: 

Ordior arma, quibus caelo se gloria tollit 

Aeneadum, petiturque ferox Oenotria iura 

Carthago. Da, Musa, 
Versibus qui sequuntur (5—16) magnitudinem materiae 
poeta effert; denique, ut ad res ipsas aggrediatur, iterum 
accuratius, quid sibi proposuerit, pronuntiat (17—20). 
Locos I, VIII, VI, II tenemus. 


Idem poeta libri XIV in exordio (1—10) Musas orat, 
ut ad Siciliae urbes cantum flectant: earum munus esse, 


ubicumque Mars regnet, versari. Loci I, VIII adhibiti sunt. 


Statius in Thebaidos prooemio locis iisdem atque 
Silius utitur: 

Fraternas acies alternaque regna profanis 
decertata odiis sontesque evolvere Thebas 
Pierius menti calor incidit. Unde iubetis 
ire, deae? 

limen mihi carminis esto 
Oedipodae confusa domus. 


Quibus versibus addidit decimum septimum et sequentes: 
imperatorem Domitianum blande allocutus de argumento 
sibi proposito verba facit (17—40); denique poeta, ut ad 
rem perveniat, prooemium his concludit: 


41 quem prius heroum, Clio, dabis? immodicum irae 
Tydea? laurigeri subitos an vatis hiatus? 
urget et hostilem propellens caedibus amnem 
turbidus Hippomedon, plorandaque bella protervi 
Arcados atque alio Capaneus horrore canendus. 


Eadem ratione Achilleidos quoque exordium compo: 
situm est. Musa et Apollo invocantur, argumentum indi; 
catur (1—15), Domitianus celebratur (14—19). In utroque 
principio adlocutio Caesaris aut officium loci V explet aut 
emblema nominari potest. 


Haec quidem hactenus; iam videamus, quid ex his 
omnibus colligatur. Homeri exemplum secuti poetae epici 
locis I et VIII utebantur omnes; Ovidius, quantum scimus, 
primus adhibuit quintum, qui exinde posterioribus gratam 
facultatem dabat adulandi Caesares; emblema illud quod 
vocamus iam ab initio cultum est et magis magisque in 
usum venit; hic illic etiam reliqui loci quos diximus in 
veniuntur. Quos locos in librorum singulorum exordiis 
poetae collocaverint, parum apertum est; nam rara sunt 
talia exordia; vide Apollonium et Ennium (pag. 10,11). 


De prooemiis didacticis. 


His peractis ad didactica opera nos convertamus. 
Quorum quidem maxima copia est. Itaque ego non 
omnium operum huc pertinentium exordia tractare me posse 
non sum nescius. Exempli gratia scriptores prosaici artis 
metricae, grammaticae, militaris omnesque ceteri qui in 
disciplina quadam nimis peculiari operam consumpserunt 
ab hac disputatione exclusi sunt. Nam in eo potius 
elaboravi, ut rationem poetarum didacticorum, qui a sae: 
culo IV a. Chr. n. usque. ad secundum p. Chr. vixerunt, 
explanarem; quibus scriptores rerum rusticarum, quippe 
qui in certo genere didacticorum versentur, inserere mihi 
concessi. Absolvise me quod appetebam sane nequa: 


| quam puto. 


Sed ut iam hic ostendam, quantum inter opera epica 
et didactica intercedat, inprimis notatu dignum est auctores 
didacticos et operibus ipsis et singulis volu: 
minibus semper prooemia praemisisse omnes. 
Quod cur ita se habeat, manifestum est. Volumina enim 
didactica exiguam rerum copiam continere solebant, ne 
animi legentium fatigarentur aut deterrerentur.) Quamob: 
rem certum spatium concedebatur ipsis prooemiis, quibus 
lectores quasi per vestibula splendida ad argumentum exile 
plerumque et aridum perducerentur. [Itaque etiam hoc 
explicatum habet, quod scriptores, inprimis poetae, his 
prooemiis sententias non necessarias, sed quae ornamento 
essent, inserebant. 


Reliquum est, ut locos ipsos percenseamüs. 


1) c£. ad Herenn. I fin: nunc quoniam satis huius voluminis mag: 
nitudo crevit, commodius est in altero libro de ceteiis rebus deinceps ex- 
ponere, ne qua propter multitudinem litterarum possit animum tuum 
defatigatio retardare. 

Xenophontis Cynegeticum Radermacher Xenophonti 
nuper multa cum probilitate abiudicavit;') quam quidem 
rem mei iudicii esse non puto. Attamen prooemium (1, 1—17) 
spurium esse Radermacher?) et Norden?) mihi persuaserunt. 
Tamen prooemium Cynegetici superest hoc: ἐγὼ μὲν οὖν 
παραινῶ τοῖς νέοις μὴ καταφρονεῖν κυνηγεσίωνγ᾽ ἐκ orci 
ydo γίγνονται vd εἰς τὸν πόλεμον ἀγαϑοὶ εἴς τε τὰ ἄλλα, 
ἐξ ὧν ἀνάγκη καλῶς νοεῖν καὶ λέγειν καὶ πράττειν 
(1,18).5) Officium loci VI explet auctor. Quae ante 
cedunt (1,1—17) ad commendationem rerum tractandarum 
spectant; in comparationem vocare licet Grattii Cyneget,, 
Oppiani Halieut. II, Oppiani Cyneget. II exordium; vide 
infra pag. 35, 58, 40. UNIT 

Xenophontis libellus περὶ ἱππικῆς inscriptus sic Incipit: 
ἐπειδὴ διὰ τὸ συμβῆναι ἡμῖν πολὺν χρόνον ἱππεύειν οἰόμεϑα 
ἔμπειροι ἱππικῆς γεγενῆσϑαι, βουλόμεϑα καὶ τοῖς νεωτέροις 


τῶν φίλων δηλῶσαι, ἥ ἂν νομίζομεν αὐτοὺς ὀρϑότατα ἵπποις 


προσφέρεσϑαι. Quae Simo, vir rei equestris peritissimus, 
recte explanasset, se partim retractavisse partim supplevisse. 
Itaque hoc in prooemio causa scribendi argumentumque 
libri indicatur; scriptor ipse se commendat dicens se et 
ipsum rei tractandae peritum esse et auctorem omnibus 
probatum sequi. Loci igitur IV, I, VI hoc exordio breviter 
atque cogitate continentur. Eadem fere ratione evangelium 
κατὰ «“ούκαν inscriptum initium sumit; vide infra pag. 89. 

Aeneae Tactici Strategicon unum caput exstat; descr 
bitur, quomodo urbs defendenda sit. Itaque in prooemio 
illius tractatus declaratur res adversas atque clades externas 
minus periculosas esse atque domesticas; nam incolas rebus 
intra fines male gestis plerumque perisse funditus, nis! 


1) Rhen. Mus. 51, 596 sqq. 52, 15 sqq. 

2) l. c. pag. 26—56. 

3) Die ant. Kunstprosa, pag. 451—454. | 

4) c£. Xenoph: Hipparch. init: πρῶτον μὲν ϑύοντα χρὴ αἰτεῖσϑαν ϑεους 
ταῦτα διδόναν καὶ νοεῖν καὶ λέγειν καὶ πράττειν ... 

urbes moenibus et praesidiis satis munivissent, contra 
hostibus fortiter repulsis apud omnes summo in honore 
fuisse; quamobcausam eiusmodi res maxime curandas esse, 
ne quis suam urbem sua culpa everteret neve iis qui clade 
accepta superessent facultatem fortunae pristinae restituendae 
auferret. Auctor igitur gravitatem rerum tractandarum effert 
i. e. locum VI adhibet; locus I videtur deesse nisi forte 
ex ipso prooemii argumento conicitur. 

Aratus Solensis in Phaenomenis a laudatione Iovis 
intium sumit, quem effectorem mundi praedicat (1—14). 
Postquam his versibus simul argumentum suum explicavit, 
supplicatione Iovis et Musarum adlocutione prooemium 
concludit : 

15 χαῖρε, πάτερ, μέγα ϑαῦμα, μέγ᾽ ἀνθρώποισιν ὄνειαρ, 
αὐτὸς x«i προτέρη γενεή᾽ χαίροιτε δὲ Μοῦσαι 
μειλέχιαν μάλα πᾶσιν ἐμοί γε μὲν ἀστέρας εἰπεῖν, 
ἡ ϑέμις εὐχομένῳ τεκμήρατε πᾶσαν ἀοιδήν. 

Itaque ut rerum scriptores ab historiae laudatione (vide 
Polyb. I 1) exordium sumpserunt ita Aratus a prae: 
dicatione eius dei cui materia tractanda curae est. Quae 
laudatio nominari potest rerum commendatio; praeterea 
hoc principio loci I et VIII continentur. 

Eodem pacto Cato a laudibus rerum rusticarum incipit ; 
explanaturus, quanta praestantia agricultura sit, mercaturam 
et fenerationem in comparationem vocat scriptor. Denique 
ad tractationem abrupte transit his: nunc, ut ad rem redeam, 
quod promisi institutum principium hoc erit. 

Haec rei propositae commendatio per se consistit neque 
cum rebus deinceps narratis arte coniuncta est; comparare 
licet Horat. carm. I 1. Argumentum vero non indicatur; 
auctor tamen verbis quod promisi lectorum animos sive 
ad titulum operis sive ad summarium !) remittit. 

Nicandri opera duo quae exstant amicis poetae dedi« 
cata sunt, quos docere ille sibi proposuit; utroque igitur 

1) Hoc mihi Birt, illud Maass proposuit, 


prooemio munus loci V expletur. In Theriacon initio 
statim argumentum proponitur (loc. I), deinde (4—7) fructus 
atque utilitas operis efferuntur (VI). Prooemio Alexi 
pharmacon locus VI deest, adsunt I et V. Ubi poeta 
Protagoram allocutus ea quae tractaturus sit indicat (1—5), 
domicilium utriusque breviter describit (6—1 1), ut appareat, 
cur opus ad absentem amicum mittatur. Praeterea observo 
in utroque principio Nicandrum eisdem verbis (ῥεῖά xé 
τοι...) ad materiam significandam accedere i. e. stabiles 
formulas adhibere. 

Lucretii prooemia Sonnenburg explanavit omnia fere 
exhauriens; itaque nihil nisi summam subducere volo. 
Cuius poetae exordia ex duabus partibus constant, quarum 
altera argumenta singulorum voluminum indicantur atque 
explanantur eademque persaepe etiam ea quae iam dispu 
tata sunt revocantur: cf. II. 62—79 (loc. D, III 51—90 
(III, D, IV 26—41 (III, D, V 55—90 (D, VI 42—91 (III, I). 
Altera parte commendatio sive Epicuri eiusque doctrinae 
sive poetae ipsius et operis vario modo efficitur (loc. VI): 
cf. I1 1—61 (vita vere sapientium beata describitur), III 
1—30 (Epicurus eiusque doctrina laudatur); ΙΝ 1—25 
(poeta se ipse et rerum vim commendat), V 1—54 (Epicurus 
ut inventor doctrinae praedicatur), VI 1—41 (merita 
Epicuri celebrantur).— In prooemio libri I Lucretius Venerem, 
almam genetricem omnium rerum, quasi per hymnum ex 
tollit auxiliumque deae operi, cuius argumentum nominatur, 
expetit (1—44), Memmium dedicationis causa alloquitur 
(50—61), deinde Epicurum, auctorem disciplinae, suramis 
laudibus effert (62—79), opus ab scrupulis Memmii defen 
dit (80—101), utilitatem philosophiae Epicureae declarat 
(102—155), de difficultate rei tractandae loquitur (156—145), 
denique libri I argumentum indicat (146—155). 

Itaque etiam hoc primum Lucretii exordium ex duabus 
partibus constat, quarum prior versibus 1—61 continetur; 
id est prooemium totius operis, in quo loci VIII, I, V 

insunt Versus autem 62—155 solius libri I principium 
nominari debent; et in hac parte loci VI et I obveniunt. 
Ceterum sicut poeta ab invocatione Veneris operis initium 
sumpsit ita supplicatione Musae ultimi voluminis prooes 
mium concludit (VI 92—95; loc. VIII). Denique munus 
loci VI in diversis exordiis expletum est ita, ut ratio quae 
dam artior inter ea intercedat, de qua Sonnenburg ἢ) haec: 
Epicurus a veris malis homines liberavit (I): qua re vita 
vere sapientium beata est (II): hanc doctrinam omnibus 
impertivit (111): quam Lucretius operam persecutus homini- 
bus Romanis aperuit (IV): his meritis, omnium ceterorum 
merita superavit Epicurus, deus vere appellandus (V) : quin 
etiam hominum ad vitam beatam tendentium studia perfecit 
atque absolvit (VI). Itaque vix quisquam scriptorum anti: 
quorum locum VI ita excoluit ut Lucretius. 


M. Tullium Ciceronem Arati carmina admodum adu: 
lescentulum in sermonem latinum vertisse constat. Quod 
tamen ad exordium attinet, utrum Romanus Graecum ab 
omnibus partibus secutus sit an nonnulla novaverit, diiudi« 
cari non potest; fragmenta nihil docent nisi id unum 
Ciceronem loco VIII usum esse. 


Sequitur, ut etiam libros ad C. Herennium et de in: 
ventione breviter attingamus. Auctor ad Herennium in 
prooemio totius operis Herennium adloquitur eique ex: 
plicat, cur et quid scribat quoque modo res tractet (loc. V, 
IV, I, VI vel VIT). In exordio libri II argumentum primi 
in memoriam revocat ipsumque defendit, quod priore 
volumine difficillima quaeque explanaverit (III, VIT). Liber 
III principio iusto caret neque epilogus secundi, quamquam 
eo munus locorum III, I, VII expletur, vicem eius obtinere 
potest. Initio libri IV continentur loci I et VII. 


Cicero vero de inventione in prooemio operis elo: 
quentiam collaudat, ab opprobriis defendit; deinde his ad res 


1) Rhen. Mus. 62, 40. 
2* 


2. AA Ou 


ipsas aggreditur: hoc si forte non natura modo neque 
exercitatione conficitur, verum etiam artificio quodam com- 
paratur, non alienum est videre, quae dicant ii qui quae: 
dam. eius rei praecepta nobis reliquerunt. Sed antequam 
de praeceptis oratoriis dicimus, videtur dicendum de genere 
ipsius artis, de officio, de fine, de materia, de partibus. 
Nam his rebus cognitis facilius et expeditius animus unius- 
cuiusque ipsam rationem ac viam artis considerare poterit 
(cap. IV fin). Cicero igitur non aliter ac rerum scriptores a 
commendatione materiae tractandae generali initium sumit, 
cui loco VI addit locos I et II. — In exordio libri II idem 
narratiunculam de Zeuxide et Crotoniatis proponit eoque 
exemplo utitur, ut de auctoribus, quorum opera sub iudi: 
cium vocavit, et suis studiis verba faciat. Deinde et ea 
"quae priore volumine declaravit eaque quae hoc libro ex 
plicanda sint pronuntiat. Hoc prooemio loci VI, VII, III, 
I adhibiti sunt; fabella illa venusta prooemii emblema est. 


Etiam haec initia in ordinem eorum quae adhuc tractata 
sunt omnia redigi possunt. Redeo in viam. 
M. Terentius Varro rerum rusticarum tres libros com: 


posuit. In praefatione primi Fundaniae uxori operis 
volumina dedicat, quorum omnium argumenta iam hic 
aperiuntur (1,1—4), deinde auxilium duodecim deorum, 
qui agricolis favent, invocat (1,4—6), porro, quid scrip: 
turus sit, accuratius indicat: ego referam sermones eos quos 
de agri cultura habuimus nuper, ex quibus, quid te facere 
oporteat, animadvertere poteris. in quis quae non inerunt 
et quaeres, indicabo, a quibus scriptoribus repetas et graecis 
et nostris (1,7). Hic index commendationis gratia intextus 
est (1,8—10). Tum Varro de partitione et totius operis 
et libri I loquitur: quo brevius de ea re conor tribus libris 
exponere, uno de agricultura, altero de re pecuaria, tertio 
de villaticis pastionibus, hoc libro circumcisis rebus, quae 
non arbitror pertinere ad agri culturam. itaque prius osten- 
dam, quae secerni oporteat ab ea, tum de his rebus dicam 

sequens naturales divisiones. ea erunt ex radicibus trinis, 
et quae ipse in meis fundis colendo animadverti, et quae 
legi, et quae a peritis audii (1,11). Loci quos inde colli: 
gimus sunt V, VIII, I, VI, II; ante omnia notatu dignum 
videtur Varronem primum e prosaicis scriptoribus, quantum 
scimus, locum VIII prooemio vindicasse. 

Librum II Varro sic incipit: viri magni nostri maiores 
non sine causa praeponebant rusticos Romanos urbanis. 
Quae opinio iis quae sequuntur comprobatur (1, 1--5), 
deinde, quae ratio inter colonum et pastorem intercedat, 
exponitur (1,4—5). Cui ratiocinationi, qua commendatio 
rerum rusticarum efficitur, Varro alteram exordii partem 
(1,6) adiungit, qua ad priorem librum revocat, Nigro 
Turranio volumen, cuius materia nominatur, dedicat, suam 
rerum scientiam effert (loc. III, V, I, VI). — Eadem ratione 
etiam prooemium libri III institutum est: vita rustica et 
urbana inter se comparantur et rerum rusticarum tria genera, 
agricultura, res pecuaria, pastio villatica, laudantur (1, 1—8); 
deinde de dispositione operis argumentoque libri dedicandi 
causa similiter atque in prioribus principiis Varro verba 
facit (1, 9—10). Loci igitur VI, II, V, I, VI adhibiti sunt. 

Unus quisque horum librorum per se stat: coniun: 
guntur et titulo et ipsis prooemiis, loco potissimum II, 
cuius munus accuratissime Varro solet explere. Exordia 
aequaliter composita sunt; secundum et tertium a lauda: 
tione rei rusticae initium sumunt aeque ac scriptores historiam 
vel Cicero eloquentiam laudarunt; sed haec commendatio 
rerum primae praefationi deest, ubi potius locus VIII 
occurrit. Ad locum V verba quaedam adiecit Varro, e 
quibus eluceat, cur volumina singula diversis personis 
dedicaverit. Mirum tamen est, quod primo Fundaniae 
omnes tres libri promittuntur, postea alii secundum et 
tertium accipiunt. Qua de re mitto ad quaestionem quam 
Hirzel instituit.*) 

1) Der Dialog I, 555. 

Non possum vero praeterire eiusdem scriptoris libros 
V—X quos de lingua latina conscripsit. In principio libri V 
de lingua latina Ciceronem adlocutus!) explicat, quid 
omnino sibi proposuerit, quid iam perfecerit quidque in 
hoc volumine scribendum sit: quemadmodum vocabula 
essent imposita rebus in lingua latina, sex libris exponere 
institui. de his tres ante hunc feci, quos Septumio misi, 
in quibus est de disciplina, quam vocant ἐτυμολογικήν ; quae 
contra eam dicerentur, volumine primo, quae pro ea, secundo, 
quae de ea, tertio. in his ad te scribam, a quibus rebus 
vocabula imposita sint in lingua latina et ea quae sunt in 
consuetudine et apud poetas (1). Quae sequuntur ad ex: 
planationem argumenti spectant (2). Deinde Varro de 
causis obscuritatis rerum (5—6) et de gradibus origines 
verborum explicandi fusius disputat (7—9) argumentumque 
voluminum V—VIII disponit (10). Denique contra sen: 
tentiam Pythagorae, ut ad tractationem transeat, contendit 
(11—12): non bina esse omnium rerum initia, sed quadri: 
pertita putat: quare etiam verborum esse quattuor genera 
prima: e quis, inquit, de locis et iis rebus, quae in his 
videntur, in hoc libro summatim ponam (15). 

In prooemio libri VI Varro et ad argumentum prioris 
respicit et indicat, quid hoc libro declaraturus sit: origines 
verborum quae sunt locorum et ea quae in his in priore 
libro scripsi. in hoc dicam de vocabulis temporum et earum 
rerum quae in agendo fiunt aut dicuntur cum tempore ali- 
quo, ut Sedetur, Ambulatur, Sequontur; atque si qua erunt 
ex diverso genere adiuncta, potius cognationi verborum 


1) Observatione dignum est, quod Varro Ciceronem non nominat 
nec nisi pronomine personali fu alloquitur; vocativus igitur omniaque 
e quibus causa dedicandi cognosci possit desunt; praeterea scriptor in 
prooemio libri VI Ciceronis non iam memor in universum de lectori 
bus dicit Neque id mirum est; nam epistula ad fam. IX 8 docet 
Varronem precibus assiduis coactum Ciceroni id opus dedicavisse 
invitum. 

quam auditori calumnianti geremus morem (1) Ea quae 
sequuntur explicationis gratia addita sunt (2). 

Libri VII initium desideratur; ea quae meliores codices 
deinceps tradunt de difficultate agunt verba vetusta expe» 
diendi (1—4). His Varro dispositionem voluminis addidit 
(5). — In exordio libri VIII, ubi alterum operis caput (de 
declinationibus VIII—XIII) incipit, hanc partem scriptor 
cum prima atque tertia coniungit h. e. dispositionem totius 
operis in memoriam revocat; simul autem argumentum, de 
quo mox disputetur, memorat explicatque (1—2). Deinde 
declaratur, cur inducta sit declinatio (5—8), in quas formas 
declinentur verba (9—20), quemadmodum  declinentur 
(21—23). Denique divisio secundae operis partis (24) 
proponitur et argumentum libri VIII disponitur (25). 

Libri IX initium non servatum est; quae exstant 
Varronem inducunt disputantem de analogia atque ano: 
malia (1—3). Deinde auctor de trinis copulis, quo facilius 
perspici possint quae dicit, discernit (4—6) et partitionem 
libri IX affert (7). — In principio libri X Varro ordinem 
disputationis curat; ea quae libris VIII et IX tractata sunt 
breviter repetit, argumentum huius voluminis pronuntiat 
et disponit, causam, cur de his rebus scribat, addit (1—2). 

Juvat ea quae apparuerunt breviter repetere. In prooe: 
mio libri V Varro divisionem primae partis principalis 
(II-VII) cum dedicatione coniunctam instituit (loc. II et 
V), difficultatem rerum effert (VI), emblema, quo cogni: 
tiones necessariae parantur, explanationis gratia inserit, dis« 
positionem libr. V—VII reddit (II), contra opinionem ad. 
versariam contendit (VII), argumentum voluminis V explicat 
(II vel I). In exordio libri VI loci III et I,insunt; sepe 
timum locos VI et II continet. In principio libri VIII 
partitio totius operis revocatur (II), argumentum libr. 
VIII—XIII declaratur (I), emblema institutionis causa ad. 
ditur, res libr. VIII-XIII disponuntur (II), materia libri 
VII] explanatur (II vel I). Quae ex nono prooemio colli» 

guntur ad emblema eius spectare videntur; huc accedit 
declaratio argumenti (II). Decimo exordio loci III, I, IV 
comprehenduntur. 

Patet igitur Varronem divisioni perspicuae et operis 
et voluminum plurimum tribuisse; ubi novam partem operis 
vel sectionem incipit, ibi partitionem et operis et partis et 
libri diligentissime iterat (cf. libr. V, VIIT). Praeter hunc 
locum II emblema quod nominamus persaepe adhibuit, ut 
facilius et expeditius animus uniuscuiusque ipsas res cog: 
noscere posset. Quod ad reliquos locos attinet, quintus 
omnino fere neglegitur, primus et secundus saepe eandem 
vim habent. Ceterum inter Varronis usum prooemiandi 
et Diodori, si dispositionem rerum et librorum respicis, 
non multum diversitatis intercedit; vide infra p. 75. 

In hunc ordinem etiam Vitruvius de architectura 
inseri potest. Qui scriptor in praefatione libri I imperatori 


Caesari opus dedicat, materiam nominat, causas dedicationis 


explicat (loci I et V). — In exordio libri II imperatori se 
ipse commendare studet; quamobrem narrat, quo modo 
Dinocrates architectus in familiaritatem Alexandri Magni 
venerit (loc. VI): ita Dinocrates a facie dignitateque cor: 
poris commendatus ad eam nobilitatem pervenit. mihi autem, 
imperator, staturam non tribuit natura, faciem deformavit 
aetas, valetudo detraxit vires. itaque quoniam ab his prae- 
sidiis sum desertus, per auxilia scientiae scriptaque, ut 
spero, perveniam ad commendationem (4). Deinde argw 
menta et prioris et huius libri indicat (loc. III et I) simili 
ratione ac Diodorus et Varro: cum autem primo volumine 
de officio architecturae terminationibusque artis perscrip- 
serim, item de moenibus et intra moenia arearum divisioni- 
bus, insequaturque ordo de aedibus sacris et publicis 
aedificiis itemque privatis, quibus proportionibus et symme- 
triis debeant esse uti explicentur, non putavi anteponendum 
nisi prius de materiae copiis, e quibus conlatis aedificia 
structuris et materiae rationibus perficiuntur, quas habeant 

in usu virtutes exposuissem quibusque rerum naturae prin- 
cipis essent temperatae dixissem. sed antequam naturales 
res incipiam explicare, de aedificiorum rationibus unde 
initia ceperint et uti creverint eorum inventiones anteponam, 
et insequar ingressus antiquitatis rerum naturae et eorum 
qui initia humanitatis et inventiones perquisitas scriptorum 
praeceptis dedicaverunt. itaque quemadmodum ab his sum 
institutus exponam (5). 

Libri III initium sumit scriptor ex dicto Socratico: 
oportuisse hominum pectora fenestrata et aperta esse, uti 
non occultos haberent sensus sed patentes ad consideran- 
dum (1). De quo dicto Vitruvius exemplis e vitis arti« 
ficum adductis suo modo philosophatur; inprimis queritur 
de fortuna eorum, quos neque industria neque artis studium 
neque sollertia defecit, sed aut rei familiaris exiguitas aut 
imbecillitas fortunae seu in ambitione certationis contrariorum 
superatio obstitit eorum dignitati (2). Se ipsum cum in: 
doctis ambitione certare aspernari, sperare vero his prae: 
ceptis editis ostendere se posse suae scientiae virtutem (5). 
Quae omnia ad locum VI spectant. Tum argumenta et 
primi et secundi libri eodem modo atque in priore prooe: 
mio in memoriam revocantur argumentumque huius volu: 
minis indicatur (loc. III, I). — In principio libri IV auctor 
declarat, cur de architectura scribere constituerit: cum 
animadvertissem, imperator, plures de architectura praecepta 
voluminaque commentariorum non ordinata sed incerta (codd. 
incepta; corr. Birt. Buchr. p. 268) uti particulas errabundas 
reliquisse, dignam et utilissimam rem putavi tantae disciplinae 
corpus ad perfectam ordinationem perducere et praescriptas 
in singulis voluminibus singulorum generum qualitates expli» 
care (loc. IV). Huc accedunt loci III et I, qui etiam in 
sequentibus prooemiis semper additi sunt. — Libro V ineunte 
Vitruvius de difficultate rerum scribendarum verba facit, 
quo loco VI iam priores scriptores iterum atque saepius usi 
sunt; praeterea explanationem cubi, ut res deinceps narrane 


-- ÉL 


dae expeditius percipi possent, prooemio affigit. — In exordio 
libri VI scriptor primum de dicto quodam Aristippi (eius 
modi possessiones et viatica liberis oportere parari, quae 
etiam e naufragio una possent enatare), quod dictum com: 
paratis sententiis Theophrasti, Epicuri, poetarum comicorum, 
lege denique Attica comprobat, cum assensu disserit, paren: 
tibus suis, qui architectura, arte omnium maxima, ipsum 
erudiendum curaverint, gratias reddit (loc. VI); deinde (5—7) 
de sua ignobilitate et sua spe gloriae loquitur (loc. VII). 

In prooemio libri VII declarat, quo modo fontibus 
utendum sit scil. sine fraude (loc. VII); a laude scriptorum, 
qui opiniones philosophorum et res gestas regum civitatum: 
que tradiderint (1—2), initium sumit, eos qui scripta aliena 
furati pro suis praedicent poena condemnandos esse censet 
(3). Duo exempla affert (4—9), deinde haec: ego vero, 
inquit, Caesar, neque alienis indicibus mutatis, interposito 
nomine meo, id profero corpus, neque ullius cogitata vitu- 
perans institui ex eo me adprobare, sed omnibus scriptoribus 
infinitas ago gratias, quod egregiis ingeniorum sollertiis ex 
aevo conlatis abundantes alius alio genere copias praepara- 
verunt, unde nos uti fontibus haurientes aquam et ad pro 
pria proposita fraducentes facundiores et  expeditiores 
habemus ad scribendum facultates talibusque confidentes 
auctoribus audemus institutiones novas comparare (10). 
lis quae sequuntur (11—18) Graeci et Romani, qui de 
disciplina architecturae scripserunt, enumerantur et sub 
iudicium vocantur (loc. VI). — In principio libri VIII, qui 
est de inventionibus aquae quasque habeat in locorum pro- 
prietatibus virtutes quibusque rationibus ducatur et quemad: 
modum item probetur (4), Vitruvius praemisit, quae a 
physicis et a philosophis et a sacerdotibus de aquae uti 
litate et dignitate religionibus quibusdam comprobata dicta 
essent (1—5). — Exordium libri IX ad nihil aliud nisi ad 
locum VII et VI pertinet. Auctor enim eorum opinioni 
repugnat qui, quamquam homines ex scriptorum studiis 

maiores fructus capiant quam athletarum, tamen illis minores 
honores tribuant quam his. Platonis, Pythagorae, aliorum 
merita multis verbis effert, Ennium, Accium, Lucretium, 
Ciceronem, Varronem collaudat, ut praestantiam scriptorum 
comprobet (1—17). Quae commendatio cum rebus hoc 
volumine tractatis nullo modo cohaeret. — In initio libri X 
scriptor optat, ut lex Ephesiorum quae ad architectos in 
opere quopiam occupatos attinet suis temporibus valeat. 
In quibus paulum immoratus ad argumentum libri procedit. 

His observatis apparent haec. Primum omnium Vitruvii 
librorum prooemia locos III et I et V continent; sed loci 
V munus sola Caesaris allocutione expletur. Hac in re 
Varronis exemplum Vitruvius imitatus est. Deinde in 
initio prooemiorum plerumque thema aliquod arripit, unde 
profectus de se ipso vel de opere loquatur. Eadem autem 
ratione etiam Diodorum persaepe incepisse videbimus 
(pag. 72). Tum exordia ipsa aliud ad alios fines spectant, 
velut libri I ad locum V, libr. II, III, V ad VI, libr. IV 
ad IV, libr. VI, VII, IX ad VI et VII. Prooemia igitur 
magna cum cura ita comparata sunt, ut inter se suppleant. 
Porro initia libr. V, VIII, X etiam emblemate quod diximus 
amplificata sunt et ita quidem, ut in VIII et X ad argumentum 
ipsum inde producamur. Emblemata autem et maxime nar 
ratiunculas insertas etiam ornamento inservire perspicuum est. 

Denique ex his omnibus colligitur Vitruvium aetate Au- 
gusti scripsisse. Nam huius accurationis et ambitus et varie: 
tatis prooemia scripta iam non sunt aut Neronis tempore aut 
Traiani nec vero posterioribus saeculis; immo et consuetu: 
dine et aetate cohaerent cum prooemiis Varronis et Diodori. 

Nunc redeamus ad poetas. Vergilius Georgicon libri I 
prooemium ita instituit, ut et totius operis prooemium sit. Pri- 
oribus quattuor versibus poeta Maecenatem dedicandi gratia 
alloquitur, argumentum omnium quattuor librorum explanat: 

Quid faciat laetas segetes, quo sidere terram 
vertere (I), Maecenas, ulmisque adiungere vites 

conveniat (II), quae cura boum, qui cultus habendo 

sit pecori (III), apibus quanta experientia parcis (IV), 

hinc canere incipiam. 
Huc accedit porro invocatio numinum agrestium !) (5—23) 
et ipsius Caesaris Augusti (24—42). Augusti autem cele 
bratio emblema accommodatissimum est; prooemio ipso loc 
I, V, VIII continentur. — In principio libri II ad argumen 
tum primi respicitur (1), quae hoc volumine tractanda sint 
indicantur, Bacchus, cui res libri curae sunt, invocatur (2—8), 
Hi sunt loci III, I, VIII; deest quintus, quem Vergilius in 
ipsam tractationem transtulit (59—46) neque video, cur hi 
versus in prooemio a Ribbeckio positi sint. — Argumentum 
principii libri III est hoc: vos, numina agrestia, canam; 
nam fabulae illae antiquissimae a tot poetis tractantur, ut 
iam fere nemo eiusmodi res auribus placidis accipiat. Sed 
hoc carmine peracto opus epicum condam Ennium secutus, 
ut et mihi et tibi; Mantua, parem gloriam atque ille est 
consecutus comparem. Nam primus referam tibi, Mantua, 


palmas tuoque in agro Caesari templum struam, dona 


teram, ludos faciam. In foribus templi res gestas Quirini 
sculpam neque deerunt lares Caesaris, di heroesque gentis 
Iuliae (1—39). Interea autem, Maecenas, hoc de re rustica 
carmen ad finem perducam, ut deinceps Caesaris gloriam 
dicam (40—48). Vergilius itaque ea quae tractat com: 
mendare studet (loc. VI), de se ipso suaque gloria loquitur 
(VII), emblema quod est de Mantuae laude inserit, officium 
locorum I et V explet. Denique ex principio libri IV 
colliguntur loci I (1), V (2), VII (5—6), VIII (6—7). In 
his quattuor Georgicon prooemiis, quae multa cum arte 
atque perspicuitate composita sunt, nihil quod cum iis quae 
hactenus disputata sunt non conveniat invenimus. 


Ovidius Artis amatoriae librum I a dedicatione operis, 
cuius argumentum statim nominatur, incipit (loc. V): 


1) cf. Varr. de re. rust. I. 

Si quis in hoc artem populo non novit amandi, 
hoc legat et lecto carmine doctus amet. 
His adnexuit poeta commendationem ipsius atque rerum 
(5-24): similitudinibus quibusdam allatis explanat, quae 
ratio inter se et Amorem intercedat. Arte omnia regi 
oportere maximeque Amorem; se a Venere filio praecep: 
torem additum puerum lascivum in officio continere (VI). 
Versibus qui sequuntur (25—30—54) Apollinis Musarum: 
que favor et auxilium Veneris invocatur (VIII), materia 
ipsa accuratius illustratur (I): 
31 Este procul, vittae tenues, insigne pudoris, 
quaeque tegis medios instita longa pedes! 
Nos Venerem tutam concessaque furta canemus, 
inque meo nullum carmine crimen erit. 

In exordio libri II Ovidius valde gavisus, quod liber 
prior effecit, ut omnes amantes carminibus Hesiodi et 
Homeri neglectis sibi palmam dedissent, iuvenes admonet, 
ne gaudio, priusquam omnia sint perpetrata, exsiliant: 

11 Non satis est venisse tibi me vate puellam: 

arte mea captast, arte tenenda meast. 
Nec minor est virtus, quam quaerere, parta tueri: 
casus inest illic, hoc erit artis opus. 
Postquam his versibus (1—14) munus locorum VI et V 
explevit, VIII et I adicit (15—18). In prooemio libri III 
Ovidius primum loco V, qui tamen etiam III et I come 
prehendit, utitur (1—6): 
Arma dedi Danais in Amazonas: arma supersunt, 
quae tibi dem et turmae, Penthesilea, tuae. 
Ite in bella pares! e. q. s. 
Quibus addit VI (7—100): etiam feminis arte amatoria 
opus esse; non omnes Helenas, Clytaemestras, Eriphylas 
imitari, sed permultas Penelopas, Laodamias, Fuadnas; 
neque e puellis quidem eis quae Venerem Vulgarem pro» 
sequantur non paucas esse, artis amandi imperitas quas viri 
fallant. Veneris voluntati obsecutum hunc librum se con» 

didisse, unde puellae eae quas pudor et leges et sua iura 
sinerent praecepta peterent. Puellas denique adhortatus, ut 
laetitias voluptatesque vitae exhaurirent, prooemium concludit. 

In principio operis quod Remedia amoris inscribitur 
Ovidius suam causam dicit contra id quod Amorem deum 
dicentem facit: 

2 bella mihi video, bella parantur. 

Se semper servum fidum Veneris fuisse; praeterea eis quae 
scripturus sit Amoris auctoritatem augeri; hoc enim libro 
eos qui sibi ipsi manus inferre velint ab hoc nefasto cor 
silio se revocaturum esse, ne invidia in Amorem cadat 
(1—38). Atque iam venia impetrata (40) poeta elegan- 
tissimus virtutibus operis sui elatis iuvenes atque puella: 
ad lectionem invitat (41—52). Insunt in hoc exordio loci 


VI et V, videntur deesse VIII et I; sed Ovidius officium 
loci I ipso titulo libelli explevit (cf. v. 1: Legerat huius 
Amor titulum nomenque libelli), loci VIII eo, quod iussu 


Amoris ipsius opus se perficere dicit (40). 

De prooemiis Fastorum supra disseruimus (pag. 11 sq.); 
quod denique ad Pseudo—Ovidii Halieutica attinet, eius 
carminis principium !) duas partes videtur continere, quarum 
altera (v. 1—81) officium loci VI, altera (81—91) loci I exple 
tur. Commendatio autem ita efficitur, ut poeta Chrysippum 
fideliter secutus explanet naturam animantibus tantam cor: 
servandi sui custodiam ingenuisse, ut contra vim et metum 
suis se armis quaeque defendere possent; hac tamen in 
re sollertia aquatilium vinci terrestria animalia multis exem: 
plis. probatur. Versibus deinde 81—91 res tractandae 
accuratius describuntur atque proponuntur. 

Denique omnium Ovidii prooemiorum quae antea 
recensui ars perfectissima est; locus VI inprimis est excul 
tus, quintus autem respicit ad iuventutem universam; ali 
quid novi non invenitur nisi ratio artificiosa, qua singuli 
loci adhibiti sunt. 

1) Birt, de Halieuticis pag. 201 sq., 11, 100 sq. 

De prooemiis Manilii Breiter optime disseruit.) In 
primo autem poeta totius operis materiam, ad quam primus 
aggrediatur (4—6), indicat (1—3), Caesari, qui ut deus 
celebratur, opus dedicat argumentumque explanat (7-- 19), 
denique de numerorum rerumque difficultate verba facit 
(20—24). His adicitur disputatiuncula, qua, quomodo 
astronomia exculta quantique momenti sit, declaratur 
(25—112). Quod prooemium his concluditur: 

113 hoc mihi surgit opus, non ullis ante sacratum 
carminibus. faveat magno fortuna labori,?) 
annosa et molli contingat vita senecta, 
ut possim rerum tantas evincere moles 
magnaque cum parvis simili percurrere cura. 

Loc qui hoc operis exordio continentur sunt I, V, VI; 
quibus adiunctum est emblema, quod ad explanationem 
et commendationem rerum pertinet; locus VII finem facit, 
unde cognoscere licet Manilium iam provecta aetate ad 
Astronomica aggressum rerum gravitatis sibi conscium fuisse. 
Locus VIII deest nisi forte eius munus quinto expletur. 
Liber I proprio prooemio caret, quamquam v. 118—121 
ea quae in libro I tractanda sint apparent. 

In exordio libri II inprimis commendatio rerum pro: 
ponitur (1—52); Homerus effertur (1—10), Hesiodus lau- 
datur (11—24), poetae qui figuras et causas siderum fabulis 
explicaverunt valde improbantur (25— 58), bucolici (39—42), 
didactici (45—45) iique qui χαταβάσεις composuerunt 
(46—48) illuduntur. Contra eos Manilius novitatem suae 
materiae gravibus atque superbis laudibus extollit: 

56 nostra loquar! nulli vatum debebimus orsa! 

nec furtum, sed opus veniet! soloque volamus 
in campum curru: propria rate pellimus undas. 
De numine deorum, quod fata hominum cum sideribus 


coniunxerit, se acturum profitetur. Omnia quae afferuntur 


1) cf. comment. edit. II 2, 40, 81, 107, 146. 
2) cf. Polyb. III 5, 7—8. 

sumpta ex,stoicorum disciplina explanandi commendandi- 
que causa adiecta sunt (60—155). Etiam hoc exordium 
Manilius loco VII concludit (156—149). Insunt igitur 
loci VI et VII; sextus alios sub iudicium vocat agitque 
de poetae persona, de rebus ipsis; septimus est de con 
scientia superbiaque Manilii. Huc accedit, ut fieri solet, 
indicatio argumenti in libro II tractandi (150—154). 
In principio libri III poeta primum Musas invocat: 

In nova surgentem maioraque viribus ausum 

nec per inaccessos metuentem vadere saltus 

ducite Pierides. vestros extendere conor 

fines et dignos in carmina ducere cantus. 
Deinde (5—42) argumenta ex historia fabulosa, praecipue 
Romanorum, sumpta repudiat, de difficultate materiae trac 
tandae loquitur (loc. VIII, VI). Sequitur tractatio ita insti 
tuta, ut prinum argumentum huius libri proponatur. — In 
exordio libri IV de disciplina quam stoici de moribus 
instituerunt fuse disseritur et ita, ut non delectet solum, 
sed etiam prosit poeta h. e. officium loci VI expleat. 
. Audimus igitur neminem nisi cupidinibus oppressis bene 
beateque vivere posse (1—11), tranquillitatem animi in eo 
positam esse, ut homines vere sapientes omnia fato regi 
putent (12—22). Quam opinionem exemplis ex historia 
(25—68) et ex vita allatis probat (69—97). Denique hanc 
de fato doctrinam contra opprobria defendit (98—118) 
eademque ratione atque antea ad argumentum libri transit. — 
In initio libri V non nisi locus I vel II. consumitur: ad 
materiam voluminis, quae ipsa v. 27—29 indicatur, Mani 
lius adducit (1—51). Itaque hoc prooemium a reliquis 
Manili valde discrepat. Reliqua enim pariter ad totum 
opus spectant neque argumenta singulorum voluminum 
nisi tractatione ineunte proponuntur; at in prooemio libri 
V argumentum eius solum enuntiatur neque siderum mentio 
fit nisi ornamenti gratia; hoc igitur prooemium ad librum 
V solum pertinet. Reliquis locus VI, quem Manilius et 

a sua persona et a philosophia stoicorum sumit, non deest ; 
quintum eo loco omnino caret. Locus VIII exordio libri III 
soli attributus est; qua ex re sequitur Manilium prooemia 
ita disposuisse, ut invicem suppleant. Reliqui denique loci 
nihil novi comprehendunt; emblemata non pauca delectandi 
et docendi causa inserta sunt; quae plerumque munus 
loci VI praestant. Ceterum Scaligeri de Manilio iudicium 
sequamur: omnia eius prooemia et παρεκβάσεις extra omnem 
aleam posita sunt ; nihil illis divinius, nihil copiosius, gravius 
et iucundius dici potest (cf. edition. a. 1600 pag. 21). 
Germanici Caesaris Aratea initium sumunt ab 
allocutione Tiberii: poeta imperatori opus dedicat eiusque 


maiestatem celebrat (loc. V), deinde argumentum exponit 
(D, denique officium loci VIII explet his: 

1] nunc vacat audacis in caelum tollere vultus 
sideraque et mundi varios cognoscere motus, 
navita quid caveat, quid scitus vitet arator 
quando ratem ventis aut credat semina terris. 
haec ego dum Latiis conor praedicere Musis, 
pax tua tuque adsis nato numenque secundes. 

Grattius Cynegeticis, quae olim sine dubio compluribus 
libris constabant, hoc exordium praemisit: carmine exponam 
artes quae efficiunt, ut venatoribus suus labor gratus sit 
idque opus tuo, Diana, auspicio aggredior; antea homines 
inconsulti armis et virtute sola freti feras multis periculis 
caedibusque aggressi sunt; postea viderunt, quae vitae 
auxilia et qui rectus ordo rerum agendarum esset; hinc 
artes invenerunt. Tu, Diana, repertis venationis auxiliis 
hominibus opem salutis tuendae praestitisti orbemque hoc 
tanto damno liberavisti. Praeter Dianam nymphae quoque 
silvestres et aquatiles, etiam Faunus, Pan, Cybele, Silvanus 
invocationis causa enumerantur. Denique his ad tracta- 
tionem progreditur: 

21 his ego praesidibus nostram defendere sortem 
contra mille feras et non sine carmine nisus 

carmine et arma dabo venanti et persequar artis 
armorum: casses plagiique exordiar astus. | 
Itaque QGrattius post rerum generalem indicem breviter 
venandi artem, quomodo orta et exculta sit, exponit, ad 
numinum invocationem transit, libelli argumentum proponit 
et distribuit. Quod prooemium et ad totum opus et ad 
volumen I attinet; loci autem qui colliguntur sunt I (v. 1), 
VI (2—12), VIII (15—20), II (21—24).. | 
Columella rerum rusticarum I initium facit commen: 
datione materiae universa (1—20), deinde sui operis (21—32). 
Hac in defensione rerum etiam eum -cui opus mittit allo: 
quitur argumentumque indicat. Primo causae, quibus in: 


docti agriculturam in contemptum venisse putent, reiciuntur 
veraeque explicantur; deinde difficultates de rebus rusticis 
recte scribendi large planeque expediuntur; quin etiam 
omnia, quae bonus agricola disciplinaeque scriptor scire 
debeat, enuntiantur; denique Columella, ne vastam hanc 


scientiam lector expavescat, admonet. In ipso praefationis 
fine (53) auctor pronuntiat, quas res primo explanaturus 
sit; sunt autem ad universam disciplinam pertinentia. 
Suam quisque materiam extollere studet; quare non 
miramur, quod Columella aeque atque Cato a laudatione 
rerum rusticarum proficiscitur; Columella autem ea utitur, 
ut etiam Romanorum mores suo tempore corruptos de 
scribat. Qui locus, quocum loci I et V coniuncti sunt, 
respondet loco IX, quem locum rerum scriptorum pro: 
prium esse videbimus; vide pag. 42; secundus autem prae 
fationem concludit, antecedit sextus. | 
Columella libros operis separatim edidit atque Publio 
Silvino misit singulos. Quamobrem in exordio libri II ad 
ea quae ille in primo desideraverat respondere potuit. Scrip: 
tor disserit, cur priore libro opinionem fere omnium, qui 
de cultu agrorum locuti essent, a principio reppulerit 
censentium longo aevi situ longique iam temporis exer 
citatione fatigatam humum consenuisse. Huius disputatiur 


culae (2—6) summam his subducit: non igitur fatigatione 
quemadmodum plurimi crediderunt, nec senio, sed nostra 
scilicet inertia minus benigne nobis arva respondent; licet 
enim maiorem fructum percipere, si ftequenti et tempestiva 
et modica stercoratione terra refoveatur; de cuius cultu 
dicturos nos priore volumine polliciti iam nunc disseremus 
(7) Hoc principio locus VII continetur; sed eo nihil 
aliud efficitur nisi commendatio argumenti, quod Columella 
tractaturus est; id ipsum sub finem praefationis indicatur. 
Loci igitur VII, VI, I colliguntur nec non et quintus, qui 
tamen non nisi nomine Silvini posito expletur et ita in 
omnium voluminum prooemiis adhibitus est. 

Libri III exordium sic incipit: hactenus arvorum cultus, 
uf aif praestantissimus poeta; nihil enim prohibet nos, 
P. Silvine, de eisdem rebus dicturos celeberrimi carminis 
auspicari principio; sequitur arborum cura, quae pars rei 
rusticae vel maxima est. Earum species diversae et multi- 
formes sunt. Res narrandae explicantur atque disponuntur 
(2—5). Columella igitur officium locorum III et V, Iet VI 
breviter, II accuratius explet. — Libro IV ineunte scriptor 
reprehensiones quasdam reicit suamque rationem defendit 
(1—2). Ubi praeter quintum etiam locus VII observatur, 
in quo simul supplementa quaedam priori volumini acce: 
dunt; omnes ceteri loci velut I vel III desiderantur; 
Columella tantum sub finem prooemii ad priorem librum, 
ut ad tractationem transeat, retro spectat, cuius in epilogo 
argumenta librorum III et IV indicantur. — Eodem pacto 
prooemium libri V institutum est: scriptor contra opprobria 
se defendit, ea quae in priore libro omissa erant huic exordio 
inserit (1, 1-7). Dubium est, utrum ea quae Columella 
de partibus iugeri et mensuris agrorum numerisque seminum 
dicit (1,8—5) ipsi prooemio libri V attribuenda sint necne. 

Initio libri VI scriptor docet ( 1—5) agriculturam a re 
pecuaria non segregandam, sed inter se arte coniungendas 
e5se; ante omnia oportere cultum pecuarium penitus per» 

noscere: nam, inquit, in rusticatione vel antiquissima est 
ratio pascendi eademque quaestuosissima (4). Quamobrem 
de hac quoque parte rei rusticae scribere se constituisse (6). 
Atque primum de domesticis pecoribus se dicturum esse 
promittit; e quibus de bove primum dicatur (7). Hoc 
prooemio praeter quintum locos VI, IV, L H tenemus. — 
Exordio libri VII breviter continentur loci I, V, I: de 
minore pecore dicturis, P. Silvine, principium tenebit minor 
ZArcadico vilis hic vulgarisque asellus, cuius plerique rusti- 
carum rerum auctores in emendis tuendisque iumentis prae- 
cipuam rationem volunt esse. Quae sequuntur iam trac 


tationis sunt. — Libri VIII prooemio Columella Silvinum 
allocutus (loc. V) ad argumenta priorum septem voluminum 
respicit (IIT) et materiam huius libri (de villaticis pastioni 
bus) indicat (I) et commendat (VI), deinde, cur de hoc 
quoque genere pastionis dicendum esse censeat, exponit 
(IV), denique divisionem argumenti addit (II). — In exordio 


libri IX argumentum tractandum — de tulela pecudum sil 
vestrium et apium educatione — proponit (loc. I) et Silvino 
declarat (V), cur hanc expositionem villaticis pastionibus 
adiungat (VII). — Liber X, qui carmen de cultu hortorum 
continet, duo prooemia possidet. Alterius versibus quin: 
que munus loci I expletur; altero soluta oratione composito 
scriptor Silvino hunc librum mittit. Postquam causam 
dedicandi accuratius quam in prioribus prooemiis aperuit, 
de argumento verba facit: quid scripturus sit, indicat neque 
obliviscitur res ipsas paucis commendare (1—2). Deinde 
loco scriptoris de se ipso loquentis utitur, ut. explanet 
supplementum suum carmen esse Georgicon Vergilianorum 
quaeque ratio inter ipsum et Vergilium intercedat 6-4. 
Loci igitur V, I, VI, VII adhibiti sunt. — Libro XI ineunte 
(1—2) Columella Silvinum docet (V), cur hoc volumen 
toti operi adiecerit (IV) quasque res declaraturus sit. (I), 
in praefatione libri XII, quae ratio inter villicum et villicam 
intersit quaeque sint utriusque officia. Qua comparatione 


etiam quanta diversitas inter feminam prioris aetatis atque 
auctoris ipsius intercedat, per excursum ostenditur (9—10); 
denique ad tractationem transit his: verum ne videar 
intempestive censorium opus obiurgandis moribus nostrorum 
temporum suscepisse, iam nunc officia villicae persequar. 
Haec disputatiuncula, cui emblema de moribus feminarum 
insertum est, spectat ad locum VI; praeterea adhibiti sunt 
loci V et I. — Libro de arboribus (XIII) ea quae Columella 
in libris rer. rust. III-V planius exposuerat brevius come 
prehenduntur.!) Ita factum est, ut etiam prooemium huius 
libri consimile sit libri III. Quoniam de cultu agrorum, 
inquit scriptor, abunde primo volumine praecepisse videmur, 
non infempestiva erit arborum virgultorumque cura, quae 
vel maxima pars habetur rei rusticae. Fa quae sequuntur 
argumentum libri disponunt (1—2). Huic igitur exordio 
deest locus V; nam copiosior demum explanatio rerum 
rusticarum ad Silvinum missa erat; inveniuntur loci III, I, 
VI, sed satis obiter tractati, denique II. 

Vidimus Columellam magna cura singulis voluminibus 
iusta prooemia praeponere eundemque omnes fere locos 
non sine drte adhibuisse. Quorum conspectus est hic: 
primi loci munus expletur exordiis omnium librorum nisi 
IV et V; secundi libr. I, III, VI-VIII, XIII; tertii libr. 
III, VEI, XII; quarti libr. VI, VIII, XI; quinti libr. 
I-XI1; sexti libr. I-III, VI, VIII, X, XII, XIII; septimi 
ib dL B OV, IX X bae i et V omnibus reliquis 
Columella praetulit; persaepe II et VI adhibuit; reliquos 
(III, IV, VIL), quibus scriptores ante eum inprimis ute» 
bantur, neglexit; tertium neglexit propterea, quod in finibus 
singulorum voluminum argumenta librorum consummantur 
eorumque qui sequuntur iam indicantur; ter prooemiis 
(IV, V, XII) emblema adiecit. Denique praefationum 


1) cf. TeuffelzSchwabe, Geschichte d. róm. Lit. 5 pag. 714: Die 
ausführlichere Bearbeitung sollte ohne Zweifel an die Stelle der früheren 
treten und nur der Zufall hat uns auch von dieser Jenen Teil erhalten. 

argumenta maximam partem cum rebus tractandis bene 
conveniunt neque ornandi causa aliunde assumpta sunt. 

Auctor carminis quod A etna!) inscribitur in prooemio 
statim indicat, quid sibi proposuerit (loc. I), et auxilium 
Phoebi et Musarum invocat (VIII). Deinde versibus 9—95 
loci VI officium explet ita, ut suam materiam illis detritis 
atque decantatis argumentis?) aliorum poetarum opponat 
(9—25), rationem suam explicet (24—28), poetarum fabulas 
de Aetna fictas oppugnet eorumque fallaciam illudat(29—90), 
sui argumenti veritatem efferat (91—95). 

Oppianus in prooemio Halieuticon, postquam 
Antoninum dedicandi causa allocutus est (v. 5), argumentum 
universum indicat (1—2) et per singulos quinque libros 
disponit (4—12); deinde pericula, labores, oblectationes 
eorum qui beluas terrestres (12—28), aves (29-- 34), animalia 
maritima venantur (55—72), et haec quidem venatio reliquas 
longe superare dicitur, describuntur; denique invocatione 
deorum maritimorum prooemium concludit (73—79). Colli: 
guntur loci V, I, II, VI, VIII; sextus ita expletur, ut 
venationis diversae partes inter se conferantur, quam ratio: 
nem commendandi et alii auctores multi, imprimis Cato, 
Manilius (libr. IT), Pseudo«Ovidius (de Hal.), secuti sunt. — 
In prooemio libri II poeta ea quae priore volumine con 
tinentur breviter comprehendit (loc. III) et ostendit (5—37) 
artem piscatoriam a deis ipsis hominibus esse traditam. 
Primo explanatur, numina quanta potestate, quanta debi. 
litate homines sint (4—14), deinde quae artes lucrosae, 
ante omnia piscatoria, hominibus datae (15—37). Hanc 
rerum commendationem poeta comprecatione omnium 
deorum (38—42) concludit, quorum favorem Antonino 
eiusque suboli, omnibus populis suoque carmini exposcit. 
Caret igitur hoc exordium loco I, continet locos III, VI, 


1) cf. Sudhaus, Aetna a. 1898, pag. 95 sqq. 
2) cf. Lucret. prooem. libr. IV; Vergil. Georg. II; Manil. Il; 
Oppian. Cyneg. I, ubi eodem modo commendatio efficitur. 

VIII, V; locus autem V octavo subiectus est. — Libro III 
ineunte Oppianus res hoc volumine tractandas Antonino 
proponit ipsumque imperatori oblectamentum et poetam a 
deis esse missum dicit (1—8); deinde (9—28) a Mercurio, 
magistro piscationis, qui etiam Panem filium eam artem 
docuerit, sibi et carmini auxilium petit. Hoc in prooemio 
loci I, V, VII, VIII insunt; octavo argumentatio uberior, 
quae ad prooemium exornandum pertinet, addita est. — Simili 
modo poeta in libro IV locis I, V, VII utitur (1—10), 
quibus emblema, quod est de vi amoris, addit (11—39), 
ut gravitatem rerum hoc volumine disserendarum extollat 
(VI). — Libri V initium sumitur a commendatione rerum 
(1—45): nihil esse audacius genere humano neque superari 
homines nisi a deis Oppianus exclamat (1—11). Quae 
opinio multis exemplis venationis terrestris (12—20) et 
maritimae (21—45) probatur. Versibus denique 44—45 
locus I atque V consumitur: 

τῶν ἐρέω ϑήρης βριϑὺν πόνον. ἀλλ᾽ díons 

εὐμενέται βασιλῆες, ὀλύμπια τείχεα γαίης. 

Haec omnia Halieuticon prooemia multa cum arte 
grataque perspicuitate ab Oppiano composita sunt; locus 
V semper, I et VIII quater, VI ter, VII bis, III et I semel 
his quinque exordiis alias aliter continentur. 


Oppianus alter in Cynegeticis a laudatione Caracallae 
dedicationis causa (1—15) initium sumit (loc. V), deinde, 
quid scripturus sit (16), indicat (I) et commendat ita 
(17—490), ut fingat se Dianae iussu 1) argumenta ad Bacchum, 
heroes, Martem, Venerem pertinentia repudiasse et res a 
nullo adhuc attactas, res venationis, curavisse (VI). Huic 
incepto imperatoris favorem et praesidium (41—46) sibi et 
carmini expetit (VII). Priusquam autem tractatio ipsa 
incipit, poeta de variis venationis generibus eiusque labo: 
ribus et delectationibus digreditur (47—76), quod emblema 


1) cf. Callim. Aet. I; Enn. Annal. I; Ovid. de Rem. am.; Fast. III. 

invocatione numinum (77—80) concludit (VIID; hoc 
emblema institutionis et commendationis gratia prooemio 
adiectum est. — In exordio libri II poeta Diana, inventrice 
venationis, adiuvante disserit!), quo modo heroes clarique 
homines artem venandi excoluerint ?) quasque delectationes 
venatores capiant (1—42). Haec omnia ad locum VI per: 
tinent; reliqui loci desunt omnes nisi primus, cuius munus 
prioribus tractationis versibus (45—45) expletur. — Librorum 
III et IV prooemia eadem fere ratione instituta sunt: in 
utroque loci III et I, tertio etiam locus VIII, distincte neque 
tamen eleganter aut ornate continentur itaque prooemiandi 
artem alterius Oppiani minime adaequat hic Oppianus. 


Restat, ut de Manethonis libris qui feruntur quam 
brevissime dicamus. Habemus in iis primo carmen unum 
et continuum, constans libris II, III, VI; habemus deinde 
inclusum libro IV alterum carmen ab alio eoque recentiore 
auctore compositum; habemus denique duas collectiones, 
quarum altera eaque melior liber I, altera liber V inscri: 
bitur?) Omnes vero libri sua prooemia possident nisi 
liber II. Cuius libri prooemium interisse mihi certum est 
non solum ob usum didacticorum poetarum, sed etiam 
propterea, quod poeta ipse et libro III et VI prooemia 
praemisit; morem autem popularium secutus quin loco VIII 
in principio totius operis vel libri II usus sit, non dubito, 
praesertim cum ipse in initio libri VI Musa et Apolline 
et Mercurio velut carminis patronis nominatis et in exitu 
Musae et Sideribus valedicens ad eiusmodi introductionem 
respicere videatur. — Initio libri sequentis auctor ea quae 
libro II explicata sunt breviter comprehendit (1—4) et, quid 
iam sit canendum, brevissime indicat (5—7); unde loci III 


1) Grattius eodem initio usus declarat, quo modo et unde orta 
et exculta ars venandi sit. 

2) cf. Pseudo:Xenoph. Cyneget. 1, 1117, ubi simili modo commen: 
datio efficitur; vide pag. 16. 

3) Koechly, in praef. ad Maneth. Didot. a. 1851 pag. VI. 

et I colliguntur; mitto ad Polybii vel Diodori usum (vide 
cap. III). — Initio libri VI Musa et Phoebus et Mercurius 
invocantur, ut eodem modo, quo προτέρην ἀοιδὴν inspira- 
verint, ita etiam in ultimo libro poetae canenda dent quae 
restant Tum capita, in quae materia libri divisa est, 
diserte enumerantur (1—18).. Insunt igitur loci VIII et II. — 
Prooemio libri IV officium loci I expletur (1—15); idem 
locus praeter quintum invenitur in prooemio libri I (1—15). 
Loc denique V, VI, I adhibiti sunt quadam dictionis 
elegantia in prooemio libri V (1—11); utrum autem versus 
12—24 prooemio dandi sint necne, non liquet. 

Ex his omnibus quae hactenus disputata sunt mihi 
quidem videntur haec ante omnia notatu esse digna: scilicet 
prooemia didacticorum multo uberiora et magis exculta sunt 
pluresque locos continent quam epicorum; diversa vero pro» 
oemia unius et eiusdem operis apud nonnullos didacticos 
inter se supplent ita, ut exempli gratia aliud locum V, aliud 
locum IV, aliud locum VI similiterque deinceps consulto 
tractet (cf. Lucret. Vitruv. Manil); porro didactici auctores 
numinum eorum quibus argumenta tractanda praecipue curae 
sunt, poetae didactici praeterea Musarum auxilium invocare 
solent (cf. Arat. Lucret. Varron. Ovid. Vergil. aliosque); ex 
his Varro locum VIII primus prooemio prosaico vindicavit ; 
locus V ab omnibus atque primum quidem a Nicandro 
usurpatus est; denique multa emblemata apud didacticos et 
ornandi et docendi causa prooemiis inserta invenimus ; Colu: 
mella autem id novavit, quod emblemate usus supplementa 
quaedam prioribus voluminibus addidit (cf. libr. IV, V). 


III. 
De prooemiis historicis. 


Duo documenta, ut iam supra (pag. 6) commemoravi- 
mus, de historico principio nos docent. Primus Lucianus: 
χαὶ ἀπροοιμέαστον μέν ποτε ποιήσεται τὴν ἀρχὴν, ὁπόταν μὴ 
πάνυ χατεπείγη τὸ πρᾶγμα προδιοικήσασϑαί τι ἐν τῷ προουι- 

μέῳ. δυνάμει δὲ καὶ τότε φροιμίῳ χρήσεται τῷ ἀποσαφοῦντι 


περὶ τῶν λεχτέων. ὁπόταν δὲ καὶ φροιμεάζηται, ἀπὸ δυοῖν 
᾿μόγον ἄρξεται, οὐχ ὥσπερ οἱ ῥήτορες ἀπὸ τριῶν, ἀλλὰ τὸ 
τῆς εὐνοίας παρεὶς προσοχὴν xci εὐμάϑειαν εὐπορήσει τοῖς 
αἀχούουσιν. προσέξουσι μὲν ydg αὐτῷ, ἢν δείξη, ὡς περὶ 
μεγάλων ἢ ἀναγκαίων ἢ οἰχείων ἢ χρησίμων ἐρεῖ. εὐμαϑὴ 
δὲ χαὶ σαφῆ τὰ ὕστερον ποιήσει, τὰς αἰτίας προεχτεϑέμενος 
καὶ περιορίζων và κεφάλαια τῶν γεγενημένων (de historia 
conscrib. 52—55). Huc accedit excerptum quoddam de 
historia (Halm, rhet. lat. min. pag. 588,51): Principiorum 
ad historiam pertinentium species sunt tres: de historia, de 
persona, de materia; aut enim historiae bonum generaliter 
commendamus, ut Cato, aut pro persona scribentis rationem 
eius quod hoc officium adsumpserit reddimus, ut Sallustius 
eo loco ubi dicit: sed ego adulescentulus initio sicuti pleri- 
que studio ad rem publicam latus sum, aut eam rem quam 
relaturi sumus, dignam quae et scribatur et legatur osten- 
dimus, ut Livius ab urbe condita. 

E loco primo apparet aetate Luciani historicis licuisse 
principium vel praefationem aut adhibere aut repudiare; 
sin autem scriptores a prooemio incipere volebant, iusti 
exordii erat lectores attentos docilesque, non benevolos 
reddere. Quae Lucianus ad attentionem conciliandam com 
mendat ad locum VI, quae ad docilitatem efficiendam ad 
II vel VI spectant; captatio vero benevolentiae ut rhetori 
bus vicinior ex historicorum prooemio expellitur. Attamen 
iam inde intellegitur, quanta similitudo inter exordium 
oratorium et historicum intercedat. Loco altero discimus 
scriptorem in praefatione aut historiam universe laudare, 
aut de se ipso loqui, aut argumentum commendare. Reperi 
mus hic locum VI et VII; adest etiam novus, laudatio 
historiae universalis, quem IX nominemus quique 
historici prooemii proprius est.) Sed iam mittamus doctrinae 


1) Revera hic locus IX non est novus, sed ad VI respicit; cum 
autem laudationem historiae universam, non auctoris eiusque operis 

veterum paucissima haec vestigia atque ipsa videamus 
scriptorum principia. 

De iis quae Hecataeus, Herodotus, Thucydides operi: 
bus anteposuerunt laudabiliter Henricum Lieberich disserus 
isse puto; nos a Xenophontis exordiis initium sumemus. 

Cyri Institutionis prooemium totum illud opus praes 
fatur; libri singuli principiis carent; tenor narrationis nullo 
modo interruptus continuatur. Argumentum est hoc: 
homines ad tuum arbitrium et nutum regere difficile non 
est, cum animis eorum perspectis recte uteris; quod Cyrus, 
conditor et auctor Persarum imperii, egregie ostendit 
(I 1,1—5). Haec omnia ad locum VI pertinent: novitas 
rerum, gravitas utilitasque inprimis laudantur. Deinceps 
Xenophon, postquam lectores curiosos rerumque cupidos 
reddidit, quas res explicaturus sit, pronuntiat i. e. loco I 
utitur: ἡμεῖς μὲν δὴ ὡς ἄξιον ὄντα ϑαυμάζεσϑαι τοῦτον 
τὸν ἄνδρα ἐσχεψάμεϑα, τίς ποτ’ ὧν ytvedv καὶ ποίαν τινὰ 
φύσιν ἔχων χαὶ ποίᾳ τινὶ παιδευϑεὶς παιδείᾳ τοσοῦτον διή- 
veyxev εἰς τὸ ἄρχειν ἀνθρώπων. ὅσα μὲν οὖν καὶ ἐπυϑόμεϑα 
χαὶ ἠσϑῆσϑαι δοκοῦμεν περὶ αὐτοῦ, ταῦτα πειρασόμεϑα 
διηγήσασθαι (1,6). Prooemio exeunte scriptor ne de se 
ipso quidem loqui oblitus est; suam rerum disserendarum 
cognitionem effert; itaque auctor, etsi perpauca verba facit, 
tamen officium loci VII explet. Totum principium cum 
simplicitate tum arte perspicuum vicem introductionis aptisz 
sime praestat; tres loci: I, VI, VII lectores de omnibus 
quae scire oporteant certiores faciunt. 


Eiusdem Historiae Graecae exordium non exstat; quin 
etiam quaeritur, utrum Ἑλληνικὰ prooemium habuerint necne. 
Initio operis legimus haec: werd δὲ ταῦτα οὐ πολλαῖς ἡμέ. 
Quo ὕστερον ἦλϑεν ἐξ ᾿“ϑηνῶν Θυμοχάρης ἔχων ναῦς ὀλίγας. 


commendationem peculiarem efficiat, licet eum locum separatum a sexto 
enumerare. Quod Cato, Varro, Columella res rusticas, Cicero eloquen: 
llam universe praedicaverunt, haec illustratio loco IX respondet; 

Qua in re optimo iure viri docti offenderunt: neminem 
enim illa ratione operis alicuius initium facere nisi gravissi. 
mis argumentis commotum. Quamobrem alii dixerunt 
prooemium Historiae Graecae iniquitate temporum perisse; 
alii sequuntur partes E. Richteri!), qui sic iudicat: ich will 
nur die von Diels mir angedeutete Ansicht hier vorlegen, 
dafj — mehr oder minder — sámtliche Schriften Xenophons 
in ihrer ursprünglichen Anlage als Vortráge aufgefafit, 
niedergeschrieben und von ihm selbst durch Rede verbreitet 
sind. Ist es moglich, die Schriften Xenophons auf diesem 
Wege veróffentlicht zu denken, so schwinden damit eine 
Anzahl von Bedenken, die bisher vóllig unlósbar waren. ... 
Auf diese W'eise endlich scheint auch die merkwürdige 
Erscheinung erklárlich, daf fast sámtliche Schriften Xeno- 
phons (nicht Cyrupádie, Agesilaos, de re equestri) ohne 
Einleitung sind. Wenn sie fürs Vorlesen an verschiedenen 
Orten bestimmt waren, so mufite selbstverstándlich die 
Einleitung immer verschieden sein und vom Augenblick 
eingegeben werden ; waren sie für die Herausgabe bestimmt, 
so sind die Anfánge mit δὲ und ἀλλὰ unerklárlich. Contra 
hanc opinionem haec dici debent: etiam alia scripta aliorum 
illius aetatis scriptorum, non Xenophontis solius, non modo 
tum recitata, sed etiam ad recitandum destinata atque im 
stituta erant;?) deinde operum Hecataei, Herodoti, Thucy: 
didis, Xenophontis ipsius prooemia exstant, quamquam 
haec opera ipsa quoque recitata esse necesse est. Richter 
igitur nihil dicit, quo quaestio prooemiorum Xenophontis 
diiudicetur. Alii censebant scriptorem, quod res Thucydidias 
continuasset iisque suam historiam adnexuisset, iustum 
exordium praetermisisse. Sed id quoque reicio; fieri enim 
non potuit, ut prooemium deesset, si Xenophon historiam 
Thucydidis continuare voluit; necesse erat lectores scire, 


1) cf. Fleck. Suppl. XIX, 154. 
2) cf. Birt, Buchrolle pag. 171; E. Rohde, opusc. I, 265; Fleckeis. 


Jhb. 125,82. 

quas ad res illud μετὰ δὲ ταῦτα spectaret; in narratione 
ipsa aut in praefatione haec dicenda erant; sed in illa 
nihil eiusmodi invenimus. Quae cum ita sint, puto Xeno: 
phontem olim Historiae Graecae prooemium dedisse; quo 
in prooemio rerum ante gestarum breviarium dederat; ad 
hoc breviarium ipsa verba μετὰ δὲ ταῦτα ab eo adnexa 
sunt. Exordium ipsum periit; conferre licet Polyb. V. 


Eiusdem auctoris Anabasis his incipit: 4degsfov καὶ 
Παρυσάτιδος γίγνονται παῖδες δύο, πρεσβύτερος μὲν ᾿άρτα- 
ξέρξης, νεώτερος δὲ Κῦρος. Prooemium quidem deest neque 
tamen requiritur; nominibus illorum hominum in initio 
dictis Xenophon argumentum operis melius indicavit magis: 
que commendavit quam longo comptoque exordio; prae 
terea aequales titulo, ni fallor, de consilio operis certiores 
facti sunt. Quod si liber primus prooemio caret, prooemia 
rliquorum librorum in suspicionem cadunt. Liber II 
Incipit his: ὡς μὲν οὖν ἡ ϑροίσϑη Κύρῳ τὸ Ἑλληνικὸν, ὅτι 
ἐπὶ τὸν ἀδελφὸν ᾿Αρταξέρξην ἐστρατεύετο, xoi ὅσα ἐν τῷ 
ἀγόδῳ ἐπράχϑη καὶ ὡς ἡ μάχη ἐγένετο xoi ec Κῦρος ἐἔτε- 
λεύτησεν καὶ ὡς ἐπὶ τὸ στρατόπεδον ἐλθόντες οἱ Ἕλληνες 
ἐχοιμήϑησαν οἰόμενοι τὸ πάντα νιχᾶν καὶ Κῦρον ζῆν, ἐν τῷ 
ἕμπροσϑεν λόγῳ δεδήλωται: quibus argumentum libri I in 
memoriam revocatur. Prooemium libri ΠῚ est hoc: ὅσα 


uiv δὴ ἐν τῇ ἀναβάσει τῇ μετὰ Κύρου oi Ἕλληνες ἔπραξαν 


μέχρε τῆς μάχης, καὶ ὅσα ἐπεὶ Κῦρος ἐτελεύτησεν ἐγένετο 
ἀπιόντων τῶν Ἑλλήνων σὺν Τισσαφέρνει ἐν ταῖς σπονδαῖς, 
ἐν τῷ πρόσϑεν λόγῳ δεδήλωται: quibus argumentum primi 
et secundi libri breviter repetitur. Similiter reliqua nisi 
quod discrepat prooemium libri VI, quod VI 3,1 traditur: 
ὃν μὲν οὖν τρόπον ἥ τε Χειρισόφου ἀρχὴ τοῦ παντὸς χατε- 
λύϑη καὶ τῶν Ἑλλήνων τὸ στράτευμα ἐσχίσϑη, ἐν τοῖς ἐπάνω 
εἴρηται. Hoc prooemium meliores codices non exhibent; 
absurdum additamentum librorum deteriorum est; praeterea 
tenor narrationis eo disturbatur cf. VI 2 fin.: Ξενοφῶν ... 
διὰ μεσογαίας ἐπορεύετο. VI 5 init: ἔπραξαν δ’ αὐτῶν 

ἕκαστοι τάδε... Denique editores Anabaseos!) haec ad. 
scribunt: Unsere Handschriften beginnen sàámtlich das 
VI. Buch mit dem jetzigen ersten Kapitel; ferner zitiert 
schon Herodian I 329,50 und II 478,20 Aowí$vqv (anab. 
VI 1,15) aus άἄναβασ. ς; Athenaios XI 476 C: ἐν δὲ τῇ 
ἑχτῆ περὶ Παφλαγόνων διηγούμενός φησι »κατακχείμεγοικ (anab. 
VII ,4); schliefllich ist VI 3,1 nicht einmal ein Summarium 
von Buch V und VI 1—2, sondern allein eine Hinweisung 
auf den bereits in VI 2,12 zusammengefafiten Inhalt von 
VI l,.17—2,12. 

Si ad omnia haec prooemia spectes, tria perspicua sunt. 
Primo mira et nova est ratio prooemiorum, qualem nom 
nisi in Diodori principiis libr. II-IV observatam legimus; 
initio enim libri III repetuntur quae primo et secundo, 
initio IV, quae primo, secundo, tertio, initio VII denique 
quae sex prioribus libris insunt; omnia igitur prooemia 
locum III praebent, omnia ad res omnes quae supra nar 
ratae sunt respiciunt. Deinde observamus omnia certis 
formulis atque isdem fere verbis composita esse: ὅσα μὲν 
δὴ ἐν τῇ ἀναβάσει ...., ἔπραξαν oi Ἕλληνες ..., ἐν τῷ 
πρόσϑεν λόγῳ δεδήλωται, μέχρι τῆς μάχης ..., Κῦρος ἔτε. 
λεύτησεν..., ἔν ταῖς σπονδαῖς ..., dv τῇ πορείᾳ. Deni 
que, quod gravissimum, tenor narrationis ipsius his prooemiis 
male interrumpitur. Quibus ex observationibus duae pri 
ores unum et eundem horum prooemiorum auctorem postu: 
lant, ex tertia quaestio oritur, utrum Xenophon an alius ea 


instituerit. Dubium autem non est Xenophontem Anabasin | 


uno in volumine continuo conscripsisse, narrationem igitur 
rerum nullis rebus intermissam esse; itaque prooemia ipsa non 
destinata erant, ut intra textum locum tenerent. Sed quem 
ad finem instituta erant?  Auctori fortasse, cum recitabat, 
usui erant? Constat quidem homines quinti et quarti 
saeculi a. Chr. n. opera sibi recitari quam ipsos legere 
maluisse; sed haec consuetudo omnibus fere saeculis valuit; 


1) Rehdantz:Carnuth, libr. VI init. 

ceterum etiamsi Xenophon ipse Anabasin praelegebat, pro: 
oemia illa ineptissime praelectionis cursum interrumpebant. 
Àn in margine ea posuerat aut in aliis schedulis scripta 
secum portabat ita, ut postea demum in Anabaseos exem: 
plaria reciperentur? Hac autem interpretatione id nón 
declaratur, cur Xenophon certis formulis, quae magis 
homini in litteris occupato vel grammatico respondent, usus 
sit. Birt de hac re sic iudicat!): die Prooemien scheinen 
abgefaft zu sein, als die Anabasis noch eine Bucheinheit 
war. Was also bezweckten sie? Nur Isocrates (XII 1536, 
XV 12) kann es uns ausreichend erklüren. Die Leser 
folgten gegenüber diesem Xenophontischen Logos von 
/—5000 Versen eben der von Isocrates angedeuteten Ge- 
wohnheit und lasen ihn in Teilen. Da wo man einen Teil 
schlof, wurde zur W'iedereinführung in die Lektüre eine 
Überschau über den Gesamtinhalt des Voraufzehenden an 
den Rand geschrieben. Secundum hanc interpretationem 


Anabaseos prooemia ad lectores — doctos nimirum — 


recurrunt. Similiter Rehdantz?Carnuth in editione Anaba: 
seos: die Einteilung in Bücher und Kapitel rührt nicht von 
Xenophon her, auch nicht die Summarien vor Buch II—V, 
VII. Beides scheint von Alexandria aus in unsere Hand- 
Schriften übergegangen (VI init.). Die Rekapitulationen zu 
Anfang jedes Buches haben alexandrinische Grammatiker, 
welche Xenophons Schriften einteilten, hinzugefügt (1I init.). 
Hanc opinationem ego quoque sequor; ille grammaticus 
Alexandrinus qui Xenophontis scripta denuo recensuit 
etiam prooemia Anabaseos instituit et ita adiunxit, ut volu» 
minibus singulis extra ordinem paginarum ?) adglutinarentur 
neque textum separarent; nam si ille prooemia in tenorem 
tractationis recipi voluisset, eorum verba ad narrationem 
maiore cura accommodanda fuissent. 


1) Buchwesen, pag. 466. 
2) De hoc quod dico exfra ordinem paginarum cf. Martialis praefat. 
libr. II, IX. 

Ac de Xenophontis quidem prooemiis haec; nunc 
veniamus ad eos scriptores rerum qui Isocratis partes in 
rebus componendis secuti sunt. Cuius factionis proprium 
erat plus momenti in tractatione rerum quam in rebus 
ipsis ponere. Itaque ab iis saepe cum in narratione tum 
in operum et librorum prooemiis quaestiones ex artis 
praeceptis disputantur quae cum rebus ipsis non iam semper 
arte cohaerent. 

Quod Ephorus, quantum scio, primus fecit, si Polybio 
fidem habemus: ov ydo ἡγητέον μουσικὴν, ὡς Ἔφορός φησιν 
ἐν τῷ προοιμίῳ τῆς ὅλης πραγματείας οὐδαμῶς ἁρμόζοντα 
λόγον αὐτῷ ῥέψας, ἐπ’ ἀπάτη καὶ γοητείᾳ παρεισῆχϑαι τοῖς 
ἀνϑρώποις (IV 20); artem musicam nihil valere, historiam 
plurimum hoc in prooemio videtur explicuisse; hic locus 
est nonus quem memoravimus, laudatio historiae. De ceteris 
prooemiis certa dicere non possumus nisi quod Diodorus 
XVI 76: xai βύβλους γέγραφε τριάκοντα, προοίμιον ἑχάστη 
προϑείς. Apparet igitur scriptorem etiam prooemia libro: 
rum composuisse; de forma autem atque argumento eorum 
nihil compertum habemus; immo dubium est, fragmenta 
quae FHG I, 254 sq. Ephori exordiis tribuuntur (2—7) 
num revera ex eis sumpta sint. Schwartz tamen fragmentum 
secundum, quod de ratione res componendi agit (loc. VII), 
praefationi totius operis vindicat.!) 

Theopompi de prooemiis Dionysius Hal. AR. init. nos 
certiores facit: οὔτ᾽ ἐν τοῖς ἰδίοις μέλλων πλεονάζειν 
ἐπαίνοις, οὗς ἐπαχϑεῖς οἶδα φαινομένους τοῖς ἀκούουσιν, οὔτε 
διαβολὰς καϑ᾽ ἑτέρων ἐγνωκὼς ποιεῖσθαι συγγραφέων ὥσπερ 
“Αναξιμένης καὶ Θεόπομπος ἔν τοῖς προοιμίοις τῶν ἱστοριῶν 
ἐποίησαν Theopompus igitur et se ipsum videtur 
laudavisse et de opinionibus aliorum a suis discrepantibus 
certavisse; unde locum VII colligere licet. Dionysius 
videtur ad principium Historiarum Theopompi respicere; 
nam ad idem pertinent quae FHG I, 285 ex initio earum 

1) cf. PaulyzWissowa s. v. Ephorus. 

petita sunt. Scriptor de sua persona condicionibusque 
vitae loquitur, se ipsum laudat, quae ratio inter eos qui 
antea res composuerunt et eloquentiam intercedat, explicat. 
Ad locum IV spectant verba quae Polybius VIII 11,1 de 
Theopompo facit: μάλιστα δ᾽ ἄν τις ἐπιτιμήσειε περὶ τοῦτο 
τὸ μέρος Θεοπόμπῳ, ὅς γ᾽ ἐν ἀρχῆ τῆς περὶ Φιλέππου συν- 
τάξεως διὸ τοῦτο μάλιστα παρορμηϑῆναι φήσας πρὸς τὴν 
ἐπιβολὴν τῆς πραγματείας διὰ τὸ μηδέποτε τὴν Εὐρώπην 
ἐνηνοχέναι τοιοῦτον ἄνδρα τὸ παράπαν οἷον τὸν ᾿μύντου 
Φίλιππον, μετὰ ταῦτα παρὰ πόδας ἔν τε τῷ προοιμίῳ καὶ 


παρ᾽ ὅλην δὲ τὴν ἱστορίαν ἀχρατέστατον μὲν αὐτὸν ἀποδείκ- 
γυσι πρὸς γυναῖχας, ὥστε καὶ τὸν ἴδιον oixov ἐσφαλκέναι τὸ 
χαϑ' αὐτὸν διὰ τὴν πρὸς τοῦτο τὸ μέρος ὁρμὴν καὶ παράστασιν. 

Simile prooemium etiam Duris videtur operi ante: 
posuisse; fragmentum quod FHG II, 469 exstat: Δοῦρις 


^ 5 € , - “ ^ ^ ΄ 
μὲν οὖν ὁ Σάμιος év τῆ πρώτη τῶν αὑτοῦ Ἱστοριῶν οὕτω 


φησίν᾽ Ἔφορος δὲ καὶ Θεόπομπος τῶν προγενομένων πλεῖστον 
ἀπελείφϑησαν οὔτε γὰρ μιμήσεως μετέλαβον οὐδεμιᾶς οὔτε 
ἡδονῆς ἐν τῇ φράσει, αὐτοῦ δὲ τοῦ γράφειν μόγον ἐπεμελή- 
ϑησαν locum VII explet. 

Quod denique ad principia Timaei attinet, nihil in 
fragmentis traditur quod ex iis videtur excerptum esse nisi 
quod Polybius XII 28,8 ex libro VI ineunte memoriae 
prodit: χατὰ γὰρ τὸ προοίμιον τῆς ἕχτῆς βύβλου φησί τινας 
ὑπολαμβάνειν διότι τινὸς μείζονος δεῖται φύσεως xoi φιλο- 
πογίας καὶ παρασχευῆς τὸ τῶν ἐπιδεικτικῶν λόγων γένος ἢ 
τὸ τῆς ἱστορίας" ταύτας δὲ τὰς δόξας πρότερον μὲν Ἐφόρῳ 
φησὶ προσπεσεῖν, οὐ δυνηϑέντος δ’ ἱχανῶς ἐχείγου πρὸς τοὺς 
ταῦτα λέγοντας ἀπαντῆσαι, πειρᾶται συγχρίγνειν αὐτὸς x 
παραβολῆς τὴν ἱστορίαν τοῖς ἐπιδειχτικοῖς λόγοις... limaeus 
igitur in exordio libri VI disseruit, quod discrimen inter 
historiam et id genus dicendi quod ἐπιδεικτικόν nominatur 
interesset; historiam nimirum dignitate priorem esse facile 
est intellectu. Locus IX et VII, quoniam etiam Ephori 
mentio fiebat, in hoc prooemio adhibiti erant. Praeterea 

cognoscimus Timaeum non aliter ac priores singulis libris 
prooemia addidisse.!) 


De principiis quae supra memoravimus iudicium cer 
tum ferri non poterit; hoc tantum videtur manifestum, si 
Polybium I 1,1 sequimur: εἰ μὲν τοῖς πρὸ ἡμῶν ἀναγράφουσι 
τὰς πράξεις παραλελεῖφϑαι συνέβαινε τὸν ὑπὲρ αὐτῆς τῆς 
ἱστορίας ἔπαινον, ἔσως ἀγαγκαῖον ἦν τὸ προτρέπεσϑαι πάντας 
πρὸς τὴν αἵρεσιν καὶ παραδοχὴν τῶν τοιούτων ὑπομνημάτων 
διὰ τὸ μηδεμίαν ἑτοιμοτέραν εἶναι τοῖς ανϑρώποις διόρϑωσιν 
τῆς τῶν προγεγενημένων πράξεων ἐπιστήμης. ἐπεὶ δ᾽ οὐ τινὲς 
οὐδ᾽ ἐπὶ ποσὸν, ἀλλὰ πάντες ὡς ἔπος εἰπεῖν ἀρχῆ καὶ τέλει 
κέχρηνται τούτῳ φάσχοντες ἀληϑινωτάτην μὲν εἶναι παιδείαν 
καὶ γυμνασίαν πρὸς τὰς πολιτικὰς πράξεις τὴν ix τῆς ἕστο. 
ρίας μάϑησιν, ἐναργεστάτην δὲ χαὶ μόνην διδάσχαλον τοῦ 
δύνασϑαι τὰς τῆς ψυχῆς μεταβολὰς γενναίως ὑποφέρειν τὴν 
τῶν ἀλλοτρίων περιπετειὼν ὑπόμνησιν, δῆλον ὡς οὐδενὶ μὲν 
ἂν δόξαι καϑήχειν περὶ τῶν χαλῶς x«i πολλοῖς εἰρημένων 
v«vroAoysiv ... omnes illius aetatis scriptores in operum 
et exordio et fine historiam ipsam et eius utilitatem publicam 
atque privatam vario modo laudavisse; omnes igitur loco 
IX usi sunt. 


De his satis dictum; deinceps de Polybii usu prooe 
miandi dicatur. Cuius operis quadraginta libros complec 
tentis quinque priores integri sunt servati, reliquorum 
fragmenta multa et magna. Accuratissimus et satis verbosus 
Polybius in exordiis est. Totum opus hac praefatione 
exornavit: omnes fere qui antea res composuissent a lauda 
tione historiae exorsos praestantiam atque utilitatem lauda 
visse; qua de re ispi non convenire eadem quae recte ab 
alis dicta essent repetere; praeterea ea quae ipse scripturus 
esset tanta esse novitate, qua homines facile ad studium 
incitarentur. τίς γὰρ, inquit, οὕτως ὑπάρχει φαῦλος ἢ óc 9vuoc 


1) Wachsmuth, Einleitung in das Studium der alten Geschichte. 

ἀνθρώπων, ὃς οὐκ ἂν βούλοιτο γνῶναι, πῶς καὶ τίνε γέγει 
πολιτείας ἐπιχρατηϑέντα σχεδὸν ἅπαντα τὰ xovd τὴν οἰκου- 
μένη» οὐχ ὅλοις πεντήκοντα xoi τρισὶν ἔτεσιν ὑπὸ μίαν ἀρχὴν 
ἔπεσε τὴν Ῥωμαίων, 0 πρότερον οὐχ εὑρίσκεται γεγονός (1, 5). 
Deinde Polybius, ut novitatem argumenti manifestam reddat, 
res nobilissimas cuiusque populi priorum temporum ex 
historia ipsa sumptas, velut Persarum, Lacedaemoniorum, 
Macedonum, cum Romanis confert, quorum imperium variis 
modis atque paulatim auctum a nullo populo unquam 
superari possit. Sed haec quidem licere ex ipsa scriptione 
maximam ad partem cognoscere planius simulque intellegere, 
quot et quantas utilitates genus historiae quod dicitur 
pragmaticum afferre possit (2). Ab olympiade 140, ubi 
Aratus Sicyonius finem scribendi fecisset, res enarrare se 
incepisse i. e. a bello Punico secundo; quantas vires 
Romani et Carthaginienses prius habuissent quantasque res 
ante gessissent, quibus denique opibus freti aut quo cone 
silio adducti de summa rerum inter se contendissent, haec 
omnia, quod Graecis non satis cognita essent, libro I et II 
se praemisisse (5). Tum scriptor de historia universali 
verba facit (4). Fortuna cum res prope universas totius 
orbis terrarum in unam partem inclinavisset omniaque ad 
unum eundemque scopum vergere coégisset, sibi in animo 
fuisse δια τῆς ἱστορίας ὑπὸ μέαν avvotpuy ἀγαγεῖν τοῖς 
ἐγτυγχάγνουσι τὸν χειρισμὸν τῆς τύχης, ᾧ κχέχρηται πρὸς τὴν 
Qua potissimum re ad 
opus conscribendum adductum esse; praeterea cum animad» 
vertisset neminem historiam universalem, permultos parti 
cularem adhuc composuisse, sese putavisse ἀναγκαῖον εἶναι 
τὸ μὴ παραλιπεῖν, μηδ’ ἐᾶσαι παρελϑεῖν ἀνεπιστάτως τὸ 


τῶν ὅλων πραγμάτων συντέλειαν. 


κάλλιστον ἅμα καὶ ὠφελιμώτατον ἐπιτήδευμα τῆς τύχης (4,4). 

Fortunae enim numen nunquam tam manifestum fuisse 

quam sua aetate; id vero ex iis qui particulatim res scripe 

sissent cognosci non posse; ex singulis de toto iudicare 

non licere historiamque singularum partium ad rerum unie 
| Es 

versarum notitiam et fidem parum conferre. ἐκ μέντοι γε, 
inquit, vc ἁπάντων πρὸς ἄλληλα συμπλοχῆς καὶ παραϑέ. 
σεως, ἔτι δ᾽ ὁμοιότητος xai διαφορᾶς, μόνως ἄν τις ἐφίκοιτο 
καὶ δυνηϑείη κατοπτεύσας ἅμα καὶ τὸ χρήσιμον καὶ τὸ τερπνὸν 
ἐκ τῆς ἱστορίας ἀναλαβεῖν (4,11). 

Praefationem, cum totam respiciamus, videmus arte 
atque consilio institutam esse. Initio Polybius aliquid novi 
dicere studet; rationem et usum priorum commemorans 
historiam ipse laudat occulte (1,1—5). Materiam sero 
nominat et fere praetermittens (1,4), magnitudinem autem 
eius et gravitatem multis verbis effert (1,5—2,8). Tum 
scriptorem de tempore, unde initium facturus sit, et de 
dispositione operis dicentem invenimus (5). Denique dis 
serit, quid sua quidem sententia vera historia sit quoque 
modo scribenda (4,5—11) simulque, quid ipsum adduxerit, 
ut res scriberet (4,1—4), addit. Ex his locos IX, I, VI, 
II, IV, VII colligimus. 

Libri I capite 5 transitus fit ad argumentum, quod 
prioribus libris duobus declaretur; quem transitum optimo 
iure prooemium libri I ducere possumus. Polybius enim 
indicat, unde incipiat, cuius narrationem continuet, quae 
res his duobus libris tractandae sint; explicandum esse, 
quo modo, quando, quibus opibus Romani rebus in Italia 
constitutis in Siciliam sint transgressi; oportere causas huius 
transitus breviter explanari, spatia temporum computari, res 
antea gestas summatim exponi. Hoc prooemium ad res 
narrandas bene lectores adducit; loci I et II, qui tamen 
in unum coalescunt, in hoc exordio insunt. 

Libri II principio lectores de rebus superiore volumine 
narratis accurate monentur: ἐν μὲν τῆ πρὸ ταύτης βύβλῳ 
διεσαφήσαμεν, πότε Ῥωμαῖοι συστησάμενοι và κατὲ τὴν Ἰταλίαν 
τοῖς ἐχτὸς ἐγχειρεῖν ἤρξαντο πράγμασιν, ἐπὶ δὲ τούτοις πῶς 
εἰς Σικελίαν διέβησαν καὶ δι’ ἃς αἰτίας τὸν περὶ τῆς προ- 
εἰρημένης νήσου συνεστήσαντο πόλεμον πρὸς Καρχηδονίους, 
μετὰ δὲ ταῦτα πότε πρῶτον συνίστασθαι ναυτικὰς ἤρξαντο 

δυνάμεις, καὶ τὰ συμβάντα κατὰ τὸν πόλεμον ἑχατέροις ἕως 
τοῦ τέλους, ἐν ᾧ Καρχηδόνιοι μὲν ἐξεχώρησαν πάσης Σικελίας, 
Ῥωμαῖοι δ᾽ ἐπεχράτησαν τῆς ὅλης νήσου πλὴν τῶν ὑφ’ Ἱέρωνι 
ταττομένων μερῶν. ἕξῆς δὲ τούτοις ἐπεβαλόμεϑα λέγειν, πῶς 
στασίασαντες ok μισϑοφόροι πρὸς τοὺς Καρχηδονίους τὸν προσ- 
αγορευϑέντα “ιβυχὸν πόλεμον ἐξέχαυσαν, καὶ τὰ συμβάντα 
κατεὰὶ τοῦτον ἀσεβήματα μέχρι τίνος προὔβη, καὶ τένα διέξοδον 
ἔλαβε τὰ παράλογα τῶν ἔργων ἕως τοῦ τέλους xai τῆς Καρ- 
χηδονίων ἐπιχρατείας (1, 1--5). Deinde hac periodo ad res 
ipsas Polybius aggreditur: vvvi δὲ τὰ συνεχῆ τούτοις πει- 
ρασόμεϑα δηλοῦν, κεφαλαιωδῶς ἐχάστων ἐπειψαύοντες κατὰ 
τὴν ἐξ ἀρχῆς πρόϑεσιν (1,4). Hoc in exordio scriptor 
lectorum animos ad res tractatas revocare satis habet; res 
narrandas minime indicat, sed ad prooemium libri I remittit. 
Loc III et I ita adhibentur, ut officium loci II praestent. 

Prima totius operis parte peracta Polybius ad rem 
uberiorem et propriam sibi narrandam accedit. Principio 
libri III ineunte priores libros in memoriam revocat (1, 1—2), 
deinde materiam iterum nominat: νυνὶ δὲ πειρασόμεϑα τοὺς 
προειρημένους πολέμους (sc. τὸν συμμαχικὸν καὶ ᾿Αννιβιακόν) 
xu) τὰς αἰτίας, ἐξ ὧν ἐγένοντο xai δι’ ἃς ἐπὶ τοσοῦτον 
ηὐξήϑησαν, μετ’ ἀποδείξεως ἐξαγγέλλειν, βραχέα προειπόντες 
ὑπὲρ αὑτῶν πραγματείας (1,5). Quae tamen praemittenda 
esse Polybius putat, rerum principalium earum quas opere 
toto declarare vult conspectus vel index est (1,4—5,6); 
quo indice, quem Polybius προέχϑεσιν nominat (1,7), id 
ipsum quod Lucianus praescribit (ὐμαϑῆ δὲ χαὶ σαφῆ τὰ 
ὕστερον ποιήσει, τὰς αἰτίας προεχτεϑέμεγνος καὶ προορίζων τὰ 
χεφάλαια τῶν γεγενημένων) efficitur. Denique per finem 
prooemii scriptor de se ipso loquitur; sese sperare ipsum 
tantum opus finire posse; haec tamen verba et sequentia 
e quibus intellegere licet, quanti Polybius historiam aestima: 
verit, digna sunt, ut hic adscribantur; ut poetae inprimis 
epici hymno numina quibus argumentum tractandum curae 
est invocant, ita Polybius quasi per hymnum historiae 

auctoritatem, quae in se consistit, et hominum ingenium 
et studium, qui omnes res explorare student, praedicat: 
προσδεῖ δ᾽ ἔτι τῆς τύχης, ἵνα συνδράμη τὰ τοῦ βέου πρὸς τὸ 


τὴν πρόϑεσιν ἐπὶ τέλος ἀγαγεῖν πέπεισμαι μὲν γὰρ, κἄν τι 
συμβῆ περὶ ἡμᾶς ἀνθρώπινον, οὐκ ἀργήσειν τὴν ὑπόϑεσιν 
οὐδ᾽ ἀπορήσειν ἀνδρῶν ἀξιόχρεων, διὰ δὲ τὸ χάλλος πολλοὺς 
χατεγγυηϑήσεσθαι καὶ σπουδάσειν ἐπὶ τέλος ἀγαγεῖν αὐτήν 
(5,7—8). Ea quae sequuntur (5,9) transitum narrationis 
efficiunt. 


Prooemio libri III, qui primus est partis principalis, 
Polybius recensum rerum intexuit ita, ut et res ipsae et 
verba scriptoris ad argumentum disponendum et commen 
dandum maximi momenti essent. Loci qui principio con 


tinentur sunt III, I, II 4- VI, VII. Ceterum hoc exordium, 
etiamsi libri III proprium est, etiam ad totum opus pertinet. 


Libri IV prooemium in duas partes divisum est, in 
prooemium proprium (1,1—3) et in appendicem cognitioni 
lectorum institutum (1,4—2). Priore parte munus locorum 
III et I expletur; posteriore lectores de rebus Graecorum 
antiquis iam supra (lib. II) enarratis admonentur (1, 4—9), 
deinde disseritur, quibus causis adductus ab olymp. 140 
Polybius historiae initium sumpserit (2). Hoc prooemio 
loci III, I, III, VII adhibiti sunt, tertius bis, quod iusta 
rerum cognitio postulabat; hac autem re scriptor commotus 
est, ut dispositionem operis defenderet. 


Libri V exordium non iam exstat; cur interierit nescio; 
certe olim exstabat. Neque compertum habeo, an frag: 
menta quae libri VI initio legimus prooemio eius danda 
sint. Primum enim fragmentum, quo de argumento libri 
tractando (λόγος περὶ τῆς Ῥωμαίων πολιτείας) certiores fimus, 
iam antea (III 2,6) verbotenus scriptum videmus neque 
verisimile est Polybium sua verba ipsum iterasse. Altero 
fragmento (exc. Vat. p. 369 Mai. 24 Heys.) scriptorem 
disserentem, cur omissa narrationis serie in hoc tempus 

Romanae rei publicae transferat expositionem, invenimus. 
Unde locos I et VII haud scio an colligas; praeterea autem 
locos I et III principio libri VI tractatos fuisse apparet 
ex libro V exeunte: ἐν δὲ vj μετὰ ταῦτα βύβλῳ βραχέα 
προσαναμγήσαντες τῆς év ταύτη τῆ βύβλῳ προκατασκευῆς, ἐπὶ 
τὸν περὶ τῆς Ῥωμαίων πολιτείας λόγον ἐπάνιμεν κατὰ τὴν 
ἐν ἀρχαῖς ὑπόσχεσιν. . 

Prooemia librorum VII et VIII exciderunt; sed quod 
nono antepositum erat excerptum habemus. In initio haec 
legimus: αἱ μὲν οὖν ἐπιφανέσταται πράξεις τῶν ὑπὸ τῆς 
προειρημένης ὀλυμπιάδος περιλειφϑεισῶν καὶ τοῦ τετραετοῦς 
διαστήματος, 0 φαμεν δεῖν ὀλυμπιάδα νομίζειν, εἰσὶν αὗται" 
περὶ ὧν ἡμεῖς ἐν δυσὶ βυβλίοις πειρασόμεϑα ποιεῖσϑαι τὴν 
ἐξήγησιν. Indicem vel προέχϑεσιν principalium rerum olymp. 
142 gestarum Polybius in eo prooemio videtur praemisisse. 
Deinde de variis rerum componendarum generibus dispu: 
tatur (1,5—2 exc. ant. p. 206—207). Loci II 4- VI, VII 
constitui possunt. 

Nihil habemus quod de libri X exordio dicamus; 
contra dubium non est, quin fragmentum ex libri XI 
prooemio sumptum exstet (exc. Vat. p. 578 M. 52 H.). Ubi 
Polybius disserit, cur a praefationibus (προγραφαί) abstinuerit. 
Sex prioribus voluminibus (I—VI) praefationes postquam 
praemiserit, undecimo atque sequentibns προεχϑέσεις καϑ' 
ἑχάστην ὀλυμπιάδα τῶν πράξεων se praepositurum esse. 
lis quae sequuntur rationem suam defendit ita, ut cum 
commoda atque incommoda praefationum tum vim προεκ- 
ϑέσεως explanet: xe? γὰρ sic ἐπίστασιν ἄγει (sc. τὸ τῶν 
προγραφῶν γένος) τοὺς ἀναγιγνώσκειν ϑέλοντας καὶ συνεκ- 
χαλεῖται καὶ παρορμᾷ πρὸς τὴν ἀνάγνωσιν τοὺς ἐντυγχάνοντας, 
πρὸς δὲ τούτοις πᾶν τὸ ζητούμενον ἑτοίμως ἔνεστιν εὑρεῖν 
διὰ τούτου" ϑεωρῶν δὲ διὰ πολλὲς αἰτίας καὶ τὰς τυχούσας 
ὀλιγωρούμενον καὶ φϑειρόμενον τὸ τῶν προγραφῶν γένος, οὕτω 
χαὶ διὰ ταῦτα πρὸς τοῦτο τὸ μέρος χατηνέχϑην, τῆς ydo 
προεχϑέσεως οὐ μόνον ἰσοδυναμούσης τῆ προγραφῆ, ἀλλὰ καὶ 

πλεῖόν τε δυναμένης, ἅμα δὲ καὶ χῶραν ἐχούσης ἀσφαλεστέραν 
διὰ τὸ συμπεπλέχϑαι τῇ πραγματείᾳ. 

Itaque prooemio libri XI locus VII continetur. Miran 
dum autem est, quod Polybius non antea de his rebus 
disputavit velut in principio libri VII vel IX; ibi enim id 
aptius fecisset; qua de dilatione certum iudicium ferri non 
poterit; sed iam saepius vidimus scriptorem ea quae ad 
dispositionem defendendam spectant postea disseruisse (cf. 
prooem. libr. IV 2, IX). Ceterum unicuique olympiadi 
προέχϑεσιν in posterum se praemissurum esse Polybius 
promittit. Qua ex re sequitur, ut exordiis librorum VII, 
IX, XI, XIV reliquorumque qui in nova olympiade inci: 
piunt index rerum gestarum additus fuerit. Praeterea dicit 
Polybius l.l. προγραφήν et προέχϑεσιν eandem vim habere; 
ex quo intellegimus utramque ad idem et unum pertinere, 
ad recensum rerum efficiendum. Sin autem res ita se 
habet, prooemii notio a προγραφῆς et προεκϑέσεως sepa: 
randa est; προγραφή scilicet et προέχϑεσις nunquam locum 
prooemii explent, omnino prooemia non sunt.  Putare 
debemus Polybium non solum unicuique operis volumini 
prooemium proprium cum tenore narrationis ipso conexum 
praeposuisse, sed etiam singulis exordiis librorum I—VI 
προγραφήν addidisse, quae singulis voluminibus quasi titu 
lus extra ordinem paginarum similiter atque prooemia 
Anabaseos Xenophontis adglutinata erat, principiis vero 
librorum VII-XL, ubicumque nova olympias initium sume: 
bat, ab eo additam esse προέχϑεσιν, quae cum textu pro: 
oemii contexta erat. προγραφή et προέχϑεσις ad nihil aliud 
nisi ad utilitatem et commoditatem lectorum efficiendam 
institutae sunt. Sed unum restat; videmus Polybium 
prooemio libri III προέχϑεσιν τῶν πράξεων adnexuisse; ipse 
vero dicit se προγραφήν ei volumini anteposuisse. Haec 
tamen non est contradictio; nam προέχϑεσις illa prooemio 
libri III admixta indicem rerum toto opere non libro III 
solo explanandarum contulit, res autem solo libro III 

declarandas Polybius ita indicavit, ut προγραφήν praemitteret. 
Ceterum omnes προγραφαί, omnes προεκϑέσεις perierunt. 

Ex fragmentis libr. XII et XIII nullum ad prooemia 
pertinet; sed libri XIV fragmentum primum (exc. Vat. 
p. 406 M. 54 H.) exordio tribuendum esse docet scholium 
ad hunc locum: /oréov ὅτι τὸ προοίμιον μόνον διεσάφει τοῦ 
τεσσαρισκαιδεχάτου λόγου" τὰ δ᾽ ἐφεξῆς πάντα ἐνέλειπεν μέχρι 
λ: φύλλων. Fragmento ipso comperimus, quid Polybius 
hoc principio tractaverit: institutio προεχϑέσεων valde laus 
datur et dispositio libri defenditur. Officium igitur loci 
VII expletur. 

Inter fragmenta reliquorum librorum (XV—XL) haud 
scio an ea quae Suidas s. v. πύρινος πόλεμος memoriae 
tradit ex prooemio libri XXXV excerpta sint; ubi de 
ratione mirabili belli a Romanis contra Celtiberos gesti 
disseritur ita, ut locum VI et I agnoscamus. 

Alio quodam fragmento (exc. Vat. p. 445—444 M. 
81—82 H.) Polybii ratio colloquia et orationes eorum qui 


in republica gerenda versantur tractandi declaratur; quod 
si exordio libri XXXVI tribuendum est, locum VII habemus. 

Strabo ex prooemio libri XXXIV, quo libro Polybius 
geographica complexus est, haec tradit: Πολύβιος φήσας 
περὶ τῶν Ἑλληνιχῶν καλῶς μὲν Εὔδοξον, κάλλιστα δ᾽ Ἔφορον 
ἐξηγεῖσθαι περὶ χτίσεων, συγγενειῶν, μεταναστάσεων, ἀρχῆγε- 
τῶν, ἡμεῖς δὲ, φησὶ, τὰ νῦν ὄντα δηλώσαμεν καὶ περὶ ϑέσεως 


τόπων xai διαστημάτων" τοῦτο γάρ ἔστιν οἰκειότατον χωρο- 
γραφίᾳ (libr. X p. 465). Quantum intellegere possumus, 
Polybius ad eos qui antea de iisdem rebus scripserunt 
respicit, eorum opera examinat, suum argumentum indicat 
et disponit; loci igitur VII, I, II hoc in prooemio inerant. 

In initio libri XXXVIII scriptum legimus hoc: ὅτι ἡ 
ὀγδόη καὶ τριακοστὴ βύβλος περιέχει τὴν συντέλειαν τῆς τῶν 
Ἑλλήνων ἀτυχίας. lis quae sequuntur (exc. Vat. p. 452—455 
M. 88—91 H.) scriptor explanare conatur cum calamitatem 
Graecorum his temporibus etiam maiorem videri Cartha: 

giniensium calamitatibus, tum antiquiores res Graeciae ad. 
versas, quarum principales quaedam enumerantur, praesen: 
tibus comparari non posse; praeterea acerbitatis in his 
scribendis crimen repellitur. Haec disputatio ab auctore 
ipso παρέχβασις nominatur: ὑπὲρ ὧν οὐ δεήσει ϑαυμάζειν, 
ἐὼν παρεχβαίνοντες τὸ τῆς ἱστορικῆς διηγήσεως ἦϑος ἐπιδειχτι.- 
κωτέραν καὶ φιλοτιμοτέραν φαινώμεϑα ποιούμενοι περὶ αὐτῶν 
τὴν ἀπαγγελίαν. Qua re adducor, ut putem illam disser: 
tationem non prooemio libri XXXVIII, sed ipsi narrationi 
insertam fuisse; accedit quod illa disputatio ita instituta 
est, ut eam quasi summarium rerum Graecorum adversarum 
magis aptam ad epilogum quam ad prooemium existime: 
mus; denique non dubito, quin, si Polybius hunc tractatum 
ipsi prooemio adiunxisset, spatii eius fines longe superasset. 


Fragmento quodam libri XXXIX (exc. Vat. 455—457 
M. 91—95 H.), quod, ni fallor, ex prooemio sumptum est, 
Polybius opus ab opprobriis defendit; nonnullos fore putat, 
qui rerum narrationem imperfectam et distractam reddi 
existiment; se vero eam variare consulto dicit; etiam natu: 
ram nulla in re constantem et perpetuam esse; omnium 
animos varietate gaudere; veteres quoque scriptores eadem 
narrandi ratione usos esse. Denique de historiarum insti 
tuto atque sua ratione rerum componendarum verba facit. 
Loco VII, quem iam saepe in exordiis offendimus, Polybius 
utitur eo modo, ut primum adversariorum obiurgationes 
proferat, deinde refutet, denique suam rationem declaret. 


Haec habui quae vel certo vel probabiliter ad Polybii 
principia crederem referenda esse. Apparuit scriptorem 
morem illius aetatis secutum et operi toti et singulis volu: 
minibus prooemia praeposuisse eaque ipsa haud magno 
numero locorum contineri. De praefatione totius operis 
supra disseruimus; conspectus vero locorum quos in exor 
diis librorum Polybius adhibuit est hic: in prooemio libri 


primi insunt I —- II, secundi III, I, tertii III, I, II -- VI, 

VII, quarti III, I, III, VII, sexti III, I, 7?), noni II 4- VI, 
VII, undecimi VII, quarti decimi VII, tricessimi quarti VII, 
I, II, tricesimi quinti 6, 1, tricesimi sexti 7, undequadra: 
gesimi 7. Ex quo recensu intellegitur exordia librorum 
I-VI omnia locos I et III continere; unde colligitur ana» 
logiam quae dicitur hac in re valuisse; cum vero indicatio 
et recordatio argumenti ad nihil magis quam ad disposi: 
tionem pertineant, licebit locum I et III loco II breviter 
comprehendere. Ex iis autem qui restant locus VII eminet, 
quo scriptor partim difficultatem materiae (libr. IIT) effert, 
partim de dignitate meritisque priorum scriptorum iudicat 
(XXXIV), partim dispositionem operis (IV, VI, XI, XIV) 
et rationem scribendi (IX, XXXVI, XXXIX) defendit. 
Polybius igitur in prooemiis librorum locum II et VII 
ceteris praetulit; nullum autem adhibuit, qui lineas historiae 
transilit; quibus in praefatione totius operis iam usus est 
eos etiam in principiis librorum iteravit non quidem con: 
sulto, sed quod ei ut bono historico alios admittere non licuit. 


His peractis ordinem temporum secuti ad Romanos 
quosdam historicos non convertamus. Nihil autem nisi 
pauca fragmenta servata sunt, e quibus ratio prooemiandi 
illorum scriptorum vix cognoscitur; saepe nihil reliquum 
est quam ad coniecturas confugere, quas patet quam 
lubricas saepe ac dubias esse oporteat, si fontes ex quibus 
peti possint parum limpidi sint. 

Atque primum Gellius N. Att. XI.8,2: Albinus, qui 
cum L. Lucullo consul fuit, res Romanas oratione Graeca 
scriptitavit. In eius historiae principio scriptum est ad 
hanc sententiam : neminem suscensere sibi convenire, si quid 
in his libris parum composite aut minus eleganter scriptum 
foret. Nam sum, inquit, homo Romanus, natus in Latio, 
Graeca oratio a nobis alienissima est, ideoque veniam 


1) Numero arabico significatur incertum esse, utrum revera frage 
menta prooemiis illorum librorum attribuenda sint necne. 

gratiamque malae existimationis, siquid esset erratum, postu- 
lavit. Albinus igitur de se ipso locutus lectorum captat 
benevolentiam vel ut Hermanus Peter iudicat!): sub 
modestiae specie subest ostentatio et iactatio. Habemus 
locos VII et VI, qui tamen non ex rebus ipsis, sed e 
captatione benevolentiae petitus est. Romani igitur qui 
annales conscripserunt eum locum quem Lucianus ab histo: 
ricis alienum esse putat (τὸ τῆς εὐνοίας) ex rhetorum 
officinis receperunt et in historia conscribenda primi ad. 
hibuerunt. 

Deinde Cicero pro Planc. 27,66: Etenim M. Catonis 2 
illud, quod in principio scripsit originum suarum, semper 
magnificum et praeclarum putavi, clarorum hominum atque 
magnorum non minus otii quam negotii rationem exstare 
oportere. Huc accedit illud excerptum quod initio lauda: 
vimus: Principiorum ad historiam pertinentium species sunt 
tres, de historia, de persona, de materia; aut enim historiae 
bonum generaliter commendamus ut Cato . .. Unde apparet 
Catonem in illo prooemio non aliter atque Graecorum 
eiusdem temporis scriptores locis IX et VII usum esse. 

Tum Cicero orat. 8 229: Sed magnam exercitationem 
res flagitat, ne quid eorum qui genus hoc secuti non 
tenuerunt, simile faciamus, ne aut verba traiciamus aperte, 
quo melius aut cadat aut volvatur oratio; quod se Caelius 
Antipater?) in prooemio belli Punici nisi necessario facturum 
negat. O mirum simplicem, qui nos nihil celet, sapientem, 
qui serviendum necessitati putet! sed hic omnino rudis; 
nobis autem in scribendo atque in dicendo necessitatis ex- 
cusatio non probatur. nihil est enim necesse et si quid 
esset, id necesse tamen non erat confiteri. et hic quidem, 
qui hanc a Laelio, ad quem scripsit, cui se purgat, veniam 


1) Historicorum Romanorum fragmenta colleg. dispos. recens. 
H. Peter. Prolegomena pag. CXXIII, a. 1870. 


2) Peter, HRF. Lips. a. 1885. pag. 45. 
3) Peter, pag. 99 sq. 

petit, et utitur ea traiectione verborum οἱ nihilo tamen 
aptius explet concluditque sententias. Addere fortasse licet 
hoc Prisciani (VIII pag. 385 H.): Coelius ex scriptis eorum 
qui veri arbitrantur. Intellegitur Coelium in exordio belli 
Punici de sermonis genere quo usurus esset et fortasse de 
fontibus a se adhibitis verba fecisse; omnia haec sunt 
loci VII. Praeterea Cicero nos docet Coelium opus ad 
C. Laelium misisse; nemo iam, ni fallor, negabit hoc mittere 
significationem dedicandi habere; quam ob rem hoc est 
primum, quantum scio, dedicationis exemplum in historia 
obvium; locum igitur V Romani morem epicorum vel 
potius didacticorum, ubi usus dedicandi ex rebus ipsis 
oritur, secuti in prooemium historicum induxerunt. 


Gellius (V 18,7) de Sempronio Asellione!?) haec: 
Cum vero non per annos sed per dies singulos res gestae 
scribuntur, ea historia Graeco vocabulo ἐφημερίς dicitur, cuius 
Latinum interpretamentum scriptum est in libro Sempronii 
Asellionis primo, ex quo libro plura verba ascripsimus, ut 
simul ibidem, quid ipse inter res gestas et annales esse 
dixerit, ostenderemus: Verum inter eos, inquit, qui annales 
relinquere voluissent, et eos qui res gestas a Romanis 
perscribere conati essent, omnium rerum hoc interfuit: 
annales libri tantummodo quod factum, quoque anno gestum 
sit, ea demonstrabant ita, quasi qui diarium scribunt, quam 
Graeci ἐφημερέδα vocant. nobis non modo satis esse video, 
quod factum esset, id pronuntiare, sed etiam quo consilio 
quaque ratione gesta essent, demonstrare. Paulo post idem 
Asellio in eodem libro: Nam neque alacriores, inquit, ad 
rem publicam defendendam neque segniores ad rem per- 
peram faciundam annales libri commovere quicquam possunt. 
scribere autem bellum initum quo consule et quo confectum 
sit et quis triumphans introierit ex eo bello quaeque in bello 
gesta sint, iterare, non praedicare aut interea quid senatus 


1) Peter, pag. 109. 

decreverit aut quae lex rogatione lata sit, neque quibus 
consiliis ea gesta sint: id fabulas pueris est narrare, non 
historias scribere. Ergo Sempronius Asellio in prooemio 
totius operis simili modo atque Polybius rationem res 
pragmatice explicandi videtur disseruisse ita, »ut etiam causas, 
cur a vulgari historia decedendum esset, demonstraret idem: 
que sua historia non solum scientiam et cognitionem memo 
riae patriae augere, sed etiam moribus civium emendatis 
rei publicae prodesse studeret«.! Inde elucet Sempronium 
locos VII et VI usurpavisse. 


Nihil autem ex his quae hactenus allata sunt de prin 
cipus librorum singulorum comperimus neque omnino 
scimus, utrum illi scriptores volumina singula prooemiis 
ornaverint necne. Sed tamen ornaverunt. Ennium item 
fecisse in Annalibus iam vidimus; vide pag. 8; praeterea 
verisimile est per se Romanos etiam in his Graecorum 
exemplum secutos esse; confirmatur idem Gellio teste et 
auctore. Is enim haec: Sempronius Asellio XIII rerum 
gestarum ita scripsit: facta sua spectare oportere, non dicta, 
si minus facundiosa essent (IV 9,12). Itaque scriptor, 
postquam libros XII priores separatim vulgavit, videtur 
vituperatus esse; quam ob rem in prooemio libri sequentis 
obtrectatores in iudicium vocat ipsumque se defendit. 
Munus loci VII expletur. 


Alio quodam loco Gellius haec (1 7,9): In duodevi- 
cesimo annali eiusdem Quadrigarii?) principium libri sic 
scriptum: Si pro tua bonitate et nostra voluntate tibi vale: 
tudo suppetit, est quod speremus deos bonis bene facturum. 
Amicus ad quem annales Claudius Quadrigarius misit, 
postquam libri I-XVII editi sunt, in morbum delapsus 
est; scriptor in prooemio libri XVIII optat, ut mox com 
modiore valetudine utatur. Locum igitur V colligere licet. 


1) Peter, Prolegom. pag. 51. 
2) Peter, pag. 149. 

Haec sunt exempla quae ex fragmentis illorum scrip: 
torum indagare atque afferre potui et volui; omnia autem 
quae ad meram coniecturam spectant consulto omisi. Nunc 
vero si placet ad libros Machabaeorum procedamus. Ex 
quibus primus paulo ante annum 63 conscriptus seditionem 
Iudae Machabaei contra Antiochum Epiphanem initam 
(167—155) explanat, alter easdem res. declarat, tertius de 
Ptolemaeo IV (221—204) est; libri II et III primo saeculo 
p. Chr. n. compositi sunt; tertius autem initio mutilatus 
est eiusque prooemium, quod certe exstabat, periit. Licebit 
mihi principia libri I et II, etsi eiusdem temporis non sunt, 
simul explicare. 


Auctor Iudaeus, qui librum I hebraice!) confecit, 
deinde graece reddidit, exordium a rebus Alexandri Magni 
eiusque imperio inter successores diviso apte sumens ad 
res narrandas aggreditur his: xei ἐξῆλθεν ἐξ αὐτῶν δίζα 
ἀμαρτωλὸς ᾿Αντίοχος Ἐπιφανὴς, υἱὸς ᾿Αντιόχου βασιλέως, ὃς 
ἦν ὅμηρα ἐν τῇ Ῥώμη. Mic scriptor lectores ad res ipsas 
adduxisse satis habet; locos illos aspernatur. 


At longe aliter facit is qui librum II condidit. Hic 
liber duas partes valde impares continet. Earum prior ex 
duabus epistulis, quas Iudaei Palaestinenses ad Aegyptiacos 
mittunt, constat; dies dedicationis templi Ierosolymitani 
festus commendatur (I1—1II18). Huc accedit pars poste: 
rior, qua res gestae Iudae Machabaei atque fortunae templi 
sanctissimi narrantur (II 55—XV 536); huic, expositioni auctor 
prooemium addidit (11 19—32). Cuius quidem argumen: 
tum est hoc: res Machabaeorum, quas antea lason Cyre: 
naeus quinque per libros accurate atque fuse enarravisset, 
se uno volumine, ut illa materia facilius cognosceretur 
(19—25), circumscripsisse; hac in tractatione generi scribendi, 
cum res lasoni maximae curae fuissent, iure atque merito 


1) Hieron. Prolog. gal: Machabaeorum primum librum hebraicum 
repperi. 

plurimum tribuisse (26—52). Hoc prooemio loci I, IV, 
VI, VII continentur; eadem fere ratione atque Graecorum 
exordia ipsum compositum est; neque id mirum ; nam hic 
liber II Graecum opus est praetereaque ex Graeco exem: 
plari confectum. 

Iam vero ad C. Iulium Caesarem animum dirigamus; 
qui prooemiis omnino non usus est; in exordio commen 
tari I de bello Gallico Gallia breviter describitur, ut 
lectores de situ regionum certiores facti meliorem rerum 
cognitionem capiant. [Initium libri I Machabaeorum in 
comparationem vocare licet. Reliqui sex commentarii 
narratione non intermissa alter alteri succedunt. 

At Hirtius commentarium VIII ab epistula ad Balbum 
incipit; in hac epistula de consilio Caesaris opera conti 
nuandi explendique consul verba facit: assiduis vocibus 
Balbi coactum sese rem difficillimam suscepisse. Caesaris, 
inquit, commeníarios rerum gestarum non comparentibus 
superioribus atque insequentibus eius scriptis contexui 
novissimumque imperfectum ab rebus gestis Alexandriae 
confeci usque ad exitum . . . . vitae Caesaris. Quos quidem 
commentarios invitum se suscepisse scribendos, primum 
quod nemo elegantiam commentariorum iam editorum 
assequi, nemo cum facultate atque elegantia scribendi tum 
scientia consiliorum  explicandorum — Caesarem superare 
posset, deinde quod ipse bello Alexandrino atque Africano 
non interfuisset; quae cum ita essent, se ipsum cum Caesare 
comparari neque posse neque studere. 

Hic primum in historia scribenda invenimus epistulam 
prooemii vicem explere; litterae etsi ad Balbum unum 
missae sunt, tamen ad omnes qui commentarios legent 
pertinent. Locos autem IV, I, VII colligimus. Sed id 
prooemium non modo ad commentarium de bello Gallico 
octavum, sed etiam ad bellum Alexandrinum, Africanum, 
Hispaniense spectat; Hirtius ipse pronuntiat se omnes illas 
res iam perscripsisse. Atqui fere inter omnes doctos constat 

bellum Africanum et Hispaniense quae nunc legimus ab 
Hirtio illo non composita esse, bellum autem Alexandrinum 
a Nipperdeio illi auctori recte addictum esse. Est autem 
difficultas posita in eo, quod credere debemus Hirtium 
bellum Alex. et Afric. et Hisp. conscripsisse et tamen eum 
bellorum Afric. et Hisp. quae exstant auctorem putare 
vetamur. Qüae mihi consideranti haec una videtur patere via, 
ut Hirtii expositiones perisse et illas quas nunc possidemus 
earum locum in codicibus, qui omnes primum Alex., deinde 
Afric.; tum Hisp. bellum tradunt, obtinuisse existimem. 
Bellorum autem libri ipsi omnes prooemiis carent. 
Caesaris assectator erat etiam Sallustius Crispus; is in 
prooemio quod bello Catilinae praeposuit explicat ingenium 
humanum domi militiaeque corpori valde praeferendum 
esse, quippe cum longam memoriam virtutibus efficere 
possit. Oportere autem non neminem in aliqua re sive 


corporis sive animi occupatum esse; ex studiis animi vel 


in re publica gerenda vel in historia scribenda, qua fere 
nihil magis arduum sit, versari honestum et laudabile putari. 
Etiam se initio rem publicam capessivisse; sed cum paulo 
post de foro atque re publica administranda multas ob 
causas decessisset, ad pristinum studium, ad historiam, 
regressum esse. Sfatui, inquit, res gestas populi Romani 
carptim, uti quaeque memoria digna videbantur, perscribere, 
eo magis, quod mihi a spe, metu, partibus rei publicae 
animus liber erat. Igitur de Catilinae coniuratione, quam 
verissume potero, paucis absolvam ; nam id facinus inprimis 
ego memorabile existumo sceleris atque periculi novitate. 
Hoc prooemio Sallustius nihil aliud studet efficere nisi 
ut explanet, cur et quid scripturus sit; quod ut assequere: 
tur, locis VII, I, IV, VI non sine arte usus est recteque 
illud de historia fragmentum (Halm, rhet. lat. min., supra 
p. 42) Sallustium maximam ad partem de persona loqui dicit. 
In praefatione belli Iugurthini scriptor disputat huma 
nam naturam non forte, sed animi virtutibus regi; quas 

si homines sequerentur, bona, sin vitia, mala valetudine 
uti; studia hominum alia naturam corporis alia animi sequi; 
corporis autem bona fluxa et fragilia esse, animi aeterna 
et praeclara; verum cum sibi propter temporum iniquitatem 
cura rerum publicarum omittenda sit, historiae studium 
optimum esse, cui ipse cum historiae utilitate tum civium 
corruptis moribus commotus operam det. Quam ob causam 
bellum, inquit, scripturus sum, quod populus Romanus cum 
Iugurtha, rege Numidarum, gessit, primum quia magnum 
et atrox variaque victoria fuit, dein quia tunc primum 
superbiae nobilitatis obviam itum est, quae contentio divina 
et humana cuncta permiscuit eoque vecordiae processit, ut 
studiis civilibus bellum atque vastitas Italiae finem faceret. 


Hoc in prooemio Sallustius inprimis se ipsum ab 
opprobrio obtrectatorum et adversariorum, quod ad historiam 
scribendam adiit, defendit; locos VII, I, VI invenimus. Sed 
si prooemium Catilinae cum Iugurthini belli conferimus, 
utrumque eadem fere ratione compositum esse videmus; 
neque vero difficile est intellectu alterum ab altero differre. 
Hoc de discrimine rectissime Pahl mihi videtur disseruisse ἢ); 
idem etiam declaravit Sallustium sententiis ex philosophia 
stoicorum sumptis id efficere voluisse, ut lectorum animi 
in eas voluntates eosque affectus inducerentur, qui rebus 
deinceps enarratis consentanei essent. Posidonium autem 
esse auctorem, quem Sallustius in prooemiis secutus esset, 
Wachsmuth?) et E. Schwartz?) putaverunt. Quintilianus 
denique de his principiis sic iudicat (III 8,9): C. Sallustius 
in bello Iugurthino et Catilinae nihil ad historiam perti- 
nentibus principiis orsus est. Nos tamen dicemus eas 
quaestiones, etsi cum rebus ipsis tractatis coniunctae non 
sunt, scriptori bene convenire magnoque usui esse. 


1) De prooemiis Sallustianis. Tübing. a. 1859 pag. 14 «q., 2 sq. 
2) Einleitung, pag 662. 
3) Herm. 32, 561. 

Sallustii denique Historiarum fragmenta nonnulla ad 
prooemium totius operis spectare videntur; quae de hac 
re indagare licebat apud Maurenbrecher invenies.!) 


Nunc vero quaestio eo vergit, ut prooemia Diodori 
Siculi. scrutemur. Cuius Bibliothecae quadraginta libros 
complectentis quindecim exstant, primores quinque et unde 
dmus quique hunc excipiunt usque ad vicesimum.?) In 
praefatione totius operis, quae libri I capita quinque priora 
explet, scriptor verbose declarat ea quae lectores scire oportet, 
ut opus atque auctorem cognoscant. Ab utilitate varia 
historiae initium sumit; quanti momenti historia univer: 
salis sit in vita humana, quantae gratiae scriptoribus sint 
habendae disseritur. Id autem quod rursus atque iterum 
repetitur, quod scriptor diserte et luculente illustrat, est 
hoc: hominibus nihil melius historia: ὁρᾶσϑαι γὰρ αὐτὴν 
προτρεπομένην ἐπὶ δικαιοσύνην, κατηγοροῦσαν τῶν φαύλων, 
ἐγχωμιάζουσαν τοὺς ἀγαϑοὺς, τὸ σύνολον ἐμπειρέαν μεγίστην 
περιποιοῦσαν τοῖς ἐντυγχάνουσιν (2,8). Deinde Diodorus, 
quibus causis adductus ipse res composuerit quidque sibi 
proposuerit, explanat: διὸ χαὶ ϑεωροῦντες ἡμεῖς διχαίας 
ἀποδοχῆς τυγχάνοντας τοὺς ταύτην πραγματευσαμένους προ- 
ἤχϑημεν ἐπὶ τὸν ὅμοιον τῆς ὑποϑέσεως ζῆλον (5,1). Priores 
historias non suppeditare ad usum; alios unius gentis aut 
civitatis bella 1. e. historiam particularem conscripsisse, alios, 
quamquam historiam universalem litteris mandare a priscis 
temporibus usque ad suam aetatem studuissent, tamen partim 
tempora rebus convenientia non computasse partim res 
barbarorum transiluisse; alios quoque fabularum narrationes 
propter tractandi difficultatem exponere noluisse, alios opus 
susceptum morte praematura exemptos finire non potuisse; 
neminem autem adhuc historiam universalem infra Mace: 


1) C. Sallustii Crispi Historiarum reliquiae. Fasc. Il pag. 2 sqq. 


2) In hac quaestione multa debemus Dindorfii editionis vol. V, 
ubi etiam prooemiorum argumenta indicantur. 

donum tempora deduxisse, quamquam inde usque ad suam - 


aetatem multae magnaeque res gestae essent; quarum rerum 
cognitionem neque animo comprehendi neque memoria 
retineri posse. Quas ob causas sese tractationibus priorum 
examinatis studuisse ὑπόϑεσιν ἱστορικὴν πραγματεύσασϑαι 
τὴν πλεῖστα μὲν ὠφελῆσαι δυναμένην, ἐλάχιστα δὲ τοὺς ava. 
γινώσκοντας ἐνοχλήσουσαν (5,5) ratum historiam universalem, 
non particularem omnium utilitatum esse fontem, ex quo 
sine ullo negotio non nemo haurire posset. Tum scriptor 
adiumenta operis recenset: cum non ignoraret, quanta 
magnitudine difficultateque argumentum esset, triginta annos 
sese in opere parando consumpsisse et multis magnisque 
itineribus et subsidiis omnis generis quae Romae invenisset; 
quin etiam latine loqui sese didicisse. Porro Diodorus de 
partitione operis verba facit: initium se fecisse a fabulosis 
cum barbarorum tum Graecorum narrationibus.) Primum 
de rebus operis, deinde de spatiis temporum loquitur; 
prioribus sex libris fabulosam historiam usque ad Troiam 
ἃ Graecis captam contineri et ita quidem, ut prioribus 
tribus barbarorum, posterioribus tribus Graecorum declare 
tur; sequentibus libris undecim (VII—XVII) res per totum 
orbem terrarum gestas usque ad Alexandri Magni mortem, 
postremis denique libris viginti tribus (XVIII—XL) facta 
usque ad C. Iulii Caesaris bellum Gallicum (olymp. 180, 1) 
explicari. Computationem autem annorum esse hanc: ea 
quidem tempora quae bello Troiano antecedant certis 
spatiis discerni non posse; a bello Troiano secundum 
Apollodorum Atheniensem LXXX annos usque ad Hera 
clidarum reditum se statuisse, ab hoc usque ad primam 
olympiadem CCCXXVIII annos, a prima olympiade usque 


1) Simul comperimus Diodorum libros operis non eodem tempore 
omnes, sed alterum post alterum, prooemium ipsum totius operis simul 
cum primo vel prioribus libris edidisse: ἐπεὶ Οὗ ἡ μὲν ὑπόϑεσις ἔχει τέλος, 
αἱ βύβλοι δὲ μέχρι τοῦ νῦν ἀνέχϑοτοι τυγχάνουσιν οὖσαι, βούλομαν βραχέα 
προδιορίσαι περὶ ὅλης τῆς πραγματείας (4, 6). 

ad initium belli Gallici DCCXXX: ὥστε τὴν ὅλην πραγμα- 
τείαν ἡμῶν τετταράκοντα βύβλων οὖσαν περιέχειν ἔτη δυσὶ 
λείποντα τῶν χιλίων ἑκατὸν τετταράκοντα χωρὶς τῶν χρόνων 
τῶν περιεχόντων τὰς πρὸ τῶν Τροιχῶν πράξεις (5,1) In 
ipso fine prooemii Diodorus dicit, qua causa commotus 
de dispositione operis tam accurate locutus sit: ταῦτα μὲν 
οὖν ἀκριβῶς προδιωρισάμεϑα βουλόμενοι τοὺς μὲν ἀναγινώ- 
σχογτας ἐς ἔννοιαν ἀγαγεῖν τῆς ὅλης προϑέσεως, τοὺς δὲ 
διασχευάζειν εἰωϑότας τὰς βύβλους ἀποτρέψαι τοῦ λυμαένε- 
σϑαι τὰς ἀλλοτρίας πραγματείας. Denique scriptor hac 
captatione benevolentiae concludit praefationem: ἡμῖν δὲ 
παρ᾽ ὅλην τὴν ἱστορίαν τὰ μὲν γραφέντα καλῶς μὴ μετεχέτω 
φϑόνου, τὸ δὲ ἀγνοηθϑέντα τυγχανέτω διορϑώσεως ὑπὸ τῶν 
δυνατωτέρων. 

Itaque hoc in principio Diodorus ab historiae lauda: 
tione initium sumit, quo loco omnes fere superiores historici 
usi sunt; sed haec laudatio ita composita est, ut operi 
cuiusvis historico mutatis mutandis anteponi possit. Opus 
commendare et lectores attentos curiososque crebro reddere 
studet. Sero quidem idque occulte laudat opus suum (5, 5), 
sed multis verbis effert, quanta industria atque cura hoc 
munus subierit. Se ipsum palam non laudat, alios vero 
qui antea res scripserunt vituperat lectoresque sibi conciliat; 
c. 3,2: κειμένης γὰρ τοῖς ἀναγινώσχουσι τῆς ὠφελείας ἐν τῷ 
πλείστας καὶ ποιχμιλωτάτας περιστάσεις λαμβάνειν .... Pare 
titio operis et annorum computatio accurate redditur; im: 
primis autem observetur Diodorum primum inter Graecos, 
quantum scio, a captatione benevolentiae, quem locum iam 
Albinus adhibuerat, finem prooemii sumpsisse. Summa 
igitur locorum in hac praefatione obviorum et haec: ine 
veniuntur IX (1—2), I (5,1), IV (5,1—5,4, VII (5, 5--4, 4), 
II (4,5—5,1), VI (5,2); ex hisI et IV fere in unum coales: 
cunt sextique officium Diodorus non solum in fine, sed 
etiam per totum prooemium, ubicunque occasio erat, exe 
plebat. Saepe quaeritur, utrum Diodorus in hoc exordio 


cS pci 


Polybii prooemium imitatus sit necne. Ego non vereor 
dicere Siculum, quantum ad locos attinet, omnino a priore 
scriptore pendere. Hoc statim ex comparatione eorum 
intellegitur. Polybius in praefatione totius operis adhibuit 
locos IX, I, VI, II, IV, VII; Diodorus usus est IX, I, 
IV, VII, II, VI; nihil nisi ordinem imitator mutavit atque 
id unum novavit, quod commendationem ex captatione 
benevolentiae petivit, quam Polybius quidem ex rebus 
sumpsit. 

Quod ad libros singulos pertinet, scriptor primi initium 
ita facit, ut explanet philosophos et historicos de rerum 
hominumque ortu alios alia dictitare, primam hominum 
vitam rudem et incultam fuisse, usum rerum et necessi 
tatem docuisse linguas, artes, vitae commoda, incertum esse, 
qui reges primi quaeque gens prima utrum Graecorum an 
barbarorum fuerit. Se quidem primum de barbaris dicturum 
atque ab Aegypti rebus exordium facturum esse pronuntiat 
(6—9). Hanc disputationem nominare prooemium libri I 
licet; lectores ad res in eo narrandas adducuntur eaeque 
ipsae indicantur. Hinc locus I vel II colligitur; cf. Polyb.I 5. 


In principio libri II argumentum primi haud brevi 
commemoratione in memoriam revocatur (1,1—2) quodque 
hoc libro tractandum sit — res Asiae antiquissimis tempori 
bus gestae — indicatur (1, 5). 


Initio libri III argumenta primi et secundi iterum 
quamvis turbato ordine proponuntur (1, 1—2), deinde novum 
argumentum pronuntiatur: ἐν δὲ ταύτη và συνεχῆ τοῖς ngo 
ἐστορημένοις προστιϑέντες διέξιμεν περὶ Αἰϑιόπων καὶ τῶν 
“ιβύων καὶ τῶν ὀνομαζομένων ᾿Ατλαντίων (1,5). 


Prooemio libri IV ineunte (1,1—4) Diodorus disserit, 
quantis difficultatibus res antiquissimorum illorum temporum 
componantur propter vetustatem obscuram, chronologiae 
atque genealogiae confusionem discordia scriptorum effec 
tam, rerum varietatem. Qua de causa omnes fere historicos 

illas res praetermisisse: ἡμεῖς δὲ, inquit, τὴν ἐναντίαν τούτοις 
χρίσιν ἔχοντες καὶ τὸν ἐκ τῆς ἀναγραφῆς πόνον ὑποστάντες 
τὴν πᾶσαν ἐπιμέλειαν ἐποιησάμεϑα τῆς ἀρχαιολογίας. Deinde 
res primo, secundo, tertio libro narratas carptim comme: 
morat et huius libri argumentum — Graecorum antiquitates 
— indicat (1, 5). 

Haec prooemia omnia eadem ratione instituta sunt; 
omnia locos I et III, prooemium libri IV etiam locum VII 
continent. Praeterea hoc submoneatur: haec exordia, quam: 
quam volumina ipsa de diversis rebus sunt, tamen omnium 
qui antecedunt librorum argumenta semper repetunt; quam 
rationem observatam vidimus in Anabasi Xenophontis (vide 
supra p. 46). Itaque hoc opus respexisse videtur Diodorus. 


In principio libri V scriptor explicat, quantum in 
historia valeat oeconomia; cuius cum in privata vita aliis 
que rebus tum in tradenda historia maximam rationem 
habendam esse. Timaeum eam neglexisse, Ephorum cura: 
visse (τῶν γὰρ βύβλων ἑκάστην πεποίηκε περιέχειν χατὰ γένος 
τὰς πράξεις); cuius exemplum secutum hoc libro de insulis 
atque primum de Sicilia se disputaturum esse dicit. Huic 
prooemio deest locus III, adsunt loci II et I et VII. 


Diodori librorum VI—X nonnisi fragmenta exstant ἢ) ; 
e quibus nullum ad prooemium quoddam spectat nisi 
fortasse quod tradit Eusebius Praeparat. evang. II pag. 59—61. 
Ubi Diodorum de doctrina Euhemeri, quae sit natura 
deorum, disputantem, narrationes Homeri, Hesiodi, Orphei 
ad deos pertinentes invenimus percurrentem. Infra de hoc 
excerpto ex libri VI dicatur (cf. prooem. libri XV). 

Prooemium libri XI est hoc: ἡ μὲν οὖν πρὸ ταύτης 
βύβλος, τῆς δλης συντάξεως οὖσα δεκάτη, τὸ τέλος ἔσχε τῶν 
πράξεων εἰς τὸν προηγούμενον ἐνιαυτὸν τῆς Ξέρξου διαβάσεως 
εἰς τὴν Εὐρώπην καὶ εἰς τὰς γενομένας δημηγορίας ἔν τῇ 
κοινῇ συνόδῳ τῶν Ἑλλήνων ἐν Κορίνϑῳ περὶ τῆς D ἕλωνγος 


1) cf. Birt, Buchrolle pag. 266 sq. 

συμμαχίας τοῖς Ἕλλησιν. ἐν ταύτῃ δὲ τὸ συνεχὲς τῆς ἱστορίας 
ἀναπληροῦντες ἀρξόμεϑα μὲν ἀπὸ τῆς Ξέρξου στρατείας ἐπὶ 
τοὺς Ἕλληνας, καταλήξομεν δὲ ἐπὶ τὸν προηγούμενον ἐνιαυτὸν 
τῆς ϑηναίων στρατείας ἐπὶ Κύπρον ἡγουμένου Κίμωνος. 
Hoc exordio termini librorum X et XI describuntur; hi 
ipsi locis III et I respondent. 

Prooemio libri XII scriptor disciplinam  stoicorum 
secutus docet nihil boni hominibus sincerum et integrum 
contingere, nihil mali commodo quodam carere. Exemplo 
belli Persici utitur, quod, quamquam Asiae civitatibus iam 
subactis interitum Graecis minatum esset, tamen ad incre 
menta inprimis Atheniensium plurimum valuerit. Quam 
disputationem Diodorus his concludit: ἀλλὰ περὶ μὲν τούτων 
ἀχριβέστερον τὸ κατὰ μέρος ἀνεγράψαμεν ἐν δυσὶ βύβλοις, 
ταύτῃ τε καὶ πρὸ ταύτης (2,2); deinde eodem modo atque 
antea ad res narrandas aggreditur. 

Neque aliter res se habet in reliquis prooemiis; in 
initio de aliqua re disputatur, deinde termini librorum 
circumscribuntur. In exordio enim libri XIII Diodorus 
explicat in posterum omnia in prooemiis supervacanea, 
quamquam alioquin maximam utilitatem lectoribus prae: 
beant, in tanta rerum copia se omittere neque nisi res 
narratas et res narrandas comprendere velle (loci VII, III, D. 
Praeterea. audimus XIII 1,1 omnes fere scriptores illius 
aetatis in principiis librorum de aliqua re, quantum libuit, 
exspatiari solitos esse, ut ad res ipsas aditum pararent; 
eundem morem etiam Diodorum sequi iam cognovimus. — 
In eo quo librum XIV incipit scriptor promissi sui non 
iam memor de dignitate et fama omnibus hominibus et 
bonis et malis tuenda praefatur; exemplum triginta tyran 
norum, Lacedaemoniorum, Dionysii ex ipso libri argumento 
ductum affert (loc. III, I, VI). 

In prooemio libri XV scriptor iudicandi libertatem in 
rebus componendis postulat commendatque, qua boni ad 
res praeclare agendas excitari, mali vero a suscipiendis 

sceleribus deterreri possint. Qua libertate, quod contextum 
historiae ad ea tempora quibus Lacedaemonii apud Leuctra 
victi essent (cf. XV 55—56) iam deduxerit, ad Spartiatas 
castigandos, qui rem publicam maiorum virtute partam et 
auctam suis vitiis perdiderint, optimo iure se usurum esse 
pronuntiat. Hanc criminationem Lacedaemoniorum, quae 
prooemio intexta est, scriptor his concludit: ἡμεῖς δὲ τούτοις 
ἀρχούντως ἐπιτετιμηκότες ἐπὶ τὸ συνεχὲς τῆς ἱστορίας μετα- 
βησόμεϑα. Hoc in principio loci VII, III, I insunt; prae» 
terea vero hoc novavit Diodorus: eam rem quam in trac 
tationem ipsam inserere non vult vel non potest in prooemio 
disputat. Habemus igitur prooemii emblema, de quo supra 
(pag. 10) diximus. Tale emblema in prooemiis historicis 
quis ante Diodorum admiserit, nescio nisi quod morem 
didacticorum aut epicorum poetarum imitatus videtur esse. 
lam in libr VI principio, ni fallor, Diodorus, ubi Euhe- 
meri doctrinam de natura deorum explanat, emblema ad- 
hibuit. 

In exordio libri XVI scriptor eam rationem approbat 
atque laudat qua civitatum regumque res gestae non 
divulsae, sed continuo ab initio usque ad finem perscri- 
bantur; quo quidem pacto res et memoria facile compre: 
h:idi et lectoribus perspicuas reddi putat; hanc rationem 
occasione data etiam se sequi. Itaque hoc uno volumine 
Philippi, regis Macedonum, vitam atque res gestas se 
complexum esse. Deinde eius regis praecipuas res paucis 
explanat (1,5—6) atque ad res tractandas sic aggreditur: 
ἵνα δὲ μὴ διὰ vob προοιμίου προλαμβάνωμεν αὐτοῦ τὰς 
πράξεις, ἐπὶ τὸ συνεχὲς τῆς ἱστορίας πορευσόμεϑα βραχέα τοῖς 
χρόνοις προσαναδραμόντες. Huic prooemio deest locus III, 
adsunt loci VII, I, VI; commendationem autem Diodorus 
ia efficit, ut ex ipso libri argumento exempla ducat. 

Prooemio libri XVII munus locorum III et I expletur; 
deinde de rebus Alexandri Magni, quae libro XVII con» 
tnentur, lectores breviter admonet Diodorus (loc. VI). — 

Libro XVIII ineunte id quod veteres philosophi docuerunt 
multique credunt hominum animos immortales esse et exitu 
vitae imminente futura praevidere exemplo Alexandri Magni 
comprobatur. Nam illud τῷ ἀρίστῳ" προορῶμαι γὰρ ἐπι- 
τάφιον μέγαν ἀγῶνα γενησόμενόν μοι τῶν φίλων ab 115 qui 
Alexandri hereditatem adissent perfectum esse. Quorum 
res gestas hoc libro se declaraturum esse Diodorus pros 
nuntiat (1,1—5); praeterea argumentum prioris libri com: 
memoratur (loci III et I). — Volumine XIX imprimis res 
Agathoclis, tyranni Syracusanorum, enarrandae erant. Quam: 
obrem Diodorus de causis libertatis oppressae atque 
tyrannidis invectae praefatur. Praeclarissimum autem om: 
nium tyrannorum fuisse Agathoclem. Cuius de vita non. 
nulla praemittuntur. Deinde termini librorum adscribuntur 
(loc. VI, III, 1). — In prooemio libri XX Diodorus primum 
de orationum historis interpositarum et abusu et usu 
disserit (loc. VII), deinde officium locorum III et I explet 


(cf. Polyb. XXXVI). 


Reliquorum librorum nonnisi fragmenta exstant, quorum 
perpauca ad exordia spectare videntur. Veri simile est 
libri XXV exc. Hoesch. p. 169 H. 509 W. ad prooemium 
pertinere. Hoc ex fragmento apparet Diodorum dicto 
quodam Epicuri: τὸν μὲν δίκαιον βίον ἀτάραχον ὑπάρχειν, 
τὸν δὲ ἄδικον πλείστης ταραχῆς γέμειν *) usum esse, ut ad 
res tractandas accedere posset. — Non aliter res se habet, si 
spectes ad libri XXVI exc. Hoesch. p. 171—172 H. 
512—515 W/. Initio haec legimus: οὔτε ποιητὴς οὔτε 
συγγραφεὺς οὔτε ἄλλος τεχνίτης οὐδεὶς παραγγελίας τινὸς 
λογικῆς δύναται πᾶσι τοῖς ἀναγινώσκουσι κατὰ πᾶν εὐαρε: 
στῆσαι, quae opinio, quam nemo facile improbat, porro 
explanatur. — In principio libri XXXII videntur haec scripta 
fuisse: ὅτ, οἱ τὰς ἡγεμονίας περιποιήσασϑαι βουλόμενοι 
χτῶνται μὲν αὐτὰς ἀνδρείᾳ καὶ συνέσει, πρὸς αὔξησιν δὲ 


1) cf. Usener, Epicurea pag. 75. 

μεγάλην ἄγουσιν ἐπιεικείᾳ καὶ φιλανϑρωπίᾳ, ἀσφαλίζονται δὲ 
φόβῳ xci χαταπλήξει. τούτων δὲ τὰς ἀποδείξεις λάβοις ἂν 
ταῖς πάλαι ποτὲ συσταϑείσαις δυναστείαις ἐπιστήσας τὸν νοῦν 
χαὶ τῇ μετὰ ταῦτα γενομέἕγη Ῥωμαίων ἢ ysuovía. Observationes 
quaedam de principatu obtinendo videntur ad res huius 
libri adduxisse. — Libro XXXVII Diodorus bellum Marsicum 
explanaturus erat; qua de re in prooemio eius belli magni: 
tudo recensebatur (exc. Vat. p. 112—114); inde locos I et 
VI colligere possumus. 

lantum est quod de Diodori prooemiis scimus; unde 
apparet eum magnopere curavisse suum cuique libro pro- 
oemium praemittere. Cuius rei causam scriptor ipse decla: 
ravit (I 5,2): βούλομαι τοὺς διασκευάζειν εἰωθότας τὰς 
βύβλους ἀποτρέψαι τοῦ λυμαίνεσθαι τὲς αλλοτρίας πραγμα- 
rnc.) Quod ἀποτρέψαι τοῦ λυμαίνεσθαι ut assequatur, 
auctor terminos et ordinem librorum accurate in principiis 
indicat librumque alium ad alium refert. Qua in re stabiles 
et certas formulas adhibuit: cf. XI 1,1 et XII 2,5; XII 21 
et XIII 1,2; XIV 2,4 et XV 1,6; XVII 1,2 et XVIII 1,6; 
XVIII 1,6 et XIX 1,10; XIX 1,10 et XX 2,5. Loci igitur 
III et I in omnibus fere prooemiis (II-IV, XI—XV, 
XVII-XX) adhibiti erant; quos locos maxime ad disposi» 
tionem librorum et argumentorum spectare iam apud Poly: 
bium vidimus (vide supra p. 59). Accedit quod Diodorus in 
prooemiis plerumque lectores ad res scribendas adducit 
partim de se ipso (libr. IV, V, XIII, XV,. XVI, XX) partim 
de aliqua re, quam saepe ex ipso argumento librorum prompe 
sit, vel de sententia philosophica (I, XII, XIV, XVIII, XIX, 
XXV, XXXII) verba faciens. Praeterea didicimus scriptorem 
primum historicorum, quantum scimus, principiis emblema 
inseruisse (VI, XV). Denique Diodorus sicut Polybius 
in prooemiis locos II et VII ceteris praetulit eundemque 


l) cf. Hieron. Prol comm. Ezech. V: ne librorum numerus con- 
fundatur et per longa temporum spatia diversorum inter se voluminum 
ordo vitietur, praefatiunculas singulis libris praeposui. 


fere usum prooemiandi atque ille secutus est; id unum 
autem novavit, quod aditum ad res narrandas splendidum 
atque emblema, quod memoravimus, prooemiis addidit. 
Diodori aequalis erat Dionysius Halicarnassensis; 
hic in praefatione operis quod περὶ Ῥωμαικῆς ἀρχαιολογίας 
inscribitur ea comprehendit quae ad intellegendum scrip. 
toris consilium et operis usum scire lectores oportebat. 
Statim Dionysius in initio prooemii indicat, de quo hoc in 
principio dicatur: τοὺς εἰωϑότας «700(0009« τοῖς προοι- 
μέοις τῶν ἱστοριῶν λόγους ἥκιστα βουλόμενος ἀναγκάζομαι 
περὲ ἐμαυτοῦ προειπεῖν, οὔτ᾽ ἐν τοῖς ἰδίοις μέλλων πλεονάζειν 
ἐπαίνοις, οὗς ἐπαχϑεῖς οἶδα φαινομένους τοῖς ἀκούουσιν, οὔτε 
διαβολὰς καϑ' ἑτέρων ἐγνωκὼς ποιεῖσϑαι συνγραφέων, ὥσπερ 
᾿Αναξιμένης χαὶ Θεόπομπος ἐν τοῖς προοιμίοις τῶν ἱστοριῶν 
ἐποίησαν, ἀλλὰ τοὺς ἐμαυτοῦ λογισμοὺς ἀποδεικνύμενος, οἷς 
ἐχρησάμην, ὅτε ἐπὶ ταύτην ὥρμησα τὴν πραγματείαν, καὶ 
περὶ τῶν ἀφορμῶν ἀποδιδοὺς λόγον, ἐξ ὧν τὴν ἐμπειρίαν 
ἔλαβον τῶν γραφησομένων. Primum disseritur, quas ad 
rationes in materia eligenda et componenda respiciendum 
sit: πρῶτον μὲν ὑποϑέσεις προαιρεῖσϑαι καλῶς καὶ μεγαλο. 
πρεπεῖς χαὶ πολλὴν ὠφέλειαν τοῖς ἀναγνωσομένοις φερούσας" 
ἔπειτα παρασχευάζεσϑαι τὰς ἐπιτηδείους εἰς τὴν ἀναγραφὴν 
τῆς ὑποθέσεως ἀφορμὰς μετὰ πολλῆς ἐπιμελείας τε καὶ φιλο- 
πογέας. Eos autem qui aliis rationibus adducti historias 
composuerunt valde improbat Dionysius neque ullum locum 
ad hanc rem disserendam magis idoneum esse putat quam 
prooemium (1). Deinde scriptor se normam supra insti 
tutam secutum res Romanas scribendas elegisse pronuntiat; 
quarum gravitatem atque magnitudinem ita probat, ut 
primum vim et auctoritatem aliarum gentium, Assyriorum, 
Medorum, Persarum, Atheniensium, Lacedaemoniorum, 
Thebanorum, Macedonum, deinde Romanorum declaret 
(2—5). Sic argumento in universum indicato iam, quae 
propria sit materia, memorat: ὅτι δ᾽ οὐκ ἄνευ λογισμοῦ xci 
προνοίας ἔμφρονος ἐπὶ τὰ παλαιὰ τῶν ἱστορουμένων περὶ 

αὐτῆς ἐτραπόμην, ἀλλ᾽ ἔχων εὐλογίστους ἀποδοῦναι τῆς προ- 
αιρέσεως αἰτίας, ὀλίγα βούλομαι προειπεῖν... Ad δτοβδοοες 
logiam Romanorum sese adisse, ut falsas de Romanis rebus 
antiquissimis opiniones ex animis Graecorum  evelleret 
verasque insereret; itaque hoc sibi propositum esse, ut 
Graecos Romae eiusque principatui reconciliet ; neque 
quemquam de hac re recte scripsisse; Graecos enim auctores 
ad res Romanas aggressos vituperandos esse omnes: ὧν 
ἕχαστος ὀλίγα καὶ οὐδὲ αὐτὰ διεσπουδασμένως, ἀλλ᾽ ἐκ τῶν 
ἐπιτυχόντων ἀχουσμάτων συνϑεὶς ἀνέγραψεν; neque aliter 
Romanorum scriptores rem egisse: τούτων δὲ τῶν ἀνδρῶν 
ἑχάτερος, οἷς μὲν αὐτὸς ἔργοις παρεγένετο, διὰ τῇ" ἐμπειρίαν 
ἀχριβῶς ἀνέγραψεν, τὰ δὲ ἀρχαῖα τὰ μετὰ τὴν κτίσιν τῆς 
πόλεως γεγομένα κεφαλαιωδῶς ἐπέδραμεν.  Efficere autem 
se voluisse, ut viros Romanorum fortissimos illorum tem 
porum redderet immortales, posteros ad res praeclare atque 
fortiter gerendas impelleret, sui ipsius praestantiam probaret 
Romaeque gratiam referret (4—6). Postremo auctor ad. 
iumenta recenset, quibus, cum opus compararet, utebatur; 
Graecorum scriptorum historias, ut Hieronymi, Timaei, 
Polybii, multa quoque suis studuis se cognovisse; bello 
enim civili peracto Romam se venisse, ubi a doctissimis 
viris, quorum consuetudine usus esset, multa accepisset, 
multa ex historiis M. Porcii Catonis, Fabii Maximi, Valerii 
Antiae, Licinii Macri, aliorum decerpsisset (7). Denique 
Dionysius et de rebus ipsis et de forma totius operis 
praemonet; res Romanorum a fabulosis primordiis usque 
ad bellum Punicum primum gestas se enarraturum esse; 
σχῆμα δὲ, inquit, ἀποδίδωμι τῇ πραγματείᾳ oUO' ὅποῖον ol 
τοὺς πολέμους ἀναγράψαντες ἀποδεδώχασι ταῖς ἱστορίαις οὔϑ᾽ 


ὑποῖον οἱ τὲς πολιτείας αὐτὰς ἐφ᾽ ἑαυτῶν διηγησάμενοι οὔτε 
ταῖς χρονικαῖς παραπλήσιον, ἃς ἐξέδωκαν ob τὰς ᾿Αἀτϑίδας 
πραγματευσάμενοι" μογοειδεῖς γὰρ ἐκεῖναί τε καὶ ταχὺ προσ- 
ἰστάμεναι τοῖς ἀκούουσιν" ἀλλ᾽ ἐξ ἁπάσης ἰδέας μικτὸν ἔνα- 
γωνίου τε καὶ ϑεωρητικῆς, ἵνα καὶ τοῖς περὶ τοὺς πολιτικοὺς 

διατρίβουσι λόγους καὶ τοῖς περὶ viv φιλόσοφον ἐσπουδακχόσι 
ϑεωρίαν καὶ εἴ τισιν ἀοχλήτου δεήσει διαγωγῆς ἔν ἱστορικοῖς 
ἀναγνώσμασιν, ἀποχρώντως ἔχουσα φαίνηται (8). Prooemium 
ipsum his concludit: ὁ δὲ συντάξας αὐτὴν 4ιονύσιός εἶμι 
᾿λεξάνδρου “Ἁλικαρνασσεύς. 

Haec praefatio in duas partes, quarum altera est de 
scriptore (1—7), altera de opere (8), divisa est (cf. 7 fin: 
ταῦτα μὲν οὖν ὑπὲρ ἐμαυτοῦ διείλεγμαι" λοιπόν ἐστι δέ μοι 
περὶ ἱστορίας αὐτῆς προειπεῖν). In priore parte loci VII 
(1), VI (2—5), I (4 init.), IV (4—6), VI (7), in posteriore 
II, VI (8) insunt. Dionysius loco commendationis ter 


utitur, primum ut similiter atque Polybius historiam 
Romanam in universum, deinde ut suum argumentum 
auctoribus nominatis, denique ut formam operis commendet. 
Ceterum ad exemplum Ephori, Theopompi, Timaei per 
totum prooemium alios scriptores vituperationibus, se ipsum 
opusque suum laudibus palam et saepe effert, ut lectores 


attentos reddat inprimisque Romanos sibi conciliet. Quod 
denique nomen suum in extrema praefatione nominat, usum 
veterum, Hecataei, Herodoti, Thucydidis, secutus est nisi 
quod hi nomen prooemio ineunte posuerunt. 


Quantum ad singula volumina attinet, e quibus I—X 
incolumia, undecimum fere intactum, reliquorum nonnisi 
fragmenta exstant, Dionysius prooemia non adhibuit; unde 
cimum solum a novo principio incipit. Sed ut terminos 
librorum describat, auctor modo finem libri verbis signi 
ficat (I), modo neque finem librorum neque initium indicat 
(VI/VII. VII/VIII, VIILIX, IX/X), modo verbis quibusdam 
repetitis volumina secludit (II/III, X/XI) et in fine et initio 
librorum binorum eandem periodum scribit (III/IV, IV/V, 
V/VI). Eadem ratione libros separandi etiam Strabo ἢ) 
usus est (IIIIV, IV/V, V/VI, VI/VII) neque recte Kiess 
lingius. in editione Dionys. Hal. Antiq. Rom. (a. 1860—70) 


1) cf. Birt, Buchwesen pag. 145. 

haec verba, quia ex initio libri sequentis repetita essent, 
in finibus librorum III-V secludenda esse putavit itemque 
Jacoby editor in libri III fine. 


Sed ut supra commemoravimus, liber XI a proprio 
prooemio initium sumit. Dionysius argumentum, quod 
est de decemvirorum dominatione extincta, indicat porro: 
que explanat: ὃν δὲ τρόπον ἐπεχείρησαν ἐρριζομένην ἤδη τὴν 
δυναστείαν ἐξελεῖν, καὶ τένων ἀνδρῶν ἡγησαμένων τῆς ἐλευ- 
ϑερίας, καὶ διὰ ποίας αἰτίας x«i προφάσεις, ἐξ ἀρχῆς ἄνα- 
Deinde iis quae sequuntur 
facetius quam verius disserit, quo modo res, ut lectoribus 
delectationem et utilitatem afferant, scribenda sint. Hoc 
in exordio scriptor locos I et VII adhibuit eodem fere 
modo ac priores auctores. 


λαβὼν πειράσομαι διελϑεῖν. 
C ! 


Singula volumina prooemiis exornare Diodorus curavit; 
haec ratio Dionysio non iam curae est; immo cum opus 
in duas partes denorum librorum divisisset, nonnisi primo 
et undecimo prooemium addidit. Dionysius igitur primus 
e Graecis scriptoribus maiores tantum partes operis sic 
exornavit; ante eum Graeci omnibus, ni fallor, voluminibus 
prooemia attribuebant nec non Romani, quantum scimus, 
aut eundem morem secuti sunt aut omnino prooemia sin: 
gulis libris non anteposuerunt. 


Iam vero ad Titum Livium procedamus. Ηἰς scriptor 
sic praefatur: facturusne sit operae pretium, si res populi 
Romani a primordio urbis perscripturus fuerit, se neque 
satis scire neque, si sciat, dicere audere; rem enim cum 
veterem tum vulgatam esse, quod novi semper scriptores 
aut in rebus certius aliquid allaturos aut scribendi arte 
rudem vetustatem se superaturos esse credant. Attamen se 
Ipsum rerum gestarum memoriae pro virili parte libenter 
consuluisse, quamquam tanti et tot scriptores de eadem re 
scripsissent, argumentum ipsum et tempore et copia diffi 
dllimum esset tractatu legentiumque animi rebus magis 

novissimis quam olim gestis delectarentur; nam sui populi 
gratia his studiis sese dedisse. Hoc quoque, inquit, laboris 
praemium petam, ut me a conspectu malorum, quae nostra 
tot per annos vidit aetas, tantisper certe, dum prisca illa 
mente repeto, averíam, omnis expers curae, quae scribundis 
animum etsi non flectere a vero, sollicitum tamen efficere 
possit (5). Quae ante conditam condendamve urbem 
poeticis magis fabulis quam incorruptis rerum gestarum 
monumentis tradantur, ea se neque adfirmare neque refellere 
velle; hanc veniam antiquitati dandam esse, ut humana 
divinis miscendo primordia urbium  augustiora faciat; 
propter ingentem belli gloriam populo Romano licere Martem 
suum conditorisque sui parentem putare; sed haec et his 
similia haud in magno discrimine se ponere; ad illa potius 
animum se intentare, quae vita, qui mores fuerint, per quos 
viros quibusque virtutibus domi militiaeque imperium 
partum et auctum sit; labente deinde paulatim disciplina 
ut mores magis magisque dilapsi sint, donec ad haec 
tempora, quibus nec vitia sua nec remedia pati possent 
Romani, perventum sit. Hoc in cognitione rerum praecipue 
salubre esse exempla in illustri monumento posita intueri, 
unde capi possit quod imitere et quod vites. Quae percipi 
posse inprimis cognitione rerum Romanorum: ceferum aut 
me. amor negotii suscepti fallit, aut nulla unquam res 
publica nec maior nec sanctior nec bonis exemplis ditior 
fuit, nec in quam civitatem tam serae avaritia luxuriaque 
imigraverint, nec ubi tantus ac tam diu paupertati ac par: 
simoniae honos fuerit: adeo quanto rerum minus, tanto 
minus cupiditatis erat; nuper divitiae avaritiam et abun 
dantes voluptates desiderium per luxum atque libidinem 
pereundi perdendique omnia invexere (11—12). Sed se 
non a querellis, sed potius a bonis ominibus votisque et 
precationibus deorum dearumque, si ipse poeta esset, liber 
tius incepturum esse, ut orsis tantum operis successus 
prosperos darent. 

Hoc igitur in prooemio Livius primum argumentum 
indicat causasque scribendi declarat ita, ut iis quibus a 
rebus componendis deterreri poterat (1—4) eam qua potis: 
simum ductus sit (5) opponat; deinde de sua ratione 
scribendi (6—9) et de virtutibus operis argumentique 
(10—12) verba facit; denique auxilium deorum in rebus 
tractandis forma praeteritionis adhibita sibi expetit (15). 
Locos igitur I, IV, VII, VI novumque locum, invocationem 
numinum, quem VIII nominavimus, Livius adhibuit. Prae- 
terea observatur scriptorem alios qui de eadem re scripserunt 
neque laudare neque vituperare, lectores de amplitudine 
totius operis atque partitione certiores non reddere. Locus 
igitur II deest; qua ex re intellegimus Livium tum, cum 
primam operis partem hac praefatione exornatam ederet, 
libros omnes nondum conscripsisse (cf. prooem. libr. XXXI). 
Denique quod scriptor sub finem prooemii a dis eventus 
prosperos petit, suam ipsius pietatem moremque poetarum 
sequitur. In comparationem vocare licet Polybiana III 5, 7. 
Ubi Polybius quasi per hymnum historiam praedicans 
Fortunam oraverat, ne facultas operis perficiendi sibi de: 
esset ; Livius iam apertius auxilium numinum expetit; qua 
In re uterque in provinciam epicorum transgressus est. 
Neque vero Livius illum locum invocationis in orationem 
prosam primus introduxit; est qui ante eum illo usus sit, 
Varro Reatinus. Hic enim in rer. rust. libr. I 1,4 auxilium 
illorum deorum qui maxime agricolarum duces sunt invocat; 
vide supra pag. 21. Ceterum Livii exordium rotundatum 
atque perfectum omnia prooemii officia explet. 


Livius opus suum, cuius libi I—X, XXI—XXXXV 
fragmentaque nonnulla exstant, ita distribuit, ut certa et 
definita historiae spatia singulis operis partibus, quae tamen 
atte cohaerent, complecteretur; atque libris quidem I—XV 


1) H. Nissen, Mus. Rhen. 27,539. E. Wolfflin, Phil. 55, 139. Birt, 
Buchrolle pag. 226. 

ves ab antiquissimis temporibus usque ad bellum Punicum 
primum gestae narrantur; qui rerum Orbis duas partes 
continet; libri I—V res Romanas usque ad Gallos qui 
urbem ceperunt, libri VI-XV res deinceps gestas compre 
hendunt; atque liber VI a novo prooemio incipit. Deinde 
libris XVI—XXX bella Punica explanantur, XVI—XX pri 
mum, XXI—XXX secundum; atque volumen XXI rursus 
a prooemio initium sumit. Libris denique XXXI—XLV 
scriptor bella contra Macedones Syrosque gesta narrat, 
XXXI-XXXV bellum Philippo regi, XXXVI—XL Syris 
et Aetolis, XLI—XLV Perseo regi inlatum; in quibus 
volumen XXXI prooemium habet. lam vero haec tria 
quae exstant exordia tractabimus. Sed etiam aliud prooe 
mium Plinius videtur legisse, nam Nat. hist. praef. 16: 
equidem ..., inquit, profiteor mirari me T. Livium, auctorem 
celeberrimum, in historiaruum suarum, quas repetit ab ori- 
gine urbis, quodam volumine sic orsum: iam sibi satis 
gloriae quaesitum et potuisse se desidere, ni animus inquies 


pasceretur opere. Est quidem hic locus VII; sed haec et 
quae Servius ad Verg. Georg. III 1 memoriae tradit: scimus 
concessum esse scribentibus, ut iteratione prooemii legentium 
reficiant interdum laborem ; nam et Livius frequenter innovat 
principia, ut incensa a Gallis urbe (cf. prooem. libr. VT), 


ut completis consulibus ... nos nihil docent. 

Libri autem VI prooemium est hoc: quae ab condita 
urbe Roma ad captam eandem urbem Romani sub regibus 
primum, consulibus deinde ac dictatoribus decemvirisque 
ac tribunis consularibus gessere, foris bella, domi seditiones, 
quinque libris exposui, res cum vetustate nimia obscuras, 
velut quae magno ex intervallo loci vix cernuntur, tum 
quod parvae et rarae per eadem tempora literae fuere, una 
custodia fidelis memoriae rerum gestarum, et quod etiam 
si quae in commentariis pontificum aliisque publicis privatis: 
que erant monumentis, incensa urbe pleraeque interiere. 
clariora deinceps certioraque ab secunda origine velut 


stirpibus laetius feraciusque renatae urbis gesta domi militiae- 
que exponentur. Hoc in principio Livius principalia capita 
prioribus quinque libris tractata enumerat (1), difficultates, 
quibus Romanorum antiquitatis enarratio laboret, explicat 
(2), animos legentium ad res Romanorum quae sequuntur 
adducit (5). Loci igitur III, VII, I insunt; Diodori exor: 
dium libri IV conferre licet. 

In principio libri XXI Livius in parte operis se id 
facturum esse pronuntiat, quod omnes fere rerum scriptores 
in prooemio totius operis fecerint; bellum maxime omnium 
quae unquam gesta sint memorabile se scripturum esse, 
quod Hannibale duce Carthaginienses cum populo Romano 
gesserint (1); nam neque validiores inter se civitates arma 
contulisse, neque his ipsis tantum unquam virium aut 
roboris fuisse easdemque adversarias iam vires inter se 
expertas esse primo Punico bello, et adeo variam fortunam 
belli fuisse, ut propius eis periculum esset qui vicissent (2). 
Romanos indignatos esse, quod victi victoribus inferrent 
arma, Poenos, quod avare imperitatum victis esse crederent 
(3); famàm esse etiam Hannibalem, cum perfecto Africo 
bello Hamilcar pater exercitum in Hispaniam traiecturus 
sacrificaret, altaribus admotum iure iurando adactum esse 
se cum primum posset hostem fore populo Romano (4). 
Sic Livius de gravitate et causis belli Punici secundi verba 
facit; argumentum indicat commendatque; loci igitur I, VI 
inveniuntur. 

In prooemio libri XXXI Livius respirat, quod ad finem 
belii Hannibalis pervenerit: etsi in partibus singulis tanti 
operis fatigari minime conveniat, tamen cum in mentem 
venerit tres et sexaginta annos — a primo bello Punico ad 
secundum finitum — aeque multa volumina sibi occupasse 
quam occupavissent quadringenti octoginta septem anni a 
condita urbe ad Ap. Claudium consulem, iam se providere 
animo, quidquid progrediatur, in vastiorem se altitudinem 
ac velut profundum invehi, et crescere paene opus, quod 

prima quaeque perficienti minui visum sit (1—5). Itaque 
Livius de se ipso loquens copiam materiae effert; locus VII 
solus adest. 

Haec de Livii exordiis. Vidimus scriptorem non omnia 
volumina, sed ea solum quae partes maiores operis incipiunt 
prooemiis exornare; eundem morem praeter Ennium tum 
etiam Dionysius secutus est. Neque in principiis librorum 
novi loci inveniuntur, sed idem sunt atque Graecorum. 
Argumenta prooemiorum Livius ex historia ipsa neque 
aliunde sumpsit. 

His peractis ad Philippica Pompei Trogi oculos 
vertamus; cuius tamen operis de prooemiis nihil comperti 
habemus; nam ex [Iustini excerptis nihil discimus. — Eadem 
res est, siad Velleium Paterculum accedis; eius opus quod 
nunc Historiarum Romanorum libri duo inscribitur primo 
unum volumen continebat; quamobrem liber II omnino 
prooemio carebat; totius autem operis prooemium, quod 
sine dubio exstabat, una cum initio libri I periit. — Neque 
aliter res se habet, si spectes ad opus Curtii Rufi; cuius 
libri I et II una cum praefatione interierunt; reliqui prooe 
miis carent. Libri quidem V in initio?) de ratione dis 
ponendi nonnulla ille dicit; quae tamen verba non prooe 
mium, sed annotatio modo scriptoris nominanda est. Curtius 
Rufus igitur usum libros prooemiandi ignorat. 

Eundem morem Iosephus Flavius in opere cui titulus 
est Ἱστορία Ἰουδαικοῦ πολέμου πρὸς Ῥωμαίους sequitur; toti 
solum operi praefationem praemisit. Cuius argumentum 
est hoc: Quoniam bellum Iudaicum, omnium maximum, 


1) Birt, Buchrolle pag. 54; Buchwesen pag. 520. 

2) Quae interim ductu imperioque Alexandri vel in Graecis vel 
Illyriis ac Thracia gesta sunt, si suis quaeque temporibus reddere voluero, 
interrumpendae sunt res Asiae, quas utique ad fugam mortemque Darei 
universas in conspectum dari et sicut inter se cohaerent, ifa opere ipso 
coniungi, haud paulo aptius videri potest. Igitur quae proelio apud Arbela 
coniuncta sunt, ordiar dicere (V 1, 1). 

ali, cum rebus non interfuissent, rumoribus edocti, alii, 
quamquam testes oculati essent, tamen scribendum fide 
historica minime servata suscepissent, sibi Iosepho, Matthiae 
filio, Hierosolymis sacerdoti, qui cum Romanis initio 
quidem dimicavisset, rebus vero deinceps gestis necessitate 
coactus interfuisset, ea quae nuper barbaris patria lingua 
conscripta composuisset graece versa Romanis populisque 
qui in eorum dicione essent narrare in animo fuisse (1). 
Indignum enim esse barbaros de bello Iudaico, quo summa 
rerum Romanorum lIudaeorumque periclitaretur, satis cog 
novisse, Romanorum Graecorumque nonnisi ficta et falsa 
scripta exstare (2). Plurimos enim eorum scriptorum res 
Romanas nimis extulisse, Iudaicis obtrectavisse neque ome 
nino, quantum ad belli diuturnitatem, militum multitudinem, 
imperatorum dignitatem gloriamque attineret, satis fecisse (5). 
Contra eos sese studuisse ea quae a suis popularibus gesta 
essent non quidem in maius augere, sed facta utriusque 
populi peraccurate perquirere atque recte referre; neque 
tamen affectus animi neque dolores ex patriae civiumque 
rebus adversis captos, quos Iudaei ipsi sua culpa, non Titi 
Caesaris, non Romanorum suscepissent, in rebus narrandis 
se repressisse; sed se petere, ut res quidem historiae assig: 
narentur, lamentationes vero scriptori tribuerentur (4). 
Optimo autem iure sese vituperavisse Graecorum auctores 
qui ea quae a prioribus, ut res Assyriorum Medorumve, 
bene scripta essent denuo conscriberent, res autem sua 
aetate gestas, quibus maiores scribendae suscipi non possent, 
neglegerent, nec hoc satis, sed etiam aliorum qui his rebus 
operam navarent studia detraherent. φιλόπονος δὲ, inquit, 
οὐχ ὁ μεταποιῶν oixovouíav καὶ τάξιν ἀλλοτρίαν, ἀλλ᾽ ὃ μετὰ 
τοῦ καινὰ λέγειν χαὶ τὸ σῶμα τῆς ἱστορίας κατασκευάζων 
ἴδιον. χαγὼ μὲν ἀναλώμασι xci πόνοις μεγίστοις ἀλλόφυλος 
ὧν “Ἕλλησί τε καὶ Ῥωμαίοις τὴν μνήμην τῶν χκατορϑωμάτων 
ἀνατίϑημε" τοῖς δὲ γνησίοις πρὸς μὲν và λήμματα καὶ τὲς 
δίκας κέχηνεν εὐϑέως τὸ στόμα καὶ γλῶσσα λέλυται, πρὸς δὲ 

τὴν ἱστορίαν, ἔνϑα χρὴ ταἀληϑῆ λέγειν x«i μετὰ πολλοῖ 
πόνου τὸ πράγματα συλλέγειν, πεφίμωνται παρέντες τοῖς 
ἀσϑενεστέροις καὶ μηδὲ γινώσχουσι τὰς πράξεις τῶν ἡγεμόνων 
γράφειν. τιμάσϑω δὴ παρ᾽ ἡμῖν τὸ τῆς ἱστορίας ἀληϑές, 
ἐπεὶ παρ᾽ Ἕλλησιν ἠμέληται (5). Res autem ab origine 
Iudaeorum repetere alienum esse et supervacaneum se puta: 
visse, quoniam et multi Iudaei res maiorum satis accurate 
conscripsissent et nonnulli Graeci easdem res graece per 
secuti a veritate non multum aberravissent; quam ob rem 
sibi initium scribendi fuisse, ubi illi desiissent; quae ad 
bellum Iudaicum attinerent, uberius fusiusque se explanasse, 
quae sua aetate antiquiora essent ea summatim vel carptim 
declaravisse (6). Deinde lectoribus totius operis argumenta 
exponuntur (7—11); denique his Iosephus finit: ταῦτα 
πάντα περιλαβὼν ἐν ἑπτὰ βυβλίοις καὶ μηδεμέαν ἐπισταμένοις 
τὰ πράγματα καὶ παρατυχοῦσι τῷ πολέμῳ καταλιπὼν ἢ μέμ- 
φεῶς ἀφορμὴν ἢ κατηγορίας, τοῖς γε τὴν ἀλήϑειαν ἀγαπῶσιν, 
ἀλλὰ μὴ πρὸς ἡδονὴν ἀνέγραψα (12). 

Itaque Iosephus primum causam scribendi et argumen: 
tum indicat (1), porro explicat, cur (2—5) et quo modo 
(4) de bello Iudaico scripturus sit, tum quae ratio sibi 
cum aliis scriptoribus intercedat (5), postremo dispositionem 
operis declarat (6—11), denique commendatione ipsius 
prooemium concludit (12); loci I, IV, qui tamen fere in 
unum confluunt, VII, II, VI adhibiti sunt. Qui omnes 
etiam apud Graecos vigent; quin etiam ratio non alia est 
atque Graecorum; exempli gratia locum causae Dionysius 
et Iosephus eodem modo explent (Dionys. prooem. 15—19 
^- Ioseph. prooem. 2—4); item locus dispositionis comparari 
potest cum Polybii institutione quae προέχϑεσις nominatur. 
Denique observatur Iosephum non aliter ac veteres rerum 
scriptores nomen genusque suum nominare, totum per 
prooemium veritatem fidemque suam efferre. 


1) Hac in re Thuc. I 1 absurde imitatus est Iosephus. 


τῷὦἬ - .. 


Alterius operis libris XX qui inscribuntur ““ρχαιολογία 
Jovócixá losephus hanc praefationem praefixit: qui se 
contulissent ad historias scribendas omnes variis causis 
impulsos esse: alios, quod eloquentiam ostendere gloriam: 
que capere voluissent, alios, quod amore argumenti ad. 
ducti essent, alios, quod res quibus interfuissent memoriae 
tradere studuissent, alios denique, quod magnitudine rerum 
utilium in obscuro latentium excitati essent, ut in communem 
utilitatem proferrent. Postremas has duas rationes etiam 
in se valere; nam his se causis commotum de bello Iudaico 
scripsisse; visum esse hoc opus omnium Graecorum obser: 
vatione esse dignum, quippe quo universae antiquitates et 
rei publicae constitutio Iudaeorum ex Hebraicis litteris 
translatae comprehendantur (1—6). Quas quidem res iam 
tum, cum de bello Iudaico scripsisset, explanare se voluisse ; 
sed argumenti nimia copia deterritum ab hoc consilio 
destitisse neque multum afuisse, quin Antiquitatum opus 
propter rerum difficultatem omnino non perfecisset. Non: 
nullis autem, maxime Epaphrodito, viro egregio,) adhor- 
tantibus et persuadente usu maiorum, qui paganos de rebus 
Iudaeorum sanctis certiores faciebant, hoc opus in lucem 
ut ederet, animum induxisse. Multo ante enim regi 
Ptolemaeo II, viro morum et litterarum studiosissimo, 
Eleazarum partem librorum Hebraeorum graece versam 
tradidisse. Cuius exemplum secutum se putavisse etiam 
suae aetatis multos discendi cupiditate impulsos scripta 
Iudaica libenter cognituros esse. Atque profecto has omnes 
litteras propter ipsum argumentum nec non utilitatis causa 
esse dignas, quae discerentur; nam ex his intellegere licere 
Iudaeis, si dei voluntati obsequebantur, omnia prospere 
evenisse, si deum neglegebant, maximas in calamitates in- 
cidisse; voluntatem dei eiusque facta a Mose verissime 


1) Graefenhain, de more libros dedicandi. Diss. Marpurg. a. 1897 
pag. 44. 

memoriae prodita esse; quae omnia accurate atque suo 
quaeque ordine neque subtrahendo quicquam neque adi. 
ciendo sese esse docturum (6—17). Sed quoniam fere 
omnia a Mose, sapienti legislatore, penderent, necesse fuisse 
de illo paucis praefari, ὅπως μή τινες τῶν ἀναγνωσομένων 
διαπορῶσιν, πόϑεν ἡμῖν ὃ λόγος περὶ νόμων καὶ πράξεων ἔχων 
τὴν ἀναγραφὴν ἐπὶ τοσοῦτον φυσιολογίας χκεχοινώγηχεν. Mosem 
eius rei auctorem esse; illum enim consulto hominum 
animos ad deum, mundi artificem, sustulisse eiusque virtutes 
mortalibus exempla imitanda edidisse. Sin autem libri 
Hebraeorum sic considerarentur, nihil vel absurdum vel 
maiestati dei eiusque erga homines amori parum congruum 
inveniri; nec nisi recta interpretatione opus esse, ut con 
templatio valde philosophica oreretur; ad illa autem per: 
scribenda se hoc opere peracto aggressurum esse. Denique 
paratum se dicit ad huius operis narrationem a mundi 
fabricatione incipiendam (18— 26). 

Disserit igitur Iosephus hoc in prooemio primum de 
causis scribendi (1—4), deinde argumentum indicat (5), 
tum commendationem operis reddit (6—17) ita, ut primum 
de difficultate rerum tractandarum, quam ut superaret nihil 
nisi adhortationes aliorum, usus maiorum multorumque 
discendi cupiditas effecissent (6—12), deinde de argumento 
utilitateque operis, de certa traditione suaque sincera fide 
verba faciat (15—17); denique argumentum defendit lecto- 
rumque animos instruere studet, quibus rationibus res 
accipiendae sint (18—26). Loci igitur IV, I, VI, VII colli: 
guntur, quos locos iam in principio belli Iudaici omnes 
invenimus; aliquid novi non inest. 

Ceterum e libris Antiquitatum solus quartus decimus 
suum prooemium possidet. Ubi Iosephus primum argu: 
mentum libri XIII in memoriam revocat et libri XIV in 
universum memorat denique de se ipso loquitur (1—3). 
Prooemium igitur simili modo atque exordia Polybii vel 
Diodori institutum est; locos VII, I, III Iosephus adhibuit. 


τιν quia 


Fere eiusdem temporis sunt quattuor evangelia, e qui: 
bus solum et unum evangelium χατὼ 4oíxov inscriptum 
a recto prooemio incipit. Ἐπειδήπερ πολλοὶ ἐπεχείρησαν 
ἀνατάξασϑαι διήγησιν περὶ τῶν πεπληροφορημένων ἐν ἡμῖν 
πραγμάτων, καϑὼς παρέδοσαν ἡμῖν οἱ ἀπ’ ἀρχῆς αὐτόπται 
καὶ ὑπηρέται γενόμενοι τοῦ λόγου, ἔδοξεν χώμοί, παρηκολου- 
ϑηχότε ἄνωϑεν πᾶσιν ἀχριβῶς, χκαϑεξῆς σοι yod Vou, χράτιστε 
Θεύφιλε, ἵνα ἐπιγνῶς περὶ ὧν κατηχήϑης λόγων τὴν ἀσφάλειαν 
([1--4. Itaque hoc quoque in prooemio causa scribendi 
argumentumque libri indicatur; scriptor ipse se commendat 
dicens se veritatem sequi et posse et velle; is cui liber 
mittitur ab auctore nominatur. Loci igitur IV, I, VL V 
hoc principio breviter et venuste comprehenduntur; praeter 
initium Epist. ad Hebr. periodum melius scriptam in Novo 
lestamento non invenimus.!) Simile est prooemium Xenoph. 
περὶ ἱππικῆς; vide supra p. 16. 

Tango etiam prooemium Actorum apostolorum, 
quamquam haec Acta non nisi ad πράξεις spectant. De quibus 
mitto ad quaestiones quas de eis M. Sorof?) et A. Gercke?) 
instituerunt. Scilicet etiam in hoc prooemio iidem loci 
atque in historico principio, III et I et V, adhibiti sunt. 

Haec quoniam absolvimus, ad opera Corneli Taciti 
veniamus, Historias dico et libros ab excessu divi Augusti. 
Quorum operum utrique scriptor praefationem praemisit, 
voluminibus autem singulis prooemia non addidit. Argu- 
mentum exordii Historiarum est hoc: initium Operis se 
sumpturum esse a Servio Galba iterum Tito Vinio consue 
libus; nam post conditam urbem res populi Romani intra 
Ctingentos et viginti annos prioris aevi gestas a multis 
auctoribus pari eloquentia ac libertate relatas esse; post: 
quam autem bellatum apud Actium atque omnem potentiam 
ad unum conferri pacis interfuerit, magna illa ingenia 


παι 55... 


1) Blass, Grammatik des Neutestamentl. Griechisch. pag. 274. 
2) Die Entstehung der Apostelgeschichte. Berl. 1890 pag. 51. 
5) Herm. XXIX, 575, 589. 

cessisse; simul veritatem pluribus modis infractam esse, 
primum inscientia rei publicae ut alienae, mox libidine 
adsentandi aut rursus odio adversus dominantes: ita curam 
posteritatis defuisse; sed ambitionem scriptoris facile reici 
posse, obtrectationem et livorem pronis auribus accipi solere, 
quippe cum adulationi foedum crimen servitutis, maligni- 
tati falsa species libertatis insit; sibi Galbam, Othonem, 
Vitellium nec beneficiis nec iniuriis cognitos esse; digni 
tatem. suam a Vespasiano inchoatam, a Tito auctam, a 
Domitiano longe provectam esse se non abnuere; quorum 
quemque incorrupta fide, sine amore, sine odio describen: 
dum esse; principatum autem divi Nervae et imperium 
Traiani, uberiorem securioremque materiam, senectuti sepo: 
suisse (1). Deinde Tacitus de argumento operis poetice 
magis quam plane verba facit, ut gravitatem rerum efferat 
suamque artem scribendi ostendat. 

Hoc in principio scriptor duabus partibus usus est; 
earum altera lectores de scriptoris consilio et ingenio cer 
tiores fiunt, altera argumentum breviter describitur. Priore 
parte Tacitus explanat, quid scripturus sit et unde atque 
cur inde incipiat; simul sano iudicio priores scriptores sub 
censum vocat, fidem veritatemque suam effert; loci igitur 
L IV, VII arte inter se coniuncti colliguntur. Posteriore 
parte locus VI expletur. Lectores bene ad res narrandas 
introduci nemo negabit. 

Praefatio alterius operis est haec: urbem Romam ἃ 
principio reges habuere; libertatem et consulatum L. Brutus 
instituit, dictaturae ad tempus sumebantur; neque decem- 
viralis potestas ultra biennium, neque tribunorum militum 
consulare ius diu valuit. non Cinnae, non Sullae longa 
dominatio; et Pompei Crassique potentia cito in Caesarem, 
Lepidi atque Antonii arma in Augustum cessere, qui cuncta 
discordiis civilibus fessa nomine principis sub imperium 
accepit. sed veteris populi Romani prospera vel adversa 
claris scriptoribus memorata sunt; temporibusque Augusti 

dicendis non defuere decora ingenia, donec gliscente adu- 
lationé deterrerentur. Tiberii Caique et Claudii ac Neronis 
res florentibus ipsis ob metum falsae, postquam occiderant, 
recentibus odiis compositae sunt. inde consilium mihi pauca 
de Augusto et extrema tradere, mox Tiberii principatum et 
cetera, sine ira et studio, quorum causas procul habeo. 

Huic prooemio multa arte atque brevitate composito 
nihil inest, quod non ad res ipsas spectet. Lectores ad 
argumentum adducuntur, scriptores veteris historiae populi 
Romani laudantur, ii qui res post Augustum mortuum 
scripserunt vituperantur, consilium auctoris de eisdem rebus 
sine ira et studio scribendi indicatur. Duos locos, IV et I, 
tenemus.  Notatu denique dignum videtur Tacitum in 
utroque prooemio veritatem atque fidem historicam prae: 
dapue significare. 

Reliquum iam est, ut de Appiano, Arriano, Cassio 
Dione Cocceiano, Herodiano dicatur; quorum quod 
ad praefationes operum attinet, Henricus Lieberich l. l. satis 
disseruit. Normam quam iam priores scriptores secuti sunt 
qualisque per saeculorum cursum permanebat illi non 
reliquerunt. Quae tamen de librorum principiis monenda 
sint iam proferantur. 

Appianus exordium libri VI qui est de rebus Hi: 
spaniensibus inde sumit, ut situm (1), antiquitates Hispaniae 
(2) breviter attingat, denique argumentum libri indicet et 
explicet (5). — Voluminis VII initio ea quae hoc libro trac: 
tanda sunt (bellum Hannibalis) indicantur veraque belli 
ausa iam in Hispaniae historia accurate declarata breviter 
repetitur (1—5). — In principio libri VIII Carthaginis origo 
(D, Carthaginiensium imperium auctum atque deletum 
paucis explicantur (2), denique huius libri argumentum 
(τὰ ἐν τῇ “ιβύη γενόμενα ἀπ’ ἀρχῆς) nominatur. — Nonum 
(le rebus Illyrici) Appianus a disputatione de situ (1) 
atque antiquitatibus Illyriae (2) incipit, deinde de gentibus 
lllyricis earumque fortuna (3—5) disserit, denique de se 

ipso locutus confitetur sibi non satis compertum esse, cur 
Romani Pannonios, Rhaetos, Noricos aliosque populo; 
finitimos omnes Illyrios nominent quoque modo subiece 
rint; quae tamen comperire sibi licuerit ea se commemo: 
raturum esse (6). — Volumen XI (de rebus Syriacis) scriptor 
statim a rebus Antiochi regis gestis exorditur, in exordio 
autem duodecimi (de bello Mithridatico) nonnulla de 
Bithynia praemonet. — Librum XIII, qui primus est ex 
quinque de bellis civilibus, Appianus a conspectu seditio. 
num civilium, quae usque a regibus expulsis ad Octavianum 
Augustum Romae exortae erant, incipit (1-5). Deinde 
ταῦτα, inquit, ὅπως ἐγέγετο, συνέγραψα καὶ querar αξιο- 
ϑαύμαστα ὄντα τοῖς ἐϑέλουσιν ἰδεῖν φιλοτιμίαν ἀνδρῶν ἄμετρον 
καὶ φιλαρχίαν δεινὴν καρτερίαν τε ἄτρυτον xoi χαχῶν ἰδέας 


μυρίων. Quo facto res Aegyptias se declaraturum esse 


pronuntiat; narrationem autem bellorum civilium propter 
rerum copiam in plures libros se digessisse atque primo 
quidem res a Sempronii Gracchi temporibus usque ad 


Cornelium Sullam, secundo res a Sulla. usque ad Gaium 
Iulium Caesarem gestas, reliquis certamina triumvirorum 
inter se et cum populo Romano exorta complexum esse. 
Exordium vero rerum Aegyptiacarum sibi pugnam apud 
Actium commissam fore. — Libro denique XIV (de bell. 
civ. II) ineunte scriptor de priore libro breviter admonet 
atque indicat, quid hoc volumine tractaturus sit: werd δὲ 
τὴν Σύλλα μοναρχίαν, καὶ ὅσα ἐπ’ αὐτῆ Σερτώριός τε d 
Περπέννας περὶ Ἰβηρίαν ἔδρασαν, ἕτερα ἐμφύλια Ῥωμαίοις 
τοιάδε ἐγίγνετο, μέχρι Γάιος Καῖσαρ xoi Πομπήιος Μάγνος 
ἀλλήλοις ἐπολέμησαν, καὶ Πομπήιον μὲν χαϑεῖλεν ὃ Καῖσαρ, 
Καίσαρα δ᾽ ἐν τῷ βουλευτηρίῳ τινὲς ὡς βασιλιζόμεγνον e 
χταρον. ταῦτα δὲ ὅπως ἐγένετο, xai ὕπως ἀνηρέϑησαν 0 τὲ 
Πομπήιος καὶ ὁ Γάιος, ἡ δευτέρα τῶν ἐμφυλίων ἥδε δηλοῖ. 
Similiter reliqua principia librorum XV—XVII. 

Ex his quae colligi possint haec sunt. Primum prooe 
mia quae libris de bell. civ. addita sunt excutiamus; haec 


enim volumina Appianus suo ordine numerat ab primo 
usque ad quintum, deinde primo attribuit principium quod 
ad omnes libros de bell. civ. spectat, denique singulos 
libros coniunxit prooemiis. Exordio autem libri I praeter 
conspectum illum seditionum loci I, Vl, II simpliciter 
neque tamen sine arte continentur. Prooemia vero librorum 
singulorum locos III et I non aliter atque Polybii, Diodori 
libri praebent. — Reliquorum deinceps voluminum initia 
omnia praeter duodecimi ipsum argumentum indicant, 
praeterea res quae ad argumentum tractandum introducere 
melioremque cognitionem efficere possint explanant; qua 
in re scriptor libenter de iis rebus disputat quas in decursu 
ipsius tractationis memorare haud facile poterat. Talia 
emblemata inveniuntur exempli gratia in prooemio libr. VI, 
IX (de situ et antiquitatibus regionum, de quibus acturus 
est), libr. VIII (de origine Carthaginis), libr. IX (de gentibus 
Illyriae, ubi disputationem palam his finit: xei περὶ μὲν 
τῶν γομεζομένων εἶναι τοῖς Ἕλλησιν Ἰλλυριῶν τοσαῦτα μου 
προλελέχϑω). Librum autem XI Appianus a prooemio non 
incipit; itaque in numero eorum est qui usum libros sin: 
gulos prooemiandi neglegunt; ubi vero principiis iustis 
utitur, semper officium loci I explet. 

At Arrianus et Cassius Dio Cocceianus volumini: 
bus operis singulis omnino prooemia non addiderunt; satis 
habent unam toti operi praefationem praefigere. — Eadem 
et res apud Herodianum nisi quod, ut conexum octo 
voluminum operis σαν τῆς μετὰ Μάρκον βασιλείας ἱστορέαι -- 
tfficiat, argumentum prioris libri in sequentis initio breviter 
in memoriam revocat: cf. libr. III init.: τὸ μὲν δὴ Περτίνακος 
τέλος καὶ ἡ Ἰουλεανοῦ χαϑαέρεσις, ἣ τε Σεβήρου ἐς τὴν Ῥώμην 
ἄφιξις, $ τε ἐπὶ Νίγρον ἔξοδος, ἐν τῷ πρὸ τούτου συγγράμ- 
ματι δεδήλωται. 

lam vero procedimus ad finem quaestionis; sed prius: 
diam rerum summam  subducimus, usum  prooemiandi 
"iam eorum scriptorum qui in vitis scribendis operam 

consumebant breviter attingamus.  Pervulgatum enim est 
historiam iam Taciti aetate magis magisque in id genus 
litterarum quo vitae hominum describuntur transformari!) 
idque iam de scriptoribus quos brevi ante commemoravi, 
mus in universum valet. Itaque in supplementum hae 
confero. 

Cornelius Nepos libri qui inscribitur de excellentibus 
ducibus exterarum gentium initium inde sumit, ut Atticum, 
cui volumen sine dubio dedicatum erat, adlocutus se ipsum 
genusque scripturae defendat: se non dubitare fore pleros: 
que qui hoc genus scripturae leve et non satis dignum 
summorum virorum personis iudicent legentes scilicet de 
Epamminonda musicam discente, de saltatione, de tibiarum 
cantu; sed hos esse fere qui expertes litterarum Graecarum 
nihil rectum nisi quod ipsorum moribus conveniat putent; 
eos, si didicerint non eadem omnibus esse honesta atque 
turpia, non admiraturos esse se in Graiorum virtutibus 
exponendis mores eorum secutum; Graecos enim aliis 
moribus, aliis ingeniis esse atque Romanos. Quam opinio 
nem Cornelius Nepos multis exemplis probat (4—7). Deni 
que ad res ipsas sic aggreditur: sed hic plura persequi 
cum magnitudo voluminis prohibet tum festinatio, ut ea 
explicem quae exorsus sum; quare ad propositum veniemus 
et in hoc exponemus libro de vita excellentium imperatorum. 
Hoc prooemio loci VII et I explentur estque eiusdem 
generis exordium atque historicum." Neque dubium esse 
potest, quin scriptor et pleno operi et singulis voluminibus 
prooemia addiderit. 

Etiam de principiis Valerii Maximi me hoc loco verba 
facere liceat, quamquam historicus scriptor non appellandu: 
est, sed compilator, qui inprimis e vitis hominum Memo 
rabilium suorum argumentum hausit. Nec tamen ille nisi 


1) Leo, Biographie. pag. 142, 251, 519. Birt, Zur Kulturgeschichte 

2) De praefatione ipsa cf. Leo, Biogr. pag. 197. 

operi praefationem praemisit; ubi statim indicat, quid 
sibi proposuerit: urbis Romae exterarumque gentium facta 
simul ac dicta memoratu digna, quae apud alios latius 
diffusa sunt quam ut breviter cognosci possint, ab inlustri- 
bus electa auctoribus digerere constitui, ut documenta 
sumere volentibus longae inquisitionis labor absit. (Omnia 
autem a se proferri non posse in hac tanta rerum copia. 
Deinde scriptor Caesaris favorem invocat, ut operi et 
auctori propitius sit, atque quid primum tractet — de reli- 
gione — pronuntiat. 

Hac praefatione loci II, V, VIII, II comprehenduntur; 
locus VIII autem simul officium dedicationis explet. Libri 
vero singuli sua prooemia non habent nisi quod in initio 
uniuscuiusque capitis scriptor de quo agatur quidve insit 
praemonet: cf. libr. III init: adtingam quasi cunabula 
quaedam et elementa virtutis, animique procedente tempore 
ad summum gloriae cumulum perventuri certo cum indolis 
experimento datos gustus referam. III, 2 init: nos quia 
lam initia procursusque virtutis patefecimus, actum ipsum 
persequemur, cuius ponderosissima vis et efficacissimi lacerti 
in fortitudine consistunt. Neque scriptor aliter facere 
potuit; nam cum in unoquoque libro res varii generis 
tractaret, in initio singulorum capitum indicare debuit, quid 
explanandum esset. 

Tacitus in praefatione voluminis quod de vita et 
moribus Iulii Agricolae composuit veniam: narraturo sibi 
vitam defuncti hominis expetit, quod sua aetas incuriosa 
vitarum enarrationibus non aeque ac priores faveat. Neque 
id mirum esse; nam iisdem temporibus quibus facillime 
loreant optime aestimari virtutes. Nuper autem quin 
decim per annos ingenia studiaque oppressa et promptissi» 
mum quemque saevitia principis intercidisse. Sibi qui 
memoriam prioris servitutis ac testimonium praesentium 
bonorum in lucem editurus sit venia non opus esse; hunc 
interim librum Agricolae soceri honori destinatum excu- 

satum iri se sperare. Est hic libellus laudatio Agricolae; 
quamobrem locus VI, quo scriptor benevolentiam lectorum 
captat, et locus I adhibiti sunt. 

Plutarchus eius libri quo vitae Thesei et Romuli descri 
buntur initium inde sumit, ut primum de difficultate vitas 
scribendi verba faciat, deinde huius voluminis argumentum 
indicet simulque lectorum benevolentiam captet. — Vitas 
deinceps Lycurgi et Numae, quae uno libro continentur, 
eadem ratione incipit: quae de Lycurgi (Numae) vita 
memoriae prodita sint omnia in dubium vocanda esse; 
fontium enim fidem esse nullam; quae tamen accepisset 
ea se conatum esse recensere. — In prooemio libri quo vitae 
Periclis et Fabii declarantur scriptor disserit hominum 
cupiditates affectusque omnes ratione dirigendos esse, omnia 
studia ad virtutes augendas spectare necesse esse; quam: 
obrem se ipsum in vitis scribendis operam consumere; hoc 
autem decimo libro vitas Periclis et Fabii Maximi, qui non 
iniuria comparari possent, se esse complexum. — Similiter 
etiam reliqua Plutarchi prooemia instituta sunt; in omnibus 
enim argumentum tractandum scriptor indicat, plerumque 
de se ipso vel de aliqua re loquitur, qua praeparet lectionem, 
interdum etiam de viris ipsis praemonet. Exempli gratia 
in vitis Timoleonis et Aemilii Pauli denuo exponit, quibus 
de causis in vitis componendis versetur, in Pelopidae et 
Marcelli de dicto quodam Catonis (Κάτων 0 πρεσβύτερος 
πρός τινας ἐπαινοῦντας ἄνϑρωπον ἀλογίστως παράβολον xci 
τολμηρὸν iy τοῖς πολεμιχοῖς διαφέρειν ἔφη τοῦ πολλοῦ τινα 
τὴν ἀρετὴν ἀξίαν τὸ μὴ πολλοῦ ἄξιον τὸ ζῆν νομίζειν) verba 
facit ita, ut primum illud nominet, deinde planius explicet, 
cum alia exempla tum Pelopidam et Marcellum afferat. — 
Eiusdem generis sunt principia vitarum Sertorii Eumenisque, 
Agidis Cleomenisque et Gracchorum, Phocionis Catonis 
que minoris. — Ubi vitas Cimonis et Luculli describit, 
Plutarchus a re praeclare gesta Luculli exorditur similesque 
virtutes utriusque effert. — Volumine quo Nicias et Crassus 

inter se comparantur ineunte scriptor praemittit se non 
studere Thucydidem et Philistum, qui illas res optime 
declaraverint, superare; argumenta vero cum ex eorum 
aliorumque operibus tum ex donariis decretisque se colle: 
gisse. — Librum Alexandri et Caesaris vitas continentem sic 
incipit: Τὸν ᾿Δλεξάνδρου τοῦ βασιλέως βίον καὶ τοῦ Καίσαρος, 
ὑφ’ οὗ κατελύϑη Πομπήιος, àv τούτῳ τῷ βυβλίῳ γράφοντες, 
(d τὸ πλῆϑος τῶν ὑποκειμένων πράξεων οὐδὲν ἄλλο προ- 
ἐροῦμεν ἢ παραιτησόμεϑα τοὺς ἀναγινώσκοντας, ἐὰν μὴ πάντα 
μηδὲ καϑ' ἕχαστον ἐξειργασμένως τι τῶν περιβοήτων ἀπαγ- 
γέλλωμεν, ἀλλὰ ἐπιτέμνοντες τὰ πλεῖστα, μὴ συκοφαντεῖν. 
Non enim historias, sed vitas, non res, sed mores se scri» 
bere atque non omnes res hominum, sed signa ex quibus 
animus moresque cognoscantur colligere. — In principiis 
vitaum .Demosthenis Ciceronisque, Dionis Brutique, 
Demetrii Antoniique universalem aliquem sententiam Plus 
tarchus explicat ita, ut ad res tractandas adducat. — In libro 
quo vita Arati describitur ab antiquo proverbio profectus 
vitam Arati conscriptam ad Polycratem, Arati popularem, 
se mittere dicit, ut filii eius viri ad res bene agendas exci: 
tentur. — Volumini denique quo Galba et Otho in compa: 
rationem vocantur aptum exordium non deest: observata 
quaedam de ratione, quae inter exercitum et imperatorem 
intercedat, explanantur. 

Apparere ex his puto haec: primum Plutarchus ab 
aiiqua quacumque re profectus ad argumentum adducit, 
illud ipsum pronuntiat, saepe virorum similes virtutes 
affert; loco igitur I semper, VI saepe utitur. Introductio 
autem partim loco VII (Thes. Lycurg. Timol. Nic. Alex. 
Demosth.) partim allata aliqua re vel dicto (Pericl. Pelop. 
Luc. Sert. Phoc. Agid. Demetr. Dion. Arat. Galb.) efficitur; 
et hunc quidem usum volumina prooemiandi iam apud 
Diodorum invenimus. Praeterea notandum est Plutarchum 
non omnes vitas, velut Solonis — Valerii Publicolae, Themis 
stoclis — Camilli, Alcibiadis — Coriolani, Aristidis — Catonis 

maioris, Philopoemenis — Flaminini, Pyrrhi — Marii, Lysan 
dri — Sullae, Agesilai — Pompeii, a prooemiis incipere ; quare 
in ordinem scriptorum suae aetatis qui usum prooemiandi 
neglegunt inseritur. Denique scriptor in prooemiis vit. 
Demosth. Thes. Dion. Arat. dedicationis causa eum qui 
librum accipit adloquitur; unde colligitur etiam locum V 
a Plutarcho adhibitum esse. 

At valde aliter res se habet, ubi ad C. Suetonii 
Tranquilli opus de vitis Caesarum oculos vertimus. Totum 
quidem opus a praefatione, qua Septicio Claro praefecto 
praetorio dedicatur, incipit; vitae vero singulae Caesarum 
prooemiis carent. Suetonius hoc unum secutus est, ut 
Caesarum duodecim vitas neque quidquam praeterea com: 
poneret. Ceterum exordiis omnino non opus erat, quod 
plerumque singula volumina singulas vitas continebant. 

P. Annii Flori bellorum Romanorum libros duos non 
opus historicum, sed laudationem nominare licet, qua vita 
populi Romani ut hominis vivi describitur. In praefatione 
totius operis scriptor disserit populi Romani res tam graves 
esse, ut profecto operae pretium sit eas cognoscere; sed 
cum ipsa sibi obstaret magnitudo rerumque diversitas aciem 
intentionis abrumperet, in brevi quasi tabella totam eius 
imaginem se complexum esse. Si quis populum Romanum 
quasi unum hominem consideret totamque eius aetatem 
percenseat, quattuor gradibus Romae aetatem distinctam 
videri, infantia (usque ad Tarquinium Superbum expulsum), 
adulescentia (usque ad Appium Claudium Quintum Fulvium 
consules), iuventute imperii et quasi robusta maturitate 
(usque ad Caesarem Augustum), senectute imperii quasi 
reddita iuventute (usque ad Traianum). Deinde tractatio 
incipit. Hoc prooemio loci VI, I, II continentur. Volu 
minibus ipsis exordia desunt; in ipso autem fine libri I 
res antea narratas recenset auctor, ad deinceps tractandas 
adducit sic: hos igitur omnes domesticos motus separatos 
ab externis iustisque bellis ex ordine persequemur. 


— MET LL 


Marius Maximus et Iunius Cordus, quorum ex 
vitis Caesarum scriptores historiae Augustae res praecipue 
sumpserunt quem usum prooemiandi secuti sint, non iam 
declarari potest. 

Restat, ut de scriptoribus historiae Augustae!) 
ipsis dicamus. E triginta vitis quae exstant quattuordecim 
(IL V, XI, XIV, XV, XVII, XIX, XX, XIV—XXVI, 
XXVIII-XXX) a prooemiis incipiunt. Recensus autem 
locorum est hic: primus colligitur ex prooemiis vitarum 
II, V, XIV, XVII, XIX, XX, XXIV—XXVI, XXVIII-XXX ; 
secundus ex XIV; quartus ex XXVI, XXVIII; quintus ex 
II, XIV, XIX, XX; sextus ex XI, XV, XXV, XXVI, 
XXVIII-XXX; septimus ex V, XV, XVII, XIX, XX, 
XXIV, XXVI, XXVIII. Unde ratio quaedam certa non 
deducitur; loci I, VI, VII reliquis praeferuntur. 

His peractis non iam dubium fore spero, quin vitarum 
scriptores eundem morem prooemiandi atque ii qui res 
scripserunt secuti sint; prooemium igitur vitarum proprium 
ortum non est. 

Iam vero ut colligamus quae effecisse disputando vide: 
mur existimamus haec. Primo, quod ad finem prooemiorum 
et operum et voluminum attinet, Birt cogitate atque venuste 
explicavit. Hoc tantum dicam: prooemia operum lectores 
de consilio auctoris atque usu operis omnino certiores 
faciunt, prooemia voluminum et ad res narrandas universe 
adducere et libros singulos inter se conectere et scriptori 
occasionem de se ipso loquendi dare possunt. 

Deinde numerus locorum in exordiis obviorum haud 
ita amplus est; iam ex initio plurimi eorum adhibentur; 
nam maximam partem ex rerum usu ratione duce exstiterant; 
sed tamen usus labentibus saeculis paulatim mutatus est. 
Nova sero assumpta sunt, ut captatio benevolentiae, dedi: 
catio, emblema eaque ex provincia rhetorum, epicorum vel 


1) Leo, Biogr. pag. 268 sqq. 301 sqq. 
2) Buchw. pag. 141—145. 

didacticorum introducta sunt. Apparuit etiam hoc: primo 
singulos locos a scriptoribus antiquioribus separari ita, ut 
in tractatum vel disputatiunculam accrescant; postea saepe 
nihil aliud agunt nisi impellere lectorem ideoque promiscue 
et confuse adhibentur. Id quod scriptorum studio brevi 
tatis effectum est; longiora enim prooemia tum invidiosa 
erant. Cum praeceptis rhetorici exordii, quo dociles, attenti, 
benevoli redduntur audientes, loci historici in universum 
congruunt; nimirum etiam rhetorica praecepta natura exigente 
ex rebus ipsis prompta sunt. Praecepta autem historici 
exordii propria scripturis peculiaribus tradita non esse putem. 

Denique neminem, ut opinor, fugit prooemia paulatim 
per saeculorum cursum evanuisse. Antiquissimo aevo dum 
uno volumine tota materia perscribitur non nisi prooemia 
operum vigebant; cum autem auctoribus grammaticis 
Alexandrinis volumina compluria et exigua in usum venis 
sent, etiam exordia librorum singulorum exstiterunt. Mox 
omnes fere scriptores (Caes. comm. de b. Gall. et Machab. I 
exceptis) ipsis operibus praefationes praemiserunt; ratione 
autem volumina singula exordiendi valde differunt. Ab 
Ephori scilicet aetate usque ad Diodorum historicos singulis 
libris accurate exordia  praeposuisse vidimus; respicias 
Polybium, Q. Claudium Quadrigarium, Diodorum. Cum 
vero ad Dionysii aetatem eosque qui exinde res scripserunt 
oculos vertamus, operum maiores tantum partes, quales 
vel rerum partitione (cf. Livium, Appianum) vel disposi 
tione voluminum (cf. Dionysium) oriuntur, prooemia habere, 
permultos etiam scriptores (Caesarem, Tacitum, Arrianum) 
prooemia librorum omnino repudiare observamus. Quod 
qua causa effectum est?  Birt de hac re recte iudicavit): 
der Trieb stand dahin, das Prosabuch womóglich bis auf 
das Μαβ des Gedichtbuches zu reduzieren. Auch der 
Prosaiker will die Vorzüge der kleinen Rollen, die dem 
Martial so wichtig scheinen, sich zu Nutzen machen (pag. 

1) Buchw. cap. VI: die Buchgrófje. 

322). Studio igitur brevitatis adducti historici prooemia 
omiserunt; brevitatem enim librorum in deliciis habebant 
lectores. Quae interpretatio probatur praefatione Cornelii 
Nepotis, ubi legimus: sed hic plura persequi cum magni» 
tudo voluminis prohibet (supra p. 94). Accedunt epistulae 
Plinii II 5,5: quotiens enim ad fastidium legentium delicias: 
que respicio, intellego nobis commendationem et ex ipsa 
mediocritate libri petendam. IV 5: cum legeris librum, 
cuius amplitudo non sinit me longiore epistula praeloqui. 
V 12: emendavi librum, quem misi tibi; materiam ex titulo 
cognosces, cetera liber explicabit, quem iam nunc oportet 
ita consuescere, ut sine praefatione intellegatur. Et ex hoc 
quidem loco simul etiam hoc colligitur titulum libri pro: 
oemii vicem explere coepisse. Romani autem, nisi egregie 
fallor, licentia non prooemiandi usi sunt primi. 


Sed iam defessi subsistamus. Hoc autem maxime 
apparuit a scriptoribus et a poetis omnibus unam rationem 
prooemiandi adhibitam esse neque sine causa, sed cogitate 
et re ipsa exigente hunc usum ortum et excultum esse. 
Quamobcausam etiam numerus locorum, qui prooemia 
complent, exiguus est; e quibus alii auctores alios elegerunt; 
raro accidit, ut omnes fere locos in uno prooemio depre: 
hendas. Officia autem eorum a scriptoribus aliis aliter 
explentur: loci ipsi quidem stabiles, argumenta vero varia 
sunt et mutantur, nisi quod locus VI; quo de difficultate 
rerum vel de aliorum auctorum argumentis loquuntur 
scriptores vel suam quisque materiam efferre student, apud 
omnes fere idem est. Deinde submoneo partes voluminum 
extremas sive epilogos persaepe ad ipsa prooemia confor: 


. manda magni momenti fuisse. Denique hoc quoque appa: 


ruit: initio historici atque didactici eandem rationem prooe: 
miandi observabant; mox autem historici usum qui epicorum 
proprius erat sequebantur, cum didactici in singulis volu: 
minibus morem pristinum nunquam neglegerent. 

